ARBITRAJ MARITIM 


Curs introductiv. Litigiul maritim 


Importanţa comercială a transporturilor maritime 

În cadrul dezvoltării relaţiilor economice internaţionale, a lărgirii şi diversificării 
schimburilor comerciale,un rol semnificativ revine transporturilor şi expedițiilor internaţionale 
de mărfuri. Transporturile internaționale reprezintă aparatul circulator al întregii economii mondiale, 
fund mijlocul material efectiv pentru comercializarea relaţiilor economice internaționale. 

Transportul naval ca unul din cele mai vechi sisteme de transport a apărut şi s-a dezvoltat 
vertiginos datorită avantajelor pe care le are în raport cu celelalte categorii de transport, 
posibilitate de comunicare cu toate continentele, capacitatea de transport, eficienţă 
sporită pe distanţe lungi, mobilitate, promptitudine, siguranţă în exploatare, preţ de cost 
relativ mai mic. 

Transporturile pe apă şi-au consolidat locul pe care-l ocupă în ansamblul sistemului 
unitar al transporturilor datorită avantajelor sale economice în realizarea schimburilor de 
mărfuri,deţinând primul loc în privinţa volumului transporturilor, exprimat în 
tone/kilometri.! 

Reglementarea legală a relaţiilor comerciale din domeniul transportului maritim 

„Expediţiunile maritime, închirierea de vase, împrumuturile maritime şi toate contractele 
privitoare la comerțul pe mare şi la navigaţiuni” configurează caracterul specific dreptului 
maritim”. 

Dreptul comercial maritim preia aspectul de comercialitate al principiilor şi instituţiilor sale 
juridice din sfera dreptului comercial, la care se adaugă aspectele caracteristice sistemului 
dreptului maritim, ce reglementează raporturile juridice stabilite în activitatea omenească pe mare 
şi în porturi,în diversitatea si interconexiunea lor. 

Navigaţia este exercitată de către o categorie de întreprinzători aparte faţă de 
profesiunile comerciale obişnuite, cum ar fi instituţia juridică a armatorului, a 
armatorului girant, a căpitanuluietc. 

Vasul este socotit în sens juridic, un bun mobil corporal; el are totuşi un regim juridic 
propriu, care se inspiră din regulile referitoare la imobile în ce priveşte publicitatea, înstrăinarea, 
urmărirea silită, coproprietatea, limitarea răspunderii armatorului, regimul ocrotirii marinarilor, 
asigurările maritime, avariile comune, abordajul, constituie, fie derogări de la dreptul comun, fie 
creaţii cu totul specifice dreptului maritim. 

Regulile care cârmuiesc comerțul pe mare îşi au, în principal izvorul în practicile 
navigatorilor din Evul Mediu, care au găsit soluţii adecvate particularităților ce le prezintă 


1 Trei sferturi din comerţul internaţional se realizează prin intermediul transportului maritim; în 
permanenţă pe oceanul planetar,aflându-se în circulaţie între 15.000şi 20.0000 de nave de diferite 
capacităţi, încărcate cu mărfuri diverse. 


activitățile comerciale ce se desfăşoară pe mare şi care aveau să devină izvoarele normative ale 
dreptului comercial maritim. 

Aceste practici statornicite în oraşele porturi medievale de la Marea Baltică, Oceanul 
Atlantic, Marea Mediterană şi Marea Adriatică în care se desfăşurau importante activități de 
comerț maritim, au trecut printr-un continuu proces de transformare şi perfecționare, luând în cele 
din urmă forma codificată perfectă a actelor normative actualizate condiţiilor din zilele noastre. 

Dreptul comercial maritim prezintă un pregnant şi permanentizat caracter internaţional ce 
determină distincţia izvoarelor dreptului maritim în izvoare interne şi izvoare internaționale de 
drept; acestea se evidenţiază sub formă de acte maritime, denumite în mod uzual, izvoare interne 
legislative şi respectiv convenţii internaționale maritime. 

Reglementările maritime cuprind întreaga problematică în domeniu, referitoare la nava 
maritimă de transport, contractul de navlosire, avaria maritimă comună, asigurarea maritimă, 
ocrotirea vieţii umane pe mare şi prevenirea poluării mediului marin - valori sociale fundamentale 
ale omenirii; de asemenea, sunt consacrate norme de înaltă exigenţă privind regulile siguranţei 
navigaţiei pe mare şi ale ordinii navigaţiei în porturi şi în apele maritime; reguli ce promovează şi 
asigură securitatea comercială a expedițiilor maritime de transport a unor imense valori materiale 
reprezentate de marile cantităţi de mărfuri transportate şi de navele transportatoare. 

Izvoarele internaționale ale dreptului comercial maritim îşi au sorgintea în practicile 
navigatorilor din începuturile comerţului pe mare începând cu zone maritime restrânse, practici 
statornicite concomitent cu o permanentă tendinţă de generalizare şi uniformizare constantă în cele 
din urmă în preocupările de codificare a regulilor de guvernare uniform generalizată datorită 
acţiunilor concertate ale unor organizaţii neguvernamentale cu interese şi acţiune inițial zonală. 

Pe când cea mai mare parte a dreptului ce reglementează activităţile comerciale pe uscat îşi 
are obârşia în legi scrise ce implică o anumită tehnică de redactare şi interpretare dimpotrivă 
regulile ce cârmuiesc comerţul pe mare îşi au în principal izvorul în practicile navigatorilor şi 
armatorilor din Evul Mediu care au găsit soluţii adecvate particularităţilor ce le reprezintă comerţul 
cu mărfuri pe mare?. 

Interesul şi preocupările de codificare uniformă a regulilor comerțului maritim au dobândit 
un caracter interguvernamental de manifestare generalizată a preocupărilor pentru o permanentă 
adaptare la cerinţele moderne actuale şi de perspectivă impuse de comerțul maritim, a regulilor 
general-uniforme ale dreptului comercial maritim. 

Actualele în vigoare convenţii internaționale maritime care privesc regulile comerțului 
maritim constituie veritabile izvoare ale dreptului comercial maritim ca o consecinţă a 
obligativităţii statelor participante la aceste convenţii de preluare şi implementare a principiilor şi 
normelor acestora de către legislaţiile lor naţionale. 

În timpul încărcării, descărcării şi transbordării precum şi în timpul transportului, 
respectiv al staţionărilor intermediare, pot interveni unele riscuri. 

Riscurile pot fi provocate de forța majoră: uragan, furtună, incendiu etc; în aceeaşi categorie 


? Dreptul englez inclusiv dreptul dominioanelor se fundamentează pe două izvoare:“uzurile”(common law) şi 
“legile scrise “(statute law). 


se includ, naufragiul navei, eşuarea navei, ciocnirea dintre două nave (abordaj), ciocnirea navei cu un 
corp fix plutitor, altul decât o navă (coliziune). ° 

Anumite pagube pe care le pot suferi nava şi încărcătura sunt provocate din cauza 
neglijenţei echipajului navei, precum şi actele frauduloase săvârşite de către comandant sau de 
echipaj, cu intenţie, spre a prăda, avaria ori distruge nava şi/sau încărcătura acesteia, ca şi alte acte 
ilegale comise fără înştiinţarea armatorului. 

Pot surveni şi pagube care sunt determinate de persoane străine de nava respectivă. În urma 
acestor întâmplări sau riscuri ale transportului, se înregistrează anumite pagube (pierderi), 
denumite "avarii". 

Prin avarie se înţelege o pagubă materială sau o degradare a unui obiect, indiferent 
de mărimea şi cauza acestuia. 

Pierderea obiectului considerat poate sa fie: totală (în cazul scufundării unei nave sau în cel 
al aruncării în mare a încărcăturii) sau parțială ( în cazul deteriorării unei instalaţii de pe navă, al 
luării de valuri a unor obiecte de la bord, al deteriorării unor produse făcând parte din încărcătură, 
ca urmare a pătrunderii apei de mare în cală sau a izbucnirii unui incendiu pe navă etc. În avarii se 
includ şi cheltuielile excepţionale efectuate pentru salvarea navei şi a încărcăturii. 

Se disting avarii-pagube (pierderi) şi avarii-cheltuieli. Avaria-pagubă se clasifică în: 

-avarie particulară- paguba materială adusă unor bunuri este consecinţa directă a forței 
majore (furtună, incendiu, eşuare etc.), a unei greşeli de navigaţie (abordaj, coliziune etc.), a viciilor 
proprii bunurilor respective (autoaprindere, degradare în anumite condiţii). Pagubele sau 
cheltuielile care se încadrează în avaria particulară privesc interesul uneia dintre părțile 
care participă la expediția maritimă, adică fie numai interesul navei, fie numai pe cel al încărcăturii. 
Avaria particulară are un caracter accidental şi nu deliberat şi este efectul unor riscuri produse în 
afara voinţei oamenilor. 

- avaria comună sau generală se caracterizează prin aceea că paguba (sacrificiul) sau 
cheltuiala extraordinară a fost făcută de către comandant în mod intenţionat şi raţional pentru salvarea 
de la pericolul care le ameninţa, a intereselor tuturor celor care participau la expediția maritimă. 

Condiţiile pentru ca o pagubă sau o cheltuială extraordinară să fie acceptată ca avarie comună 
este să îndeplinească cumulativ următoarele: a)paguba (sacrificiul) sau cheltuiala extraordinară să 
fie rezultatul unei acţiuni întreprinse cu intenție de către comandant, iar măsura luată trebuie să fie 
rațională; b)acţiunea să aibă drept scop salvarea de la primejdie comună a navei, a încărcăturii 
acesteia, precum şi a navlului (când este cazul). 

Constatarea unei avarii presupune existenţa unui sacrificiu ce a afectat nava sau echipajul : 

a)sacrificiul să fie neapărat necesar, prin el urmărindu-se salvarea de la pericol a proprietăţii 
aflate în primejdie; 

b)sacrificiul să fie real, adică să nu fie vorba de aruncarea peste bord a unor obiecte 
considerate ca pierdute şi lipsite de valoare; 


3 De exemplu: în timpul navigaţiei, o navă care, în drumul său, se ciocneşte cu un ghețar, suferă avarii;o ambarcaţiune 
fluvială sau maritimă, navigând pe timp de ceaţă, se poate ciocni de un mol, de un dig, de o epavă etc.şi se poate 
avaria,producând pagube navei şi încărcăturii. 


c)acțiunea să aibă loc într-o situaţie excepțională şi nu în condiţii normale de navigabilitate; 

d)sacrificarea voluntară a unei părți a averii aflate în pericol, cheltuielile de salvare, 
ca şi toate cheltuielile care intră în avaria comună se suportă atât de bunurile salvate, cât şi de cele 
sacrificate, în mod proporţional cu valoarea lor netă, la data şi locul unde expediția maritimă s- 
a încheiat. 

În legătură cu caracterul conştient, deliberat al măsurii luate, este de menţionat că pierderea 
suferită va fi considerată avarie comună dacă ea este rezultatul corect al măsurilor luate 
de comandant, iar nu al unor factori independenţi de voinţa acestuia.” 

Măsura luată de comandant trebuie să fie nu numai cu intenţie, dar şi chibzuinţă”. 

Pentru evitarea cheltuielilor proprii ocazionate de plata despăgubirilor pentru 
producerea unor prejudicii altor comercianţi, armatorul încheie în mod obligatoriu 
contracte de asigurare cu asiguratori specializaţi în domeniu care preiau sarcina pecuniară a 
asiguratului în caz de eveniment maritim. 

Asigurarea maritimă constituie o ramură a asigurărilor de bunuri ce protejează navele 
maritime şi fluviale, celelalte ambarcaţiuni şi instalaţii folosite în porturi, precum şi încărcătura 
acestora împotriva unui complex de riscuri. 

Uzanţele (practicile) comerţului maritim deţin un rol important în interpretarea contractelor de 
transport pe mare ( în principal este vorba despre practicile uzitate în porturi şi care lămuresc ceea 
ce părțile au înţeles din respectivele clauze inserate în contract). Având în vedere că navele lor vor 
opera în aceste porturi, uzanţele nu se impun ca o voinţă autoritară, precum în cazul uzurilor cu 
puteri de legi (cutumele), ci ca practici instituite din rațiune de utilitate la care comercianții s-au 
referit expres sau tacit. Uzanţele comerţului maritim îşi exercită influenţa asupra interpretării 
contractelor de transporturi pe mare în două moduri: prin semnificația acordată termenilor şi 
expresiilor din contract şi prin completarea clauzelor prin ceea ce obişnuit se subînțelege că părțile 
au voit. 

Traficul maritim internaţional, facilitat de Convenţia de la Londra din 1965, are la bază 
încheierea de contracte de transport maritim internațional. 

Printr-un asemenea contract, cărăuşul se angajează faţă de pasager sau expeditorul mărfii, 
după caz, să deplaseze pe mare, de la portul de expediere şi până la cel de destinaţie, 
pasageri sau o încărcătură determinată, în schimbul unei remuneraţii. 

Deplasarea pe mare, în temeiul unui contract de transport, poate fi ocazională sau 
organizată sub formă de curse regulate între anumite porturi, pe un anumit itinerar prestabilit şi 
cu orar invariabil, fixat dinainte. 

În contractele de transporturi maritime prevalează normele imperative, în scopul ocrotirii 


+ Astfel, în situaţia în care o navă, luată de furtună este împinsă în mod inevitabil spre stânci, unde va eşua, acţiunea 
comandantului, de a eşua nava într-o poziţie mai favorabilă, spre exemplu spre un loc nisipos, nu va fi considerată o 
acţiune de avarie comună; cheltuielile ulterioare de dezeşuare a navei, însă, vor fi acceptate ca făcând parte din 
avaria comună. 
‘Dacă în ti fluxului ă ă, i dantul, în 1 fluxul, î ă să ducă pe linia d 
acă în timpul fluxului o navă eşuează, iar comandantul, în loc sa aştepte refluxul, încearcă să o readucă pe linia de 
plutire,aruncând peste bord o parte din inventarul navei ori din încărcătură, aceste măsuri vor fi socotite nechibzuite, iar 
pierderea suferită de pe urma lor nu va fi socotită avarie comună. 

călătorului sau expeditorului mărfii faţă de contractele de adeziune impuse ne varietur de 
cărăuş. În activitatea maritimă, acesta deţine o situaţie financiară dominantă, de 
cvasi-monopol, pe când posibilităţile financiare ale pasagerului sau predătorului de marfă sunt 
de regulă modeste. 

Din punct de vedere istoric, contractul tradiţional este cel de navlosire, folosit încă 
din Antichitate. În secolul al XIX-lea contractele de transport maritim devin curente, pe 
măsura trecerii de la navigația cu pânze la mijloace de locomoţie cu autopropulsie, capabile să 
asigure deplasări pe apă potrivit unui orar dinainte anunţat (liner-terms). 

Navlosirea, desemnată inadecvat, închiriere, presupune transmiterea dreptului de folosinţă 
asupra navei comerciale, care se poate realiza prin: navlosirea navei nude, navlosirea pe o durată 
de timp determinatăa unei nave armate şi navlosirea pentru una sau mai multe 
călătorii executate cu o navă armată, deosebirea fiind dată de modul în care este repartizată 
gestiunea navei. 

Operaţiunea constă în convenţia prin care armatorul se angajează ca, în schimbul unei 
anumite sume de bani, denumită navlu, să pună la dispoziţia navlositorului o navă în bună stare de 
navigabilitate şi să o menţină în această stare până la data expirării contractului. Analiza definiţiei 
relevă o dublă trăsătură generală a operațiunii 

Literatura engleză dă navlosirii o accepțiune asemănătoare: convenţia prin care 
armatorul acceptă să transporte mărfuri pe apă, sau să furnizeze o navă cu scopul de a 
transporta mărfuri contra unui navlu. 


Contractul de navlosire şi Contractul de transport pe mare. 

Contractul de navlosire este contractul prin care armatorul se angajează ca , în schimbul unui 
anumit navlu (tarif sau chirie), să pună la dispoziţie navlositorului o navă în bună stare de 
navigabilitate şi s-o menţină în această stare pe toată durata contractului. Contractul de navlosire 
este un contract consensual încheiat prin simplul acord de voinţă al părţilor sau al reprezentanţilor 
acestora, aprobat printr-un înscris, denumit de regulă charterparty. 

Contractul sinalagmatic de navlosire are o natură consensuală, fiind ca atare suficient 
pentru încheierea sa acordul de voinţă al părţilor în cauză (armatorul - navlosant şi beneficiarul- 
navlositor). Specific oricărui contract comercial şi acest contract prezintă un 
caracter oneros, folosinţa navei găsindu-şi echivalentul în contra-prestaţia bănească a navlului 
datorat armatorului. 

Clauzele contractuale se bazează pe normele legislaţiei maritime care în cea mai mare parte 
a lor au un caracter supletiv (dispozitiv), adică îşi găsesc aplicarea numai în măsura în care părțile 
nu dispun altfel prin contractele încheiate. 

Normele imperative (fundamental clauses) respectiv cele ale căror prevederi legale nu pot 
fi modificate de părți prin contractul respectiv, şi care în caz de nerespectare, atrag nulitatea 
contractului, sunt mult mai rare. 

Cu cât clauzele contractuale sunt mai clare şi mai cuprinzătoare cu atât se înlătură 
dificultăţile ce se pot ivi în privinţa determinării obligaţiilor asumate de fiecare parte contractantă; 


de aceea s-au elaborat şi sunt utilizate contracte-tip care conţin clauze şi expresii cu formulări 
invariabile. 

Frecventa lor întrebuințare a condus la interpretări uniforme, de natură să înlăture o mare 
parte din dubiile privind drepturile şi obligațiile părților, precum şi răspunderile ce pot surveni în 
executarea contractelor din domeniul transporturilor maritime. 

Contractul de navlosire şi cel de transport de mărfuri pe mare sunt nule dacă la data 
când au fost încheiate nu pot fi executate în spiritul legii care guvernează regulile acelui contract. 
În practică,sistemul anglo-saxon,nu facedistincţie între contractul de navlosire şi 
contractul de transport. 

În scopul încheierii valabile a unei operaţiuni, elementele constitutive sunt, ca în orice 
alt contract comercial, cu unele adaptări cerute de specificul domeniului, fără să se poată 
vorbi, însă de adevărate derogări de la dreptul comun. 

Ad probationem actul este încheiat în formă scrisă, deşi legislaţia prevede obligativitatea sa. 
În limbajul curent înscrisul poartă denumirea engleză de charter-party, provenită din 
vechea expresie latină carta partita. Potrivit practicii de pe atunci, ieşită de mult timp 
din uz, contractul de navlosire era întocmit sub forma unui înscris, pe care părțile îl 
divizau în două, fiecare dintre ele păstrând ca dovadă câte o jumătate; în caz de 
dispută asupra contractului, reunirea celor două fracțiuni făcea posibilă 
reconstituirea întregului şi astfel determinarea neîndoielnică a obligaţiilor reciproce. 
Segmentarea arătată explică denumirea de contrapartită care a subzistat şi după dispariţia uzanţei 
ce-i dăduse naştere. 

În prezent, dată fiind complexitatea contractului de navlosire, s-a generalizat folosirea 
unor formulare standardizate, elaborate de către conferințe ale armatorilor şi 
navlositorilor, în scopul de a concilia prin stipulațiile adoptate interesele părţilor. Poate fi 
astfel citat modelul tipizat GENCON pentru navlosirea în vederea uneia sau mai multor călătorii, 
ori BALTIME pentru navlosirea pe o durată determinată. 

Formularele de charter-party conţin atât clauze tipărite, cât şi spaţii albe. Acestea din urmă 
trebuie completate de părţi, în funcție de caracteristicile deosebite ale fiecărei operaţiuni. 

De-a lungul timpului, datorită diferitelor probleme juridice generate de diversitatea sistemelor 
legislative, s-au impus o serie de contracte standard, ale căror clauze sunt prestabilite şi imprimate 
pe formularele tipizate. 

Modul de prezentare a contractelor - tip a evoluat de-a lungul timpului, formele mai noi având 
spaţii libere în care urmează să se înscrie detalii cu privire la identificarea părților, particularitățile 
navei, ale mărfurilor, date referitoare la navlu etc. 

În practica marinărească, formularele se prezintă standardizate nu numai pentru diferite 
tipuri de mărfuri, dar şi pentru diferite categorii de contracte de navlosire a răspunderii între 
armator şi navlositor. Aproape toate aceste formulare au rândurile numerotate, ideea 
numerotării rândurilor este aceea de a uşura amendarea conţinutului contractului 

Sunt destul de frecvente cazurile în care în timpul negocierilor părțile contractante sunt 
nevoite să convină asupra introducerii unor clauze suplimentare în contract ca urmare a existenţei 


unor elemente necuprinse de contractul standard. 

Aceste clauze sunt cunoscute sub denumirea de rider, iar construcţia lor a dat naştere 
de-a lungul timpului unor lungi şi complicate dispute, deoarece chiar dacă o clauză în 
sine este construită corect, ea trebuie interpretată în contextul general al contractului, 
nicidecum izolat. 

Clauzele nou introduse au prioritate de interpretare atunci când conţinutul lor este 
în contradicţie cu al unei clauze-tip pentru că se consideră că acestea exprimă mai clar intenția 
părților. În cazul în care formularul-tip este împărţit în două părţi, partea întâi 
primează, fiind necesară completarea ei în mod specific. 

Dacă într-un contract tipizat se adaugă clauze manuscrise, în caz de contrarietate între 
ele, se va acorda valoare probantă deplină clauzelor manuscrise întrucât prin ele se derogă de 
la cele tipărite şi dovedesc voinţa părţilor contractante. În ceea ce priveşte cuvintele 
radiate, în principiu se consideră că nu au existat. Totuşi, în anumite împrejurări li s-a 
acordat valoare probantă atunci când cuvintele neradiate fac referire la cele radiate şi în lipsa 
acestora o clauză nu ar avea sens. 

Pentru evitarea unor astfel de probleme, noile formulare-tip cuprind o serie de clauze 
prezentate în mai multe variante, dând astfel părților posibilitatea de a alege clauzele cele mai 
potrivite unei situaţii particulare şi a elimina pe cât posibil amendamentele. 

Contractul maritim trebuie semnat de către părţile contractante sau de persoanele autorizate 
de ele. În unele situaţii este importantă persoana semnatară a contractului de navlosire, 
prezentând implicaţii de ordin juridic. 

Este important ca într-o secțiune a contractului să fie trecute toate condiţiile convenite în 
contractul de navlosire. 

Dacă un contract de navlosire, semnat incorect de către o parte, este trimis spre 
semnare celeilalte părți care semnează fără să protesteze, contractul produce efecte asupra ambelor 
părți. Posibilităţile de a modifica acest contract sunt limitate sub jurisdicţia engleză, 
dar ele există dacă se face protest într-un interval de timp rezonabil. După semnarea 
contractului , acesta nu mai poate fi schimbat, fără consimţământul ambelor părți. 
Prin urmare, dacă unul dintre contractanţi alterează înscrisul constatator prin radieri, răzături sau 
adăugiri, în afară de eventualele consecinţe penale, aceste alterări nu obligă pe cei care nu şi-au 
dat consimțământul la modificările aduse. 

Cei cărora li s-a cerut consimțământul sau n-au consimţit la aceste modificări, pot 
cere anularea contractului dacă alterarea schimbă înţelesul contractului sau modifică substanţial 
obligaţiile părților. 

Caracterul dispozitiv al legilor care guvernează contractele de navlosire, cu excepţiile 
arătate, dau expresia unei elasticităţi indispensabile în raporturile maritime dintre 
părţi care implică armonizarea celor mai variate şi diferite norme legislative naţionale. 

Contractul de navlosire este un contract consensual, încheindu-se ca urmare a acordului de 
voinţă al părților, forma scrisă nefiind cerută pentru validitatea convenției, ci numai ad probationem, 
deoarece folosinţa asupra unui vas nu poate trece ca şi proprietatea lui asupra altei persoane, decât în 


virtutea unui act scris şi transcris în registrul determinat pentru aceasta. 
Totodată, este un contract sinalagmatic, în sensul că dă naştere la prestații reciproce între părți. 

Materia contractelor de navlosire este guvernată de un principiu general şi 
de mare însemnătate conform căruia cea mai mare parte a normelor înscrise în legi nu sunt 
imperative, ci supletive, cu alte cuvinte ele îşi găsesc aplicarea numai în măsura în care părţile 
nu dispun altfel prin contractul încheiat. 

Cu cât clauzele contractuale sunt mai clare şi mai cuprinzătoare, cu 
atât se înlătură dificultăţile ce se pot ivi în privinţa determinării obligaţiilor 
asumate de fiecare parte contractantă. Astfel, se explică de ce s-au elaborat contracte-tip 
şi de ce în cuprinsul acestora întâlnim clauze sau chiar expresii cu formulări 
invariabile, frecventa întrebuințare a acestora ducând la interpretări uniforme. 

Un contract de navlosire cuprinde pe lângă clauzele expres prevăzute în el şi 
altele subînţelese, stabilite pe cale cutumiară, rezultate din analizele practicilor observate 
de armatori, navlositori, ori de instanţele judecătoreşti. 

Pentru ca armatorul să fie exonerat de aceste îndatoriri implicite, el trebuie să aibă grijă să 
insereze în contractul de navlosire o clauză din care să rezulte neîndoielnic, de care din îndatoririle 
implicite, înțelege să fie eliberat, cu condiţia ca o asemenea exonerare să nu fie în 
contradicție cu prevederile legale. 

Clauzele implicite, subînţelese în orice contract maritim sunt : 
-“Buna stare de navigabilitate”( seaworthiness). Armatorul garantează buna stare de navigabilitate 
a navei. 
-“Grija în executarea contractului”(reasonable dispatch). Armatorul îşi ia obligaţia ca nava să 
înceapă şi să continue voiajul cu grija cuvenită în asemenea împrejurări. 
-“ Abaterea de la drum” (deviation). Armatorul se obligă ca nava să execute voiajul fără abateri 
nejustificate din drum. 
-“Nezădărnicirea scopului economic”(nonfrustration). Contractanţii au îndatorirea să respecte 
şi să înlesnească realizarea scopului comercial în vederea căruia s-a ajuns la încheierea 
contractului. 
-“Încărcătorul nu are dreptul de a ambarca mărfuri periculoase fără aprobarea armatorului” 
O importanţă deosebită o au şi clauzele comune ale contractelor de navlosire, cu ar fi de pildă: 
- Rezilierea — în cazul în care nava nominată nu poate să se prezinte în portul de încărcare 
în ultima zi a perioadei prevăzute în contract, armatorii trebuie să anunţe cât mai rapid şi cu 
certitudine data probabilă la care nava va fi pregătită. Această opţiune trebuie să parvină 
armatorului în cel mult 48 de ore, aceştia din urmă optând fie pentru rezilierea contractului, fie 
pentru acceptarea întârzierii. 

- Brokerajul- această clauză stabileşte un comision plătit unui curier maritim pentru încheierea 
contractului de navlosire. Clauza stabileşte exact cota de comision şi modalitatea de plată 
independent de rezilierea contractului. 

Contractul de transport de mărfuri pe mare - un contract bilateral, oneros, şi cu executare 
continua - nu se epuizează printr-un singur act, instantaneu ci succesiv în timp, ritmic. 


În executarea contractului de transport maritim se disting trei etape : 
a) Etapa încărcării mărfurilor; în această fază încărcătorul şi cărăuşul au îndatoriri specifice. 
b) Etapa voiajului; îndatoririle cărăuşului. 
c) Etapa descărcării ( în portul de destinaţie). 

Contractul de transport maritim este un contract sinalagmatic complex „de regulă cu 
executare succesivă, prin care un transportator de profesie, denumit “cărăuș ”, se obligă contra 
unei remuneraţii denumite “navlu”, să ia în primire şi să transporte o marfă definită de la un port 
anumit la un alt port cunoscut (sau care va fi indicat ulterior), cu o navă proprie sau navlosită de 
el şi s-o predea la destinaţie unei anumite persoane sau la ordinul acesteia. 

Elementele esenţiale ale contractului de transport maritim: 
a) Cărăuşul are o identitate proprie profesională bine definită, de”transportator”; 
b) Cărăuşul se obligă să transporte o anumită marfă pe o relație maritimă. 

c) Deplasarea mărfurilor constituie una din obligațiile principale ale cărăuşului. 

d) Cărăuşul îşi asumă organizarea şi executarea transportului. 

Contractul de transport de mărfuri pe mare probat prin excelenţă de conosament,este un 
contract sinalagmatic; cărăuşul are de îndeplinit obligaţii faţă de încărcător, iar încărcătorul are de 
îndeplinit obligaţii faţă de cărăuş, dintre care principala sa obligaţie este plata navlului. Când într- 
un contract sinalagmatic unul din contractanţi nu-şi îndeplineşte obligaţiile, cealaltă parte are de 
ales între a-l obliga să le execute, a cere rezilierea contractului sau a aştepta, suspendând executarea 
propriilor sale obligaţii. 

Obiectul principal al contractului de transport maritim este marfa; cărăuşul are obligaţia de 
a obține un rezultat: să duca mărfurile la destinaţie în starea în care le-a primit. 

În contractul de navlosire ”pe voiaj”(voyage charter) sau “pe timp”(rime charter), obiectul 
principal este nava, nu marfa; obligaţia fundamentală a armatorului este de a pune la dispoziţia 
navlositorului o navă în bună stare de navigabilitate şi de a menţine această stare pe întreaga durată 
a contractului. 

Contractele de navlosire şi cel de transport de mărfuri pe mare sunt nule dacă la data când au fost 
încheiate nu pot fi executate în spiritul legilor ţării care guvernează regulile acelui contract. 

Cu toată grija pentru respectarea unor norme legale cu prilejul încheierii 
contractelor, se mai ivesc totuşi neînţelegeri cu privire la normele care urmează să se aplice 
pentru unele chestiuni neprevăzute în contract sau cu privire la normele care guvernează efectele 
contractului. 

În absenţa unui sistem unic care să rezolve uniform conflictele de legi, se desprinde 
existenţa a patru sisteme sensibil diferenţiate, astfel că instanţele de judecată aplică sistemul adoptat 
de legislaţia statului căruia îi aparţin . 

- sistemul legii pavilionului - în cadrul acestui sistem, părţile prevăd expres în contract 
sau îşi manifestă intenţia ca legea care guvernează contractul încheiat să fie legea statului sub 
al cărui pavilion se află nava, indiferent de locul unde s-a încheiat contractul. 

- sistemul legii locului unde s-a încheiat contractul - în acest sistem în caz de conflict 
de legi se va aplica „legea ţării unde s-a încheiat contractul" (lex loci contractus). 


Chiar dacă în contract sunt redactate în amănunţime clauzele pe care le implică un 
contract de navlosire, totuşi sunt destul de frecvente cazurile în care după 
încheierea unui contract de navlosire părţile contractante sunt nevoite să convină 
asupra introducerii unor clauze suplimentare în contract, ca urmare a unor situaţii care 
au survenit după semnarea acestuia. Aceste clauze sunt, de regulă înscrise într-un formular 
tip , denumit Addendum. 


Soluţionarea litigiilor maritime 
Soluţionarea în dreptul comun a cauzelor ce au ca obiect un litigiu maritim. 


Evoluţia jurisprudenţei maritime este puternic influențată de convențiile maritime 
internaţionale, de relaționarea practicii din diverse sisteme de drept în acest domeniu în contextul 
asimilării si implementării regulilor şi uzanțelor comerciale internaţionale. 

Jurisdicţia de drept comun include în aria sa de competență materială infracțiunile contra 
siguranţei navigaţiei pe apă, disciplinei şi ordinii la bord şi alte infracțiuni, precum şi toate litigiile 
indiferent de valoare care au ca obiect despăgubiri pentru avarii, cauzate navelor şi instalaţiilor 
portuare, clădirilor şi utilajelor portuare, instalaţiilor destinate navigaţiei, instalațiilor de încărcare, 
descărcare şi manipulare, a mărfurilor în port ca urmare a abordajelor. 

Soluţionarea cauzelor având ca obiect litigii privind transportul maritim ori în legătură cu 
acesta, săvârşirea unor fapte penale care aduc atingere siguranţei navigaţiei, disciplinei şi ordinii 
la bordul navelor, are un anumit specific, care a determinat majoritatea statelor să înfiinţeze şi să 
organizeze instanţe de judecată şi parchete specializate. 

Pentru a putea evalua corect probele administrate într-o cauză care are ca obiect un abordaj 
maritim, magistratul trebuie să cunoască terminologia de drept maritim, prevederile convențiilor 
internaţionale, uzurile porturilor, modul în care se efectuează cercetarea locului faptei, modul de 
ascultare a navigatorilor care au o psihologie aparte față de persoanele care îşi desfăşoară 
activitatea de uscat, prevederile regulamentelor internaţionale referitoare la prevenirea abordajelor, 
salvarea vieţii umane pe mare, practica judiciară specifică etc. 

Faptele care prezintă un pericol deosebit pentru siguranţa navigaţiei, ordinea şi disciplina 
la bordul navelor: Sunt incriminate desfăşurarea atribuţiilor de serviciu în stare de ebrietate de 
către personalul de bord care asigură direct siguranţa navigaţiei, refuzul aceloraşi persoane de a se 
supune recoltării probelor biologice, părăsirea postului sau navei fără aprobare, dormitul în timpul 
serviciului de cart sau gardă, însă aceleaşi reglementări nu sunt aplicabile în mod corespunzător şi 
cu privire la personalul de la uscat care concură la siguranţa navigaţiei, fapta căpitanului de port, 
a unui dispecer etc, care dirijează, mai ales în situaţii limită, navigația în rade şi porturi şi care, 
datorită stării de ebrietate, dă comenzi, transmite mesaje etc., neclare ori eronate şi care pot avea 
drept consecinţă catastrofe navale. 

Procedura de soluţionare a litigiilor maritime 

Definiţia legală a creanţei maritime este dată de art. 1 din Convenţia de la 
Bruxelles din 1952 ca fiind afirmarea unui drept şi a unei creanţe rezultate din următoarele 
situaţii: a) daune cauzate de către o navă, fie prin abordaj, fie în alt mod; 

b) pierderi de vieţi omeneşti sau daune corporale cauzate de către o navă sau provenind din 
exploatarea unei nave; c) asistenţa şi salvarea; d) contracte referitoare la folosinţa sau locaţiunea 
unei nave prin charter-party sau altfel; e) contracte referitoare la transportul mărfii de către o navă 
în baza unui charter-party, conosament sau altfel; f) pierderi sau pagube aduse mărfurilor şi 
bagajelor transportate de către o navă; g) avarie comună; 

h) împrumut maritim; i) remorcaj; j) pilotaj; k)furnizarea în orice loc, de produse sau de 
materiale necesare unei nave în scopul exploatării sau întreţinerii sale; 1) construcţie, reparaţii, 
echipamentul unei nave sau taxele de doc; m) salariile comandanților, ofiţerilor sau membrilor 
echipajului; n) banii cheltuiţi de comandant şi cei de către încărcători, navlositori sau agenţi în 
contul navei sau al proprietarilor ei; o) proprietatea contestată a unei nave; r) posesia sa,ori 
exploatarea sa,sau drepturile la rezultatele exploatării unei nave în coproprietate; s) orice 
ipotecă maritimă şi orice creanță 

Când obiectul acţiunii vizează judiciar plata unei creanțe,până la obţinerea hotărârii 
judecătoreşti irevocabile de obligare la plată, se recurge la măsura sechestrului asigurător. 

Acesta este considerat un mijloc la îndemâna creditorului chirografar de a se asigura că 
bunul sechestrat nu va părăsi patrimoniul debitorului până când creanţa sa nu va fi recunoscută şi 
eventual executată silit. Sechestrul nu este o cauză legală de preferinţă, aşadar creditorii privilegiați, 
ca şi cei chirografari, vor putea participa la distribuirea sumelor rezultate din vânzarea bunului sechestrat 
în ordinea de preferinţă prevăzută de lege. 

Sechestrul asigurător constă în indisponibilizarea, de către instanţa sesizată cu 
cererea principală, la cererea accesorie a creditorului reclamant, a unor mobile sau imobile, 
aparţinând debitorului-pârât, aflate la acesta sau la un terţ, pentru ca la nevoie, să se poată 
executa silit, în vederea acoperirii creanţei alegate în raport cu valoarea acesteia. 

Pentru înfiinţarea sechestrului asigurător sunt necesare a fi întrunite, în mod 
cumulativ, o serie de condiţii precum: a) creanţa să fie constatată printr-un act scris, în lipsa unui 
înscris creditorul trebuie să depună o cauţiune reprezentând o jumătate din valoarea reclamată în 
justiție; b) creanţa să fie exigibilă; c) reclamantul să dovedească faptul că a intentat acțiunea civilă. 

Sechestrul asigurător al navei comerciale este denumit arest în terminologia engleză. 
Sechestrarea unei nave constituie una dintre cele mai frecvente si mai mari inconveniente ale 
activităţii de transport maritim. 

Pentru orice reclamaţie (claim) bine fundamentată din punct de vedere formal- uneori 
neîntemeiată pe fond, navele sunt sechestrate în porturi timp îndelungat, cauzând pagube 
armatorilor. Evitarea abuzurilor şi reglementarea uniformă a dreptului de a sechestra o navă au 
format obiectul convențiilor internaţionale. Convenţia Internaţională cu privire la Sechestrarea 
Navelor Maritime, Bruxelles, 10.05.1952 reglementează reclamaţiile maritime în domeniu. 

În transporturile maritime internaţionale sunt aplicabile şi dispoziţiile Convenţiei internaţionale 
privind sechestrul de nave de la Bruxelles din 1952. Obiectul acestei Convenții se mărgineşte la 
sechestrul asigurător al navei maritime, fără a se extinde şi la sechestrul judiciar. Convenţia se 
aplică numai dacă măsura conservatorie prezintă elemente de extraneitate. Conform 
art.6 paragraf 2 din Convenţie, regulile de procedură referitoare la sechestrul unei nave, la 

obţinerea autorizaţiei necesare în acest scop şi la oricare alte incidente de procedură pe care 
sechestrul le poate ridica sunt guvernate de legea statului contractant în care sechestrul a fost 
solicitat sau aplicat. 

Sechestrarea navei se poate dispune în litigii maritime având ca obiect: salvări, închirieri de 
nave, transportul de mărfuri, pierderea mărfurilor şi a bagajelor transportate de orice navă; avarii 
comune, ipoteca navei, remorcaj, pilotaj, mărfuri şi materiale furnizate navelor pentru uzul 
propriu; construcţia, repararea, echipamentul navelor şi taxele de doc; cheltuielile comandantului, 
încărcătorului sau agentului în contul navei sau al armatorului; litigii privind titlul de proprietate 
sau proprietatea navei; litigiile dintre coproprietarii navei, posesia ei, folosirea veniturilor acestei 
nave; darea în gaj sau ipotecarea oricărei nave. 


Jurisdicţia specială de soluţionare a litigiilor maritime internaţionale 

Litigiile izvorâte din raporturile comerciale de transport maritim îşi găsesc rezolvarea, nu 
numai prin procedura de drept comun, bazată pe regulile dreptului internaţional, dar şi prin 
modalităţi specifice acestui domeniu, cum este de pildă, arbitrajul maritim. 

În cadrul arbitrajul maritim internaţional participanţii la comerțul internaţional de mărfuri pe 
mare, convin ca un anumit litigiu maritim să se soluţioneze de către persoane calificate desemnate de 
ele însele. Arbitrii-judecători sunt aleşi din lista instanţelor de arbitraj care va soluţiona litigiul. 

Recurgerea la arbitrajul maritim s-a dovedit a fi cea mai adecvată modalitate de soluţionare a 
litigiilor decurgând din raporturile comerciale cu elemente de extraneitate, datorită numeroaselor 
avantaje pe care le prezintă, comparativ cu jurisdicţiile de drept comun: simplitatea şi 
supleţea procesului; secretul dezbaterilor, cheltuieli de judecată mai reduse; specializarea 
arbitrilor cunoscători ai regulilor şi uzanțelor maritime şi comerciale internaţionale. 

Arbitrajul constituie o tehnică nejuridică de rezolvare litigiilor maritime comerciale şi 
trebuie distins de mediere si conciliere, care sunt comune aplanării conflictelor de muncă dintre 
conducerea managerială şi sindicate. 

De asemenea, arbitrajul maritim nu are caractere comune cu alte modalităţi de soluţionare 
a conflictelor în domeniul internaţional, între state, sub forma “intervenţiei diplomatice” şi “a 
bunelor oficii”. 

Deciziile date în acest domeniu nu au caracter obligatoriu în ceea ce-i priveşte pe litiganţi, 
aşa cum are decizia arbitrilor pronunţată într-un arbitraj maritim, denumită “the award” (hotărâre 
arbitrală). 

Arbitrajul este mai puţin formal decât procedura comună, iar medierea este şi mai puţin 
formală decât arbitrajul. Spre deosebire de arbitru, mediatorul nu are puterea de a pronunţa o 
decizie obligatorie. Un mediator nu ţine dezbateri bazate pe probe aşa cum face un arbitru, dar, în 
schimb, conduce o asociere neoficială şi întruniri separate cu părțile pentru a înţelege împrejurările 
situaţiilor de fapt şi poziţia părţilor. Întâlnirile separate sunt cunoscute ca luând forma unor 
întruniri. În contrast, arbitrii audiază mărturiile şi cercetează probele în cadrul dezbaterilor în 
asociere pentru fiecare în parte pronunţând o decizie finală şi obligatoriu recunoscută ca şi 
hotărârea arbitrală. 

Conflictele aduse medierii asociaţiilor de arbitraj au fost la fel de variate precum tipurile 
de specializări aparținând industriilor sau afacerilor care folosesc celelalte proceduri. Aproape 
orice tip de dispute pe care părțile vor să le rezolve repede şi fără cheltuieli importante pot fi deduse 
medierii. 


Arbitrajul 


Criza sistemului judisdicțional, manifestată prin creşterea continuă a volumului cauzelor 
aflate pe rolul instanţelor, costurile exagerate ale proceselor, lentoarea judecății şi, nu în ultimul 
rând,lipsa de eficacitate a hotărârilor judecătoreşti, a determinat cu acuitate utilizarea unei căi 
rapide, funcționale pentru rezolvarea disputelor intervenite între participanţii la circuitul general al 
schimburilor de bunuri şi servicii. 

În acest context s-a cristalizat arbitrajul, o jurisdicție convenţională de drept privat, pentru 
rezolvarea anumitor litigii, de către una sau mai multe persoane, în cadrul unei proceduri bazate 
pe autonomia de voinţă a părților şi cu respectarea ordinii publice, a bunelor moravuri şi a 
dispoziţiilor imperative ale legii. 

Pe de o parte,arbitrajul se configurează ca un instrument mai complex decât medierea şi 
concilierea, ce reprezintă căi de rezolvare a unor diferende mai puţin importante. 

Pe de altă parte, arbitrajul este o instituţie juridică, prolifică şi flexibilă care permite 
evadarea din universul constrictor al formei juridice clasice, promovat de justiţia etatică. 

Aplicabilitatea arbitrajului este redusă în materie civilă, în schimb, această procedură îşi 
regăseşte o prezență semnificativă în materie comercială şi mai ales în arealul 
internaţional,devenind o modalitate esențială de stingere a disputelor izvorâte din “efervescenta” 
relaţiilor civile şi comerciale internaţionale. 

Apartenența instituţiei arbitrajului la dreptul comercial şi dreptul procesual civil consacră 
un caracter special derogator al arbitrajului comercial faţă de cel civil, în privinţa regulilor de bază 
ce reglementează această activitate. 

Originea arbitrajului se găseşte în carenţele justiţiei statale, considerându-se că 
misiunea judecătorului public poate fi luată de un simplu particular sau de o 
instituţie permanentă arbitrală care inspiră părților litigante încrederea necesară. 

Arbitrajul a reprezentat o modalitate de soluționare a litigiilor de drept civil încă din 
orânduirea antică. După revoluțiile burgheze, legislațiile naționale au limitat puterile arbitrilor, 
întrucât arbitrajul nu oferea părților garanţiile justiţiei de stat. Reglementarea restrictivă a 
arbitrajului a fost impusă de sustragerea litigiilor de la examinarea de către instanţele judecătoreşti, 
precum şi de la aplicarea uniformă si strictă a legii. 

Sediul materiei l-au reprezentat, încă de la început, codurile de procedură civilă adoptate 
în primii ani ai veacului trecut, impregnate de liberalismul revoluţiei franceze. 

Chiar mai devreme de secolul trecut, prin Decretul nr. 12/24 august 1790, arbitrajul era 
reglementat în termeni favorabili, fiind considerat “mijlocul cel mai raţional de a soluţiona 
contestaţiile dintre cetățeni”, nu prin intermediul judecătorilor, ci al unor persoane particulare 
învestite cu încrederea deplină a părților. 

Codul francez de la 1807 oferă cadrul legal pentru organizarea arbitrajului ad-hoc, prima 
dintre formele pe care le-a cunoscut instituţia. Din acesta s-a inspirat Codul civil roman de la 1865, 
inclusiv Cartea a IV-a, dedicată arbitrajului ad-hoc. De remarcat că textul prevederilor franceze 
inițiale era rigid si complicat, supunea arbitrajul dominaţiei justiţiei statale şi instituia multiple căi 
de reformare a hotărârilor pronunţate în cadrul controlului de legalitate, exercitat de aceleaşi 
instanţe statale. În timp, procedura a fost fluidizată, regulile simplificate, au fost limitate căile de 
desființare a hotărârilor. 

Dezvoltarea interesului pentru instituţie trebuie direct legată de progresul industriei, al 
societăților industriale deşi arbitrajul nu era o necunoscută nici chiar în perioada antică. 

Începuturile sale îndepărtate, pierdute in timp, au favorizat de altfel opinii doctrinare care 
au susţinut că este anterior justiției publice, că a fost forma primară de existenţă a acesteia. Cert 
este că traiectoria ascendentă, fermă în evoluţia sa, s-a declanşat o dată cu perioada de expansiune 
a industriei şi comerțului. 

Începând cu secolul al XX-lea, arbitrajul devine forma preferată de soluţionare a litigiilor 
decurgând din operaţiunile de comerţ internaţional. Datorită generalizării şi importanţei sale, 
instituția arbitrajului este reglementată prin legi naţionale şi prin convenţii internaţionale, atât 
bilaterale, cât si multilaterale. Ele se înscriu într-un proces continuu de perfecţionare şi unificare a 
regulilor aplicabile arbitrajului. 


14 


Curs I 


I. ARBITRAJUL MARITIM INTERNATIONAL 


Importanţa şi necesitatea arbitrajului maritim 


Originile arbitrajului maritim se regăsesc înapoi în timp, în Antichitate, odată cu călătoriile 
corăbiilor vechilor fenicieni care transportau mărfurile comercianților greci. De atunci, judecata 
arbitrală a jucat un rol important în comerţul desfăşurat pe mare. 

Când doi sau mai mulți participanţi la circuitul comercial maritim convin ca un litigiu 
actual sau potenţial ce apare între ei să fie soluţionat într-un mod legal de către una sau mai multe 
persoane imparţiale printr-o procedură de judecată specială (adică în conformitate cu dovezile care 
se administrează în cauză) ne aflăm în prezenţa unei înţelegeri care se numeşte convenţie de arbitraj 
maritim. Există câteva motive întemeiate pentru a include clauzele arbitrale în contractele maritime 
comerciale. 

Arbitrajul poate fi calea promptă, şi prin urmare ieftină, de rezolvare a disputelor ivite din 
afacerile maritime. De asemenea, arbitrajul poate genera siguranţa că litigiul este decis de către o 
persoană care este familiarizată cu domeniul comercial maritim din care s-a născut litigiul. 

La întocmirea unui contract maritim se ia în considerare ipoteza apariţiei unui litigiu ce 
poate fi soluţionat într-o modalitate mai facilă apelându-se la o persoană cu experienţă în domeniu, 
„un profesionist” familiarizat cu natura comerțului maritim. 

După declanşarea litigiului, soluţionarea acestuia este înaintată tribunalului arbitral 
care va judeca conform unei proceduri specifice numită arbitraj maritim, iar decizia ce se va lua se 
va numi hotărâre arbitrală. 

Justiția publică şi justiția privată 

Arbitrajul poate sa nu fie compatibil în anumite cazuri certe. Un anumit participant la 
circuitul maritim poate va dori să evite arbitrajul atunci când observă că potenţialii săi adversari 
vor fi mai puţin apți să treacă printr-un litigiu scump şi „protejat”. 

Anumite persoane vor prefera să apeleze la instanța judecătorească dacă diferendele lor 
sunt de natură să implice chestiuni de drept şi dacă există un pachet de precedente substanțiale în 
favoarea lor. Se preferă recurgerea la instanţa judecătorească dacă părțile sunt apte să suporte 
exigenţele unui mediu în care profesează jurişti extrem de calificaţi. 

Lordul Donaldson! - un “clasic” al arbitrajului maritim - a apreciat că arbitrii şi judecătorii 
sunt parteneri în activitatea de administrare a justiţiei, judecătorul în sectorul public, iar arbitrul în 
sectorul privat. 


! John Francis Donaldson, Baron of Lymington (06.10.1920-31.08.2005) a fost o figură emblematică a justiţiei 
britanice, care a contribuit la modernizarea procedurii şi regulilor arbitrale. A deţinut funcţia de Master of Rolls — 
Preşedinte al Secţiei Civile şi Comerciale a Curţii de Apel din Londra (1982-1992), preşedinte al Curţii Naţionale 
Comerciale şi de Relaţii Industriale a Marii Britanii. 


Sistemul public judiciar al oricărei ţări încearcă să ajungă la un compromis între solicitările 
privind calitatea, viteza şi costul scăzut al actului de justiţie. În general, peste tot s-a dat prioritate 
calităţii actului de justiţie, aducându-se atingere în mod corespunzător vitezei şi costului. 

Apelând la serviciul public al instanțelor de drept comun, părțile acceptă implicit 
întârzierile, inconvenientele financiare şi adesea pierderile pe care toate acestea le determină. 

În cele mai multe ţări este considerat un lucru esenţial acela de a se administra justiţia în 
public. Instanţele statului exercită o importantă funcţie publică. S-a spus în doctrina anglosaxonă: 

"Reprezentându-l pe Suveran, judecătorul reprezintă Majestatea Sa Legea. El trebuie să 
aibă în vedere atât interesul public, cât şi cel al părților. Deciziile sale pot fi luate drept precedent 
judiciar de către ceilalţi judecători. Ele pot fi subiectul comentariilor mass-media. Şedinţele 
arbitrale, pe de altă parte, sunt aproape întotdeauna private şi arbitrul nu trebuie să justifice 
publicului comportamentul sau deciziile sale; el răspunde numai în faţa părților" 

În acest context, unul din avantajele pe care îl oferă arbitrajul privat îl constituie 
soluționarea litigiului fără publicitate, când una sau ambele părți doresc acest lucru. 


Avantajele arbitrajului maritim asupra jurisdicției de drept comun 


I.Arbitrajul urmăreşte satisfacerea intereselor particulare şi nu publice 
O primă diferenţă este aceea că instanţele de drept comun exercită o importantă funcţie 
publică. În special acest lucru este evident în legislaţiile de common law, unde decizia 
judecătorului poate constitui precedent şi deci izvor de drept şi poate fi comentată în presă şi la 
televiziune. Arbitrii nu trebuie să justifice, dând o hotărâre, respectarea vreunui interes public. 


2. Alegerea instanţei 

Libertatea de a alege instanţa este poate cel mai important avantaj pe care îl are arbitrajul 
intern asupra jurisdicției de drept comun, şi unul din cele mai importante avantaje ale arbitrajului 
maritim internaţional. 

În primul rând, avem în vedere competenţa teritorială: în arbitraj părţile sunt libere să 
aleagă instanţe din orice loc, în timp ce regulile de procedură interne şi internaţionale, privind 
competenţa teritorială, impun alegerea unei instanţe în vederea soluționării unui litigiu de drept 
comun. 

În al doilea rând, părţile pot analiza personalitatea, calificarea profesională, experiența, şi 
taxele arbitrilor înainte de a se hotărî asupra unei instanţe. În acelaşi timp, în dreptul comun, 
judecătorii fiind numiţi de preşedintele instanţei pentru soluţionarea unui anumit litigiu, există 
riscul ca un judecător fără experienţă în domeniu să primească spre soluţionare litigiul, urmarea 
fiind întârzierea soluționării sau chiar pronunţarea unei hotărâri greşite în cauză. 


3. Actele de sesizare 

Arbitrajul evită complet totalitatea regulilor privind sesizarea. Completarea cererii de arbitraj 
inițiale poate fi la fel de simplă ca o scrisoare adresată tribunalului arbitral prin care se arată pe 
scurt diferendul în termeni comuni, făcând referire la contractul arbitral şi solicitându-se începerea 
procedurilor. 


4. Programarea şedinţelor 

Arbitrajul înregistrează un mare avantaj în ceea ce priveşte programarea. Programul 
instanțelor comune nu ia în seamă programul litiganţilor. Unii judecători sunt cunoscuţi că 
programează procesele ce implică părţi din afara statului de care aparține instanţa respectivă 
imediat după sărbători sau în timpul vacanţelor pentru a încerca să stimuleze interesul în a se 
ajunge la înţelegeri. 

În contrast, audierile arbitrale sunt întotdeauna programate ţinând cont de cum este 
covenabil pentru participanţi. Instanţele comune au un „trecut” substanţial în neajunsuri privind 
programarea. Pentru a ajunge să fie judecate, cauzele aşteaptă unul sau doi ani, iar căile de atac 
tergiversează procesul chiar şi mai mult de atât. În contrast majoritatea audierilor arbitrale au loc 
şi sunt încheiate în maxim 6 luni de când au fost invocate. 


5. Instanţa poate avea o componenţa mixtă 
În arbitraj compunerea instanţei este hotărâtă de părţi. Astfel, părţile pot decide să constituie 
un complet mixt, ex. trei experţi tehnici din diferite discipline sau doi experţi şi un avocat. 


6. Controlul pregătirii cazului 

Cea mai importantă diferenţă este aceea că arbitrii controlează şi pregătirile în vederea 
audierilor, în timp ce în majoritatea cazurilor judecătorii nu o fac. Astfel, un arbitru poate să 
conducă soluţionarea cazului încă din faza de pregătire pentru a elimina costurile ce nu sunt 
necesare. Poate să discute cu avocaţii, cu experţii şi chiar cu părțile pentru a accentua problemele 
care sunt relevante în speţă, astfel încât aceştia să îşi pregătească apărarea din acest punct de 
vedere. 

În faţa instanţelor de drept comun, modalitatea este diferită: părţile împreună cu avocaţii 
încearcă să acopere toate problemele speţei înainte de dezbaterea finală, urmând ca numai în cursul 
dezbaterilor să reiasă aspectele relevante. 


7. Rapiditatea luării deciziilor 

Mai mult decât se consideră de obicei, viteza cu care se soluţionează arbitrajul poate fi 
controlată de părți. Aceasta se întâmplă prin alegerea arbitrilor în funcție de pregătire şi 
disponibilitate, aşa încât aceştia să poată soluţiona litigiul în cel mai scurt timp posibil. 

În ţările de legislaţie anglo-saxonă există un tip de arbitraj, instituit în special în contractele 
de vânzare-cumpărare comercială, expres sau prin uzanţe, arbitraj foarte asemănător cu 
soluționarea litigiului de către un tert. 

Arbitrajul, numit "look-sniff”, ar putea fi descris ca un arbitraj hibrid. Procedura, stabilită 
printr-o practică îndelungată, statuează că: arbitrul va fi ales având în vedere experienţa sa în acel 
domeniu, i se vor trimite copii ale contractelor şi alte documente relevante, precum şi exemplare 
ale bunurile vândute; apoi va inspecta bunurile şi, fără intervenţia părților şi chiar în absenţa lor va 
da o hotărâre prin care va spune dacă bunurile vândute îndeplinesc sau nu condiţiile din contract 
şi care sunt consecinţele. 


Regulamentul Curţii de Arbitraj din Londra permite unui arbitru sau supraarbitru să facă 
propriile cercetări, în absenţa părților, în "arbitrajul rapid", dar stabileşte că atunci când trebuie să 
administreze probe sau să asculte concluzii, el trebuie să cheme părțile. 

Tot în acest sens, şi tot în legislaţia anglo-saxonă am întâlnit o procedură mai apropiată de 
arbitraj în clauzele de renegociere a chiriei din contractele de închiriere care fac referire expresă la 
un terţ care urmează a stabili chiria datorată pentru o anumită perioadă a contractului, şi care 
prevede expres că terţul va acţiona ca expert şi nu ca arbitru. În practică, fiecare parte va angaja 
un evaluator, iar aceştia vor prezenta concluziile lor în faţa expertului, finalizate cu o discuţie între 
acesta şi fiecare evaluator numit de părți. 


8. Alegerea reprezentantului 

Avantajul este evident în sistemul de common low, unde pentru susţinerea unui caz în faţa 
instanţelor de drept comun, partea trebuie să fie reprezentată de doi avocaţi: un avocat pregăteşte 
dosarul (solicitor), în timp ce celălalt susţine pledoaria în faţa instanţei (barrister). În schimb, la 
arbitraj alegerea reprezentanţilor este lăsată la latitudinea părților. 


9. Costul 

Părţile trebuie să plătească taxa de arbitraj. Pe de altă parte şi în faţa instanţei părțile vor 
plăti taxe de timbru judiciar şi alte taxe. Totuşi, pentru calculul complet al cheltuielilor suportate, 
părțile ar trebui să aibă în vedere: timpul cât durează soluționarea litigiului, eventuale expertize ce 
se pot face sau nu, plata avocaţilor, posibilitatea atacării hotărârii în mai multe căi de atac, lucru 
ce determină noi costuri. 

Şi în dreptul american avantajul arbitrajului din acest punct de vedere este evident. Astfel, 
instanţele de drept comun dau termenele fără să aibă în vedere interesul părților. Sunt cunoscute 
chiar cazuri de judecători care, în procesele cu părți din alte state, dau termene chiar înaintea 
vacanţelor, în speranţa că poate părțile, pentru a nu se mai prezenta la termen, se înţeleg şi sting 
litigiul. Contrar acestei practici, în arbitraj termenele sunt stabilite având în vedere interesul 
părților. Dacă în faţa instanţelor de drept comun, un proces poate dura doar în fond până la unul 
sau doi ani, şi chiar mai mult în căile de atac, în arbitraj procesul nu durează mai mult de 6 luni. 

În sistemul de drept anglo-saxon alegerea nu este atât de uşoară atunci când se are în vedere 
costul. Astfel cheltuielile ce urmează a fi suportate de părţile la un arbitraj sunt destul de mari, 
astfel că celelalte argumente în favoarea arbitrajului trebuie să atârne greu în balanţă pentru a 
determina părțile să renunţe la justiția publică. 

În principiu, dacă părţile doresc să apeleze la arbitraj, şi să adere la anumite reguli de 
arbitraj, este bine să cerceteze cât ar costa acel litigiu conform fiecărei proceduri arbitrale. Unele 
regulamente cer plata unei sume fixe ca taxă pentru depunerea cererii de arbitraj (25 sau 50 USD), 
la Asociaţia Americană de Arbitraj, iar altele impun taxe proporţionale cu valoarea litigiului. 
Totuşi, există şi posibilitatea, spre exemplu când se face apel la arbitrii privaţi, şi nu la o instituţie 
de arbitraj pentru a nu fi solicitate taxe la depunerea cererii. 

O sumă de bani ce trebuie plătită de părţi o reprezintă onorariile arbitrilor. Astfel, spre 
deosebire de justiţia publica, unde părțile nu sunt responsabile pentru plata salariilor judecătorilor, 


în cazul arbitrajului, de obicei, arbitrii vor fi plătiți direct de părți. Spre exemplu în sistemul de 
drept american, arbitrii au un onorariu de cel puţin 350 USD /zi şi cel mult 3500 USD/zi. De obicei, 
onorariile vor fi plătite de ambele părți în proporţii egale, dacă nu se prevede altfel în convenţia 
arbitrală. 

O altă cheltuială pe care o suportă părțile la arbitraj, spre deosebire de justiția publică, este 
chiria sălii de şedinţă. Astfel, în arbitraj părțile pot închiria pentru desfăşurarea şedinţelor, o sală 
de conferinţe la un hotel, sau pot evita această cheltuială folosind o sală de conferinţe de la biroul 
avocaţilor sau chiar o sală de judecată nefolosită. 

În concluzie, în sistemul de drept anglo-saxon, taxele judiciare în faţa instanţelor de drept 
comun apar aproape simbolice comparativ cu valoarea taxelor de arbitraj. Desigur, aceasta face ca 
arbitrajul să fie mai scump. 

Dacă arbitrajul s-ar desfăşura în aceeaşi procedură ca un litigiu de drept comun, fiecare 
parte având avocaţii săi şi cu nenumărate şedinţe de judecată unde se administrează probe şi se 
ascultă concluzii, probabil că într-adevăr arbitrajul ar fi mai scump decât judecata de drept comun. 
Dar în realitate nu este așa. În majoritatea cazurilor arbitrul poate reduce cheltuielile suportate de 
părți, pentru ca el poate controla faza preliminară, cum am arătat, pentru că are la dispoziţie mai 
multe proceduri de urmat şi nu în ultimul rând pentru că probabil are o experienţă mai mare în 
soluţionarea acelui caz. 

În plus, decizia arbitrului are mai puţine şanse de a fi atacată, ceea ce reduce în consecință 
costurile, căci dreptul de a ataca hotărârea este limitat la câteva motive de anulare, strict enumerate 
de lege. 

În sistemele de drept cu tradiţie în domeniu, hotărârea arbitrului nu va fi atacată chiar dacă 
părțile ar avea motive, căci părțile, odată ce au agreat asupra unui arbitru (este vorba de cauzele 
soluționate de un arbitru unic), se supun deciziei acestuia chiar dacă le este defavorabilă; în plus, 
chiar dacă completul este format din trei arbitri sau dintr-un arbitru unic numit de o terță parte, 
părțile înțeleg să se supună de bunăvoie deciziei completului atunci când acesta este format din 
profesionişti cu o reputaţie deosebită în domeniu. 

Taxele şi costurile actului de sesizare: Taxa pentru cererea arbitrală poate fi mai mult sau 
mai puţin costisitoare decât taxele pentru cererea adresată unei instanţe comune, depinzând de 
regulile arbitrale care sunt invocate. 

Onorariile avocaţilor: Atât în cazul arbitrajului cât şi al procedurii comune, părțile pot fi 
de acord ca partea care are câştig de cauză să plătească onorariul procurorului. În lipsa unei astfel 
de înţelegeri, nici una din instanţe şi nici arbitrii nu vor plăti onorariul procurorului, numai dacă 
legea care guvernează prevede plătirea onorariului procurorului. 

Cheltuielile cu locaţia audierilor: În procedura comună nu există nici o taxă pentru 
folosirea sălii de judecată; în arbitraj părțile s-ar putea să fie nevoite să închirieze o sală de 
conferinţe într-o locaţie stabilită de comun acord, cum ar fi o sală de conferinţe dintr-un hotel. 
Aceste costuri pot fi de obicei evitate folosind camera de conferinţe a procurorului sau chiar săli 
de judecată nefolosite. 


10. Avantajele economice ale arbitrajului în raport cu procedura de drept comun 
Arbitrajul poate fi mai ieftin decât procedura de drept comun atunci când: 

a) disputa are caracter tehnic, şi faptul că arbitrul este un expert tehnic face ca acesta 

să soluţioneze litigiul eficient, fără a mai fi nevoie de avocaţi; 

b) când arbitrul este un expert tehnic şi sunt implicaţi şi avocaţi specializați şi 
împreună pot limita problemele în litigiu şi pot reduce perioada pregătirii litigiului şi a audierilor, 
astfel încât litigiul va costa mai puţin ( având în vedere faptul că în sistemul de common law, avocaţii 
îşi calculează onorariul în funcţie de timpul cheltuit în vederea soluționării litigiului); 

c) când părțile convin ca litigiul să fie soluţionat de un arbitru expert tehnic, numai pe 
baza documentelor prezentate. 


11. Confidenţialitate 

Arbitrajul poate fi „prezidat” în cadru privat, iar evidenţele arbitrajelor sunt confidențiale. 
Procedura de drept comun este deschisă publicului, documentele devenind publice (o excepţie în 
cazul în care curtea sigilează documentele). 


12. Numărul şi calitatea oamenilor legii 

În instanţele comune, chestiunile prealabile pot fi rezolvate de diferiţi judecători sau de 
către un magistrat. În arbitraj ar fi foarte neobişnuit ca oricine altcineva decât arbitrul să decidă în 
final asupra cauzei ascultând unele chestiuni prealabile. Cauzele sunt atunci judecate fie de un 
juriu format din 12 persoane din afara sferei profesionale sau de un singur judecător (în majoritatea 
jurisdicțiilor), sau cum este în Vermont unde prezidează un judecător şi unul sau doi judecători 
„amatori” (judecători asistenţi). 

Arbitrajul de obicei implică un singur arbitru, şi convenţia arbitrală poate stabili înainte 
calificări minime pentru arbitru. Sau, dacă, părțile preferă pot alege să apeleze la mai mulţi arbitrii. 
Un angajament comun este acela ca fiecare parte a litigiului să selecteze un arbitru şi ca cei doi 
arbitrii astfel aleşi să numească un al treilea arbitru. Când se apelează la mai mult de un arbitru, 
părțile trebuie să clarifice dacă intenţionează ca toţi arbitrii să fie neutrii, sau fiecare parte este 
îndreptăţită să selecteze un arbitru ca reprezentant al legii, şi unul sau mai mulți arbitrii „deadlock- 
breaking”( „ieşire din impas”)care să fie cu adevărat neutri. 13. Încurajarea aplanării 

Unii judecători şi unii arbitrii se implică activ în stabilirea negocierilor. Unii arbitrii sunt 
în special adepţii medierii, şi sunt competenţi să stimuleze înțelegerile înainte să fie audiate 
cauzele. Acest lucru poate fi spus şi despre unii judecători. În convențiile arbitrale părţile pot 
evidenția problema esenţială asupra căreia arbitrul poate să încerce să medieze disputa. 


14. Prezidarea procesului „pe merite "(on the Merits) 

Instanţele judecătoreşti folosesc reguli formale privind probele. Deşi tendinţa modernă în 
legislaţia probelor este de a permite majorităţii probelor să fie acceptate, există un substanțial 
pachet de legi care solicită anumite formalităţi în prezentarea probelor. În majoritatea cazurilor, 
martorilor li se va cere să vină la audieri pentru a identifica documente așa că s-ar putea să fie 
acceptaţi, declaraţiile bazate pe mărturii nu vor fi acceptate, iar avocaţii vor fi constrânşi în 


atitudinea lor de examinare (a acestor probe) să se comporte în conformitate cu condiţiile riguroase 
impuse de toate regulile privind probele. 

O situaţie diferită este prezentă în arbitraj. De obicei declaraţiile sunt acceptate (doar dacă 
părțile nu hotărăsc altfel), şi sunt rare situaţiile ca un arbitru să excludă vreo probă. Interogarea 
este informală iar majoritatea arbitrilor vor tolera câteva obiecţiuni din partea avocatului advers. 

Majoritatea arbitrilor sunt destul de „sofisticaţi”pentru a înţelege dacă o întrebare este 
relevantă, sau dacă o întrebare necesită o mărturie, şi au competenţa de a permite astfel de întrebări 
pentru aprecierea importanţei pe care arbitrul o va acorda declaraţiei. 


15. Proba tehnică durează mai puţin la arbitraj 
Dacă arbitrul este un expert tehnic şi nu un Jurist şi este şi expert în domeniul respectiv, 

probaţiunea care se face în faţa sa se va desfăşura altfel decât în faţa judecătorilor, fiind desigur 
mult mai rapidă. 
16. Rezumatele post-audiere 

În majoritatea cauzelor judecate de către instanţele judecătoreşti, unele forme de rezumat 
post-audiere sunt necesare. În procesele cu juraţi solicitările instrucţiunilor pentru juriu sunt 
potrivit a fi cerute, iar aceste solicitări vor necesita adesea, acelaşi gen de cercetări legale implicate 
în pregătirea raportului legii (memorandum of law). În cauzele judecate de un judecător (procesele 
în instanţele comune) rezumate post-audiere sunt solicitate de către curte în mod frecvent. În 
arbitraj, părțile pot fi de acord (fie prin convenţie arbitrală, fie la momentul audierii) asupra faptului 
dacă vor dori să înregistreze rezumatele post-audiere. Se întâmplă extrem de rar ca un arbitru să 
solicite rezumate, sau să refuze acceptarea rezumatelor, contrar dorinţei părților. 


17. Forma deciziei 

În procesele cu juraţi decizia este de natură a lua forma unui verdict general care pur şi 
simplu arată părţile, cine a avut câştig de cauză şi suma câştigată. Instanţele pot apela la interogării 
speciale ale juriului care poate da mai multe detalii privind decizia, dar va fi departe de explicaţia 
completă a rezultatului. 

În cauzele judecate de instanţele comune, majoritatea curților trebuie să ofere pe baza unei 
cereri, constatările făcute în cauză în scris şi baza legală a deciziei care să motiveze în detaliu, 
rațiunea deciziei curții. 

Rareori o instanţă va da curs unei decizii orale în curtea cu juraţi la sfârşitul audierilor. 

În arbitraj, părţile pot dicta forma deciziei. Părţile pot specifica faptul ca arbitrul să dea o 
decizie scrisă justificând raţiunea sa sau pot fi de acord ca arbitrul să nu ofere nici un fel de 
motivare. În general vorbind, dacă părţile doresc într-adevăr ca procedura arbitrală să fie finală, 
vor prefera o înştiinţare din partea arbitrului fără a fi însoțită de vreo motivare a raţiunii. Dacă 
părțile sunt de acord, arbitrul „va judeca de pe bancă”. 


18. Căile de atac 

În aproape toate jurisdicţiile, fiecare parte are posibilitatea de a ataca, fiind un drept 
garantat. Sentința curţii nu devine finală până când calea de atac nu se încheie. În calea de atac, 
curtea apelată foloseşte o revizuire standard de apel conform cu care situaţiile de fapt descoperite 

de instanţa care a judecat cauza(de fond) nu vor fi desfiinţate, afară de cazul când nu există nici o 
probă introdusă de către instanţa care a judecat privitoare la punctul în discuţie. Oricum curțile de 
apel vor verifica din oficiu dacă legea a fost aplicată de către instanţa de fond şi nu vor ezita să 
desființeze decizia instanţei daca descoperă că aceasta a greşit în aplicarea legii. 

Nu există un drept de apel „automat” în cazul hotărârii arbitrale. Majoritatea procedurilor 
arbitrale se pretinde a fi „definitivă şi obligatorie” având drept rezultat faptul că instanţele sunt 
reticente în a revizui hotărârile arbitrale, chiar dacă se pretinde că arbitrul a descoperit situațiile de 
fapt fără a avea un suport probaţional sau că a aplicat legea în mod greşit. Majoritatea statutelor 
arbitrale permit o revizuire extrem de limitată a hotărârilor arbitrale, şi autorizează instanţele 
judecătoreşti să le desființeze dacă regăsesc următoarele patru motive: 

1. Corupţie sau fraudă în „procurarea” hotărârii arbitrale. 

2. Lipsa imparțialităţii arbitrului. 

3. Arbitrul şi-a depăşit propriile atribuţiuni. 

4. Arbitrul a condus audierea într-o manieră de natură să prejudicieze în mod grosolan. 

În general, este extrem de dificil să desfiinţezi o hotărâre arbitrală la instanța 
judecătoreasca. În mod similar, este foarte dificil pentru o parte să evite înțelegerea sa de a arbitra. 
Majoritatea statutelor de arbitraj solicită ca instanţele să oblige arbitrarea oricăror chestiuni care 
nu sunt discutabile în scopul unei clauze arbitrale. 


19. Soluţii provizorii 

În instanţă, părţile pot obţine soluţii provizorii, incluzând: decizii judecătoreşti temporare, 
garantarea efectuării actelor procedurale (wage garnishment). Aceleaşi remedii nu sunt în general 
valabile şi în cazul arbitrajului numai dacă nu cumva părțile n-au prevăzut soluţii provizorii în 
convenţia arbitrală pe care au încheiat-o. Dacă părțile omit să prevadă astfel de soluţii provizorii 
în convenţia arbitrală, tot va fi posibil pentru reclamant să declanşeze un proces (civil) pentru a 
obţine o soluţie provizorie în timp ce arbitrajul continuă. 


Curs II 


ARBITRABILITATEA LITIGIILOR MARITIME 


1.Litigiul maritim — litigiu specific de comerţ internaţional 

Litigiul de comerţ internaţional este un diferend de natură patrimonială izvorât din 
raporturi de drept comercial cu caracter internaţional !. 

În tranzacţiile comerciale internaţionale neîndeplinirea obligaţiilor contractuale de către 
una din părți, duce la naşterea unor dispute: 

Cauzele acestora pot să rezide şi în împrejurări care dobândesc semnificaţia unor riscuri 
contractuale precum: evenimente politice (război local, lovitură de stat), instabilitate pe pieţele 
internaţionale (fluctuaţia cursurilor materiilor prime şi ale costurilor de producţie, variaţii ale 
cursului de schimb) sau acte locale de guvernământ (refuz al autorizaţiilor administrative de import 
sau de export, măsuri de protecţionism vamal, interdicții de transfer valutar). 

În domeniul comerţului internaţional, litigiile dintre părţi se pot naşte fie din raporturi 
privind vânzarea, cumpărarea sau schimburile de mărfuri, prestațiile de servicii, transporturile şi 
expedițiile internaționale, fie din raporturi privind executarea lucrărilor de antrepriză, construcţii 
sau montaj, operaţiuni financiare valutare şi orice alte acte sau fapte de comerţ. 

Litigiile comerciale internaţionale au caracteristici unice ce prezintă un grad de dificultate 
sporit,părțile fiind de naționalitate,limbă şi cultură diverse,cu aşteptări diferite privitoare la 
soluționarea litigiului. 

Posibilitatea recurgerii la o sancţiune jurisdicţională trebuie să fie prezentă în orice raport 
juridic determinat de comerţ internațional,contractual sau necontractual. Când se nasc asemenea 
litigii,ele trebuie rezolvate prompt şi eficient în spiritul dinamicii afacerilor internationale. 

În conditiile dezvoltării accentuate a relaţiilor comerciale, transporturile internaţionale 
reprezintă aparatul circulator al întregii economii mondiale, constituind efectiv pârghia necesară 
extinderii conexiunilor dintre comercianții de pretutindeni.In acest context,o pondere specifică o 
are transportul maritim şi fluvial de mărfuri. 

Reglementările maritime se deosebesc de cele general-comerciale,prin conţinutul 
multivalent al dreptul maritim,care cuprinde atât operaţiuni juridice izvorate din transportul 
maritim cât şi din regimul legal al bunurilor şi persoanelor care participă la această activitate; pe 
de altă parte, în afară de navigația comercială, există o navigaţie de agrement, de pescuit, de 
cercetări, ce prezinta un statut specific in această ramura de transport. 

2. Soluţionarea litigiilor de comerţ internaţional 

În imensa majoritate a sistemelor de drept soluţionarea litigiilor comerciale 
internaţionale este dată în competenţa arbitrajului comercial şi instanţelor judecătoreşti cu o 
repartizare diferită între aceste organe de jurisdicție în functie de criteriile proprii fiecărui 
sistem. 

În mod constant, părţile inserează în contract o clauză prin care desemnează 
sistemul de drept pe care organul de jurisdicție urmează să-l aplice în cazul ivirii unui 
litigiu cu privire la aspectele de fond ale contractului comercial. 

Instanţele judecătoreşti naţionale au competenţă generală în soluţionarea litigiilor 
de comerţ internaţional. Pentru determinarea competenţei materiale şi teritoriale a instanţelor în 


! Analiştii internationali constată că “litigiile apar în procesul negocierii şi derulării tranzacţiilor comerciale”. 


cauze ce implică un element de extraneitate, legislaţiile naţionale cuprind reglementări speciale, 
care conduc, nu de puţine ori, la conflicte între normele diferitelor legi. 

Soluţionarea litigiilor de comerţ internaţional cu specific maritim de către instanţele 
judecătoreşti prezintă unele inconveniente nu numai în privinţa stabilirii instanţei competente cât 
şi în cazul administrării şi aprecierii probatoriului. 

Pentru a putea evalua corect probele administrate într-o cauză care are ca obiect o dispută 
maritimă, magistratul trebuie să cunoască terminologia de drept maritim, prevederile convențiilor 
internaționale, ale regulamentelor de navigaţie,uzurile porturilor, uzanţele şi practica judiciară 
specifică, etc. 


Jurisdicţia specială de soluţionare a litigiilor maritime internaţionale 

Litigiile izvorâte din raporturile comerciale de transport maritim îşi găsesc rezolvarea, 
nu numai prin procedura de drept comun, bazată pe regulile dreptului comercial internaţional, dar 
şi prin modalităţi specifice acestui domeniu, cum este de pildă, arbitrajul maritim. 

Practica comercială internatională a demonstrat, că marea majoritate a litigiilor 
decurgând din transportul pe apă sunt soluționate pe calea arbitrajului. 

Această tehnică nejuridică?de rezolvare a litigiilor comerciale maritime răspunde 
optim cerinţelor şi intereselor specifice ale participanţilor la comerțul internațional de mărfuri pe 
mare, ţinând seama, în principal, de celeritatea operaţiunilor comerciale,de valoaril însemnate 
afectate de litigiu şi de complexitatea raporturilor dintre comercianţi şi navigatori. 

Recurgerea la arbitrajul maritim s-a dovedit a fi cea mai adecvată modalitate de rezolvare a 
majorităţii litigiilor externe ce decurg din comertul maritim,datorită numeroaselor avantajedeţinute 
comparativ cu jurisdicţiile de drept comun: simplitatea, rapiditatea şi supleţea procesului; secretul 
dezbaterilor, cheltuieli de judecată mai reduse; specializarea arbitrilor cunoscători ai regulilor şi 
uzanțelor maritimo-comerciale internaționale; eficacitatea solutiilor. 

Pentru ca arbitrajul să rămană preferabil procedurii de drept comun este necesar ca toate 
părțile implicate-comercianţi,avocaţi,experti şi, în special arbitri- trebuie să fie familiarizate cu 
trăsăturile specifice ale procedurii;trebuie să fie cunoscute nu numai procedurile din domeniul 
specific, dar şi procedura generală a arbitrajului. 

Arbitrii sunt obligaţi, astfel, să deprindă foarte bine regulile arbitrajului, să le folosească 
in mod creativ, pentru litigiul in cauză; o bună cunoaştere a procedurii, împreună cu dorinţa de a 
o aplica în practică, nu poate duce decât la îmbunataţirea funcționării arbitrajului . 

Tendinţa curților internaționale de arbitraj este de a simplifica procedura arbitrală prin 
încredințarea soluționării litigiului unor experţilor tehnici,fără prezenţa avocaţilor şi excluzând 
administrarea altor probe, cu excepţia probei cu înscrisuri. 


3.Arbitrabilitatea (Domeniul arbitral). 

Noţiunea de arbitrabilitate nu se regăseşte in terminis în legislaţiile nationale şi nici în 
convențiile internaţionale în materia arbitrajului. Arbitrabilitatea presupune ca litigiul să se refere 
la o problemă susceptibilă de a fi reglementată pe calea arbitrajului. 

A determina arbitrabilitatea unui litigiu înseamna a stabili dacă soluţionarea lui pe cale de 
arbitraj este admisibilă din punct de vedere legal. Arbitralitatea este o condiţie de validitate a 
convenției arbitrale, iar prin aceasta şi a competenţei arbitrilor. Pentru a-şi produce efectele în 
considerarea cărora a fost încheiată, convenţia arbitrală trebuie să vizeze domenii în care 


soluționarea diferendelor să poată fi încredințate arbitrajului, iar părțile care au încheiat convenţia 
sa aibă calitatea şi capacitatea cerută în acest sens. 

Problema arbitralitatii unui litigiu poate fi abordata din doua puncte de vedere, şi anume: 
sfera persoanelor care pot sa recurgă la arbitraj şi sfera obiectului litigiilor susceptibile a fi 
soluționate pe calea arbitrajului. 

Nu orice persoană are acces la arbitraj şi nu orice materie este susceptibilă de soluționare 
pe calea arbitrajului. 

I)Calitatea părților care doresc să ia parte la procedura arbitrala (arbitralitatea subiectivă). 

"Situaţia juridică în care calitatea şi misiunea subiectelor litigiului arbitral condiționează 
accederea la arbitraj - ca modalitate alternativă de soluţionare a litigiilor - este consacrată în 
lucrările anumitor autori de drept "arbitrabilitate subiectivă" sau arbitrabilitate ratione personae. 

În acest sens, în privinţa persoanelor ce pot recurge la arbitraj, trebuie precizat că este 
necesară capacitatea deplină de exerciţiu întrucât convenţia arbitrală se înscrie printre actele 
juridice de dispoziţie. 

Capacitatea de a sta în justiţie trebuie, deci, completată cu capacitatea de a dispune. Mai 
mult, fiind act de dispozitie,convenţia arbitrala poate fi încheiata în numele şi pe seama 
beneficiarului doar dacă împuternicitul dispune de un mandat special, întrucât delegaţia generală 
(ex.- cea de administrare) nu este suficientă. 

2)Obiectul litigiului care este supus arbitrajului, sau măsura în care asupra acestui obiect se 
poate statua prin hotărâre arbitrală (arbitralitatea obiectivă). 

Domeniul în care litigiile ivite între părți sunt susceptibile de a fi soluționate pe calea 
arbitrajului,sustrăgându-se astfel jurisdicției statale,este cunoscut în doctrină drept "arbitrabilitate 
obiectivă" sau”arbitrabilitate ratione materiae”. 

Arbitrabilitatea se determină după natura litigiilor : 

- Sunt supuse arbitrajului litigiile derivate din raporturile de comerţ intern sau internațional, 
în cazul existenţei unei convenţii arbitrale scrise între părti. 

- Sunt arbitrabile litigiile patrimoniale dintre părți cu excepţia celor netranzacționabile. 

- Litigiile derivate din raporturi juridice patrimoniale sunt supuse arbitrajului, sub rezerva 
respectării ordinii publice, a bunelor moravuri, precum şi a dispoziţiilor imperative ale legii. 

- Litigiile nepatrimoniale sunt excluse din sfera litigiilor arbitrabile. Nu sunt arbitrabile litigiile 
privind statutul persoanelor ori cele care decurg din raporturi de dreptul familiei. 

- Nu sunt arbitrabile diferendele referitoare la lucruri care nu sunt în comerţ. 

- Sunt excluse din sfera arbitrajului litigiile care sunt de competenţa exclusivă a instanţelor 
judecătoreşti, cum ar fi cele privind lichidarea judiciară. Aceeaşi soluţie se impune şi cu privire la litigiile 
de proprietate intelectuală, dar interdicția vizează numai litigiile care pun în discuţie însuşi dreptul de 
proprietate intelectuală, astfel încât cele care privesc pretenţii pecuniare ce decurg din acesta, inclusiv 
despăgubiri pentru încălcarea lui, sunt arbitrabile. 

- În prezenţa unor capete de cerere, dintre care unele au natură patrimonială, iar altele nu au 
această natură sau, având această natură, nu sunt tranzacționabile, competenţa de soluţionare nu 
mai aparţine arbitrajului ci instanţelor judecătoreşti. 

- Unele particularitați prezintă litigiile mixte, adică litigiile în care drepturile patrimoniale sunt 
legate sau derivă din drepturile personale patrimoniale,precum şi litigiile în materii care sunt considerate 
de ordine publică ori care sunt imperativ reglementate. 

Legislativul din fiecare stat trebuie sa aibă preocuparea de a rezerva anumite domenii de 
interes public-drepturile omului şi dreptul penal- exclusiv instanţelor de drept comun,corelativ cu 
încurajarea arbitrajului pentru rezolvarea conflictelor private”. 


Utilizarea arbitrajului este redusă în materie civilă,în schimb această procedură îşi regăseşte 
o prezență semnificativă în materie comercială şi mai ales în arealul comerţului 
internaţional(transprt maritim, asigurari), având în vedere avantajele sale pentru comercianţi. 

De fapt, comercianții renunţă din ce în ce mai des la rezolvarea diferendelor lor de către 
instanțele de judecată din cauza lipsei de încredere,a formalismului şi costurilor exagerate, a 
conflictelor de jurisdicție ori, pur şi simplu, pentru că procedurile judiciare naționale sunt puţin 
adaptate la nevoile comerţului. 


4.Domeniul de aplicare al arbitrajului maritim în cadrul instituţiilor internaţionale 
de arbitraj 

Pe plan mondial, există curţi arbitrale autonome sau arondate camerelor de comerţ ori unor 
asociaţii profesionale din diverse ramuri ale comerţului. Litigiile ce fac obiectul judecății acestor 
tribunale arbitrale se circumscriu cvasi-totalitaţii schimburilor comerciale internaționale, inclusiv 
celor din domeniu maritim. Distingem, în acest sens, curți arbitrale cu competenţă teritorială 
universală sau regională şi competentă materială generală sau specifică. 


Domeniul de aplicare al arbitrajului maritim la Asociaţia Arbitrilor Martimi de la Londra 
- The London Maritime Arbitrators Association (LMAA ). 

La Londra arbitrajul este descris în mod curent ca maritim dacă, cel puţin într-o privinţă, 
implică o navă. Majoritatea disputelor izvorăsc din contracte ce au ca obiect transportul de bunuri 
pe mare. Domeniul de aplicare a arbitrajului maritime londonez se referă la soluționarea litigiilor 
apărute în cadrul procesului de exploatare a navelor,cum sunt contractele de transport, cele de 
operare nave,construcţia „vânzarea, şi repararea nave. 

De asemenea, apar litigii din contractele de vânzare de petrol sau combustibil pentru nave, 
acestea implicând adesea o parte maritimă. 

Arbitrii maritimi analizează probleme de asigurări maritime, când li se cere soluţionarea 
unui litigiu privind poliţa de asigurare P&I (protection and indemnity) sau poliţa de asigurare a 
corpului navei. 

Există arbitraje privind salvarea pe mare. Acestea sunt reglementate de procedura arbitrală 
Lloyd's,care,deşi instituie reguli specifice,nu diferă prea mult de arbitrajul maritim general. 

Totodată,curtea arbitrală engleză soluţionează şi litigii privind despăgubiri rezultate în urma 
unor accidente sau pierderi suferite în timpul transportului pe mare concomitent cu solicitarea 
obligării părţii în culpă la plata profitului nerealizat de cel păgubit. ° 


Domeniul de aplicare al arbitrajului maritim la Societatea Arbitrilor Maritimi din New York 
-The Society of Maritime Arbitrators (S.M.A.) 
Arbitrajul maritim, conform United States Arbitration Act, se refera la: 
- chartere -bareboat, charter pe timp sau pe călătorie, conosamente sau scrisori de trăsură; 
-convenții privind manipularea mărfurilor,aprovizionare cu alimente şi materii prime, 
reparaţii; 


3 C&M a initiat procedura arbitrala în contradictoriu cu Peterson in Londra inaintea unui complet de trei arbitrii, 
solicitand despagubiri in valoare totala de 16m USD: in primul rand pentru pierderile suferite de el insusi (incluzand 
vanzarile, segmental de piata si profitul viitor pierdut) si in al doilea rand pentru pierderile suferite de celalalt grup de 


entitati ale C&M/“the parent losses”-“pierderile parintelui/tatalui”-(de asemenea incluzand vanzarile, segmentul de 
piata si profitul viitor pierdut); 


- coliziuni sau orice alte litigii privind comerţul internaţional care,în caz de soluționare ar 
fi de competenţa instanţelor amiralităţii(instanţe de drept comun competente să soluţioneze litigii 
maritime), dar nu se referă în nici un caz la contractele de muncă ale echipajului. 

Recent SMA şi-a extins competențele şi asupra litigiilor privind salvarea, dar numai în ceea 
ce priveşte navele mici şi navele de agrement. 

Printre avantajele arbitrajului maritim, subliniate de SMA, sunt atât rapiditatea soluționării şi 
costul redus, cât şi faptul că problema în dispută poate fi izolată prin deferirea ei către arbitraj, în timp 
ce afacerea comercială respectivă se desfăşoară, în continuare, în mod normal. 


Domeniul de aplicare al arbitrajului maritim la Curtea Internaţională de Arbitraj de pe 
lângă Camera Internţională de Comerţ de la Paris (L.C.C.). 

Procedura de soluţionare a litigiilor create de ICC a fost concepută in mod special pentru 
litigiile comerciale în context internaţional, care implică probleme specifice. 

De obicei, părțile au diferite nationalitaţi şi o pregătire juridică într-un context cultural 
diferit. De asemenea, ele au diverse abordări în ceea ce priveşte modul de soluţionare rezonabilă 
şi corectă a unui litigiu. Neîncrederea poate fi destul de puternică, fiind generată de nesiguranţă şi 
lipsa de informatii privind cursul ce trebuie urmat. Dificultăţile pot fi accentuate de distanță şi de 
dezavantajele pe care le poate avea o parte când porneşte un litigiu la instanţele naţionale pe 
teritoriul celeilalte părți. 
litigiiior,în raport cu instanţele de drept comun. 

Arbitrajul ICC oferă avantaje, precum confidenţialitatea şi libertatea părților în alegerea 
arbitrilor, locul arbitrajului, legea aplicabilă şi chiar limba în care se va desfaşura procedura. 

Arbitrajul maritim conform Regulilor de arbitraj ale ICC şi ale Comitetului Maritim 
International (CMI), se referă la probleme maritime incluzând chartere, contracte de transport pe 
mare sau transport multimodal, contracte de asigurări maritime, salvare şi avarie comună, contracte 
de construcţie şi reparare nave, contracte de vânzare a navelor sau alte contracte ce instituie un 
drept asupra unei nave. 

Avantajul arbitrajului maritim, conform ICC-CMI este în special, flexibilitatea- părțile 
decid locul arbitrajului,legea aplicabilă,numărul arbitrilor şi limba desfaşurării procedurii. 


Domeniul de aplicare al arbitrajului maritim la Comisia de Arbitraj Maritim de la Tokyo- 
The Tokyo Maritime Arbitration Commission (TOMAC) 
Arbitrajul maritim de la Tokyo soluţionează litigii izvorând din: conosamente, 
charterparties, contracte de vânzare- cumpărare nave, construcţii de nave, finanţare, probleme de 
echipaj . 


Domeniul de aplicare al arbitrajului maritim la Comisia de Arbitraj Maritim a Chinei- 
China Maritime Arbitration Commission (CMAC). 

Comisia de Arbitraj Maritim din China a fost fondată de către Camera de Comerţ 
Internaţional a Chinei. Activitatea CMAC este focalizată pe rezolvarea pe cale arbitrală a 
disputelor contractuale şi non-contractuale în materia transportului, producției şi navigaţiei pe 
mare, în apele costiere sau canalele navigabile adiacente mării. 

Comisia arbitrală tranşează cauze referitoare la dispute ce decurg din charter party, 
contracte de transport multi-modal,transportul de mărfuri pe mare sau canale navigabile 


aferente,transportul de pasageri bazat pe conosament(bill of lading, waybill sau alte documente de 
transport de acelaşi tip). 

Comisia arbitrează litigii provenite din vânzarea, construirea,repararea navelor,navlosire şi 
finanţare, remorcare, coliziuni, salvare a navelor maritime, containerelor sau altor unitati mobile 
offshore;dispute ivite din asigurări maritime,avarii generale sau P&l(protecţie şi despăgubiri) 
aprovizionare şi stocare, alimentare cu combustibil, securitatea navei, handling portuar,servicii 
sociale pentru marinari (seamen's labor service); dispute izvorâte din exploatarea şi utilizare 
resurselor marine sau pagubelor produse prin poluarea mediului marin;expediţia încărcăturii, 
pescuit şi producție piscicola. 


Domeniul de aplicare al arbitrajului maritim la Centrul de Arbitraj International din 
Hong Kong- The Hong Kong International Arbitration Centre ("HKIAC"). 

Hong Kong este unul dintre cele mai aglomerate porturi ale lumii şi un centru de prim 
rang în domeniul serviciilor maritime. Acestea includ brokeraj,shipmanangement,asigurări, 
servicii juridice bancare şi financiare în domeniul maritim, inspectii, reparaţii şi servicii tehnice. 

In domeniul jurisdicției maritime Hong Kong deţine o poziţie unică. Pe de o parte, se 
bucură de o cordială relatie comerciala şi constitutională cu China. Pe de alta parte,legea din Hong 
Kong are ca fundament sistemul englez. In acest context, deciziile curților engleze şi al celor din 
Commonwealth continuă (chiar şi după 1997) să aibă o înaltă valoare de precedent judiciar în faţa 
instanţelor din Hong Kong. 

The Hong Kong Maritime Law Association (HKMLA)- Asociatia de Drept Maritim din 
Hong Kong a fost înfiinţată în 1978.HKMLA organizează arbitraje guvernate de Ordonanta 
Arbitrajului - Cap.341 al Procedurii judiciare din Hong Kong şi Legea Model- UNCITRAL. 


The Hong Kong International Arbitration Centre("HKIAC")-Centrul Arbitral International 
Hong Kong a fost înfiinţat în 1985 de către un grup de profesionişti şi oameni de afaceri de elită. 


HKIAC înregistrează mai multe cauze arbitrale decât orice alt centru arbitral din zona Asia 
Pacific în afară de TOMAC şi CIETAC, în domenii precum transportul de mărfuri,transport de 
containere, asigurări,prevenirea şi controlul poluării maritime,salvare, navigaţie şi comandă. 


Domeniul de aplicare al arbitrajului maritim la Asociatia Arbitrilor Maritimi din Canada 
- The Association of Maritime Arbitrators of Canada (AMAC) 

Asociaţia arbitrilor maritimi din Canada şi-a propus în mod expres scopul de a promova 
arbitrajul pentru toate tipurile de dispute arondate activitaţilor comerciale din spaţiul maritim 
canadian. 

Litigiile îşi extrag obiectul din sectorul industriei navale,relaţii comerciale maritime de tip 
cargo,asigurări „inspecții maritime. 


Domeniul de aplicare al arbitrajului maritim la Comisia de Arbitraj Maritim şi Transporturi 
din Australia- The Australian Maritime and Transport Arbitration Commission (AMTAC) 

The Maritime Law Association of Australia & New Zealand (MLAANZ) a fost 
înfiinţată în 1974 având drept obiectiv principal realizarea de reforme în domeniul dreptului 
maritim;în scopul facilitării procesului de administrare a solutionării litigiilor au fost create 
Australia Arbitration Commission şi MLAANZ Arbitration Panel. 

Sub egida acestor organisme funcţionează The Australian Maritime and Transport 
Arbitration Comission (AMTAC), care promovează aplicarea arbitrajul maritim în Australia şi în 
regiune ca o recunoaştere a poziţiei sale de lider zonal în domeniul soluționării disputelor 


comerciale şi de afaceri maritime,cu predilecție în domeniul transportului multimodal şi 
pescuitului. 


Domeniul de aplicare al arbitrajului maritim la Asociatia Arbitrilor din Africa de Sud 
Asociaţia sud-africană a fost înfiinţată în 1979 şi constituie o organizaţie ce promovează 
arbitrajul maritim ca o modalitate alternativi de soluţionare a disputelor în domeniul maritim, fiind 
cea mai importantă instituţie de profil din emisfera sudică a continentului african. 
Obiectul acestor cauze se concentrează în domeniile comercial, construcții navale, inspecții 
şi asigurări. 


Domeniul de aplicare al arbitrajului maritim la Asociatia de Arbitraj Maritim din 
Germania 

Procedura arbitrală este inspirată din regulamentele maritime, legea procesuală germană şi 
regulile UNCITRAL. Asociaţia germană de arbitraj maritim furnizează servicii de rezolvare a 
disputelor în toate domeniile shippingului cu precădere cele referitoare la charter parties, contracte 
de construcţii nave, management maritim. 


Domeniul de aplicare al arbitrajului matim al Asociatia Pireu pentru Arbitraj Maritim- 
The Piraeus Association for Maritime Arbitration (PAMA) 

Asociaţia cu sediul în acest port cu tradiție din Grecia s-a remarcat în ultima perioadă de 
timp prin eforturile de revigorare a actului arbitral maritim,efervescenţa dezvoltării arbitrajului 
pornind de la tradiţia locală şi natională din domeniu. 

Arbitrajul maritim elen are în competentă rezolvarea tuturor tipurilor de dispute dintre 
armatori, navlositori, asiguratori,comercianţi şi alți participanţi la transportul de mărfuri pe mare. 


Domeniul de aplicare al arbitrajului maritim la Camera de Arbitraj Maritim din Paris - 
Chambre Arbitrale Maritime de Paris 
Camera Arbitrală Maritimă din Paris- organizație privată şi independentă- a fost fondată în 
1966 de către profesionişti a shipingului:armatori, navigatori, asiguratori, brokeri şi agenţi 
maritimi în scopul organizării şi supervizării procedurilor arbitrale aplicabile litigiilor derivate din 
comerţul internaţional maritim şi naţional fluvial. 

Procedura  arbitrală franceză conform regulilor Curţii Internaţionale de Arbitraj şi a 
Camerei de Arbitraj Maritim din Paris este complex, vizând o multitudine de litigii apărute în 
legatură cu o nava . 

Camera organizează arbitraje pentru litigii care izvorăsc din exploatare portuară, transport 
şi  navlosire/chartere,construcția şi reparații nave,vânzarea şi achiziționarea navelor 
cargo,pescadoare sau vapoare de agreement, platforme maritime de foraj petrolier şi instalatiile 
lor, aparatură, dispozitive şi echipamente navale, asigurări maritime,shipmanangement,expediţii 
şi operaţiuni de transport multimodal, comerţ fluvial, activități comerciale offshore, accidente 
maritime. 


5.Tendinţe în domenialitatea arbitrajului maritim internaţional 

Pentru ca arbitrajul să rămână preferabil procedurii de drept comun este necesar ca toate 
părțile implicate să fie familiarizate cu trăsăturile specifice ale procedurii, atât pozitive cât şi 
negative. Trebuie să fie cunoscute nu numai procedurile din domeniul specific, dar şi procedura 
generală a arbitrajului. 


O buna cunoaştere a procedurii, împreună cu dorinţa de a o aplica în practică, nu poate duce 
decât la îmbunătaţirea functionării arbitrajului în vederea soluționării litigiilor. 

Tendinţa curților internaționale de arbitraj este în sensul de a simplifica mult mai mult 
procedura arbitrală, astfel: soluționarea litigiului de către experţi tehnici, fără avocaţi şi fară 
administrarea altor probe, cu excepţia probei cu acte. 

Totodată se profilează extinderea şi diversificarea continuă a paletei domeniilor de 
aplicabilitate a arbitrajului maritim în raport cu amploarea dezvoltării comerțului internațional 
contemporan. 


CONVENŢIA ARBITRALĂ MARITIMĂ 


Noţiune. În legislaţia maritimă internaţională, părţile pot conveni ca un litigiu 
existent sau care s-ar putea naşte ulterior să fie deferit arbitrajului. 

Conform Actului privind arbitrajul din 1950, convenţia arbitrală este: „o înţelegere 
scrisă pentru a se deferi arbitrajului orice litigiu prezent sau viitor, cuprinzând sau nu 
numirea unui arbitru”. 

Multe din charterele pe timp sau pe voiaj internaţionale prevăd arbitrajul la Londra. 
Conform altor clauze, părțile convin să soluţioneze litigiul în arbitraj la New York (următorul 
centru după Londra) sau în alte locuri, inclusiv Paris, Tokyo, Hamburg şi uneori la Moscova 
sau Peking. La fel se întâmplă şi în cazul contractelor de construcţie sau vânzare a navelor şi 
pentru vânzarea de hidrocarburi, care numesc Londra sau alte centre maritime ca loc al 
arbitrajului. 

Când un contract maritim conţine o clauză arbitrală care restricționează competenţa 
arbitrului pentru chestiuni ce ţin de cuantumul obiectului operațiunii comerciale se dă 
posibilitatea părţilor să apeleze şi la procedura comună. 

Clauzele arbitrale de acest tip sunt necesare pentru determinarea competenţei de 
judecată în raport cu mărimea obiectului litigios; în funcție de acest criteriu se stabileşte şi 
împrejurarea dacă o cauză poate fi supusă arbitrajului sau nu. Dificultatea este aceea că un 
arbitru nu poate lua o hotărâre corectă asupra cuantumului fără a decide asupra problemei 
dacă pretenţia a fost exagerată, şi la fel, o instanţă de drept comun nu poate lua o hotărâre 
asupra stabilirii culpei fără să ia în considerare mărimea prejudiciului. 

Validitatea şi scopul convenției arbitrale 

Pentru a combate îndoielile privind validitatea sau scopul convenției arbitrale au fost 
recunoscute două principii importante de-a lungul timpului de către principalele convenţii 
arbitrale internaționale, de majoritatea legislațiilor moderne şi de majoritatea regulilor 
arbitrajului instituționalizat. 


Primul este “competence - competence”, noţiune pe care tribunalele arbitrale sunt 
îndreptăţite să delimiteze propria jurisdicție asupra unui arbitraj. 

Această delimitare include o apreciere a validității/valabilității şi a scopului 
convenției arbitrale, supusă unei verificări ulterioare de către instanțele de control când 
verifică sentinţa arbitrală. Acest principiu are la bază ideea că nu există nici un motiv de a 
suspecta că arbitrii înşişi nu pot ajunge la o decizie corectă şi imparțială privind propria 
jurisdicție. 

Cel de-al doilea principiu este separabilitatea, individualizarea convenției arbitrale de 
contractul principal, care împiedică pe una din părţi să caute să anuleze o convenţie arbitrală 
atacând însăşi validitatea contractului. 

Elementele unei convenții arbitrale maritime 


Pentru ca o convenţie arbitrală să fie valabilă este necesar să aibă o formă de genul: 
"litigiile vor fi soluționate prin arbitraj”. O astfel de prevedere, într-o convenţie guvernată de 
legea engleză, constituie o convenţie arbitrală, iar omisiunile vor fi completate de procedura 
instituită de lege. 


O astfel de clauză ar putea da naştere la litigii privind probleme precum: raportul de 
cauzalitate dintre litigiu şi contractul cadru; numirea arbitrilor; competenţa organismului care 
desemnează arbitrii atunci când părțile nu sunt de acord; reguli de procedură arbitrală. 

Atunci când părțile au naţionalitate diferită se pot naşte şi probleme privind dreptul 
material şi procedural aplicabil. Aşa încât este de dorit, şi aşa se întâmplă de obicei, ca o 
convenţie arbitrală să lămurească mai multe probleme. 

Multe din instituţiile arbitrale au instituit în cuprinsul regulamentelor proprii o 
formulare standard a clauzei arbitrale. Deşi adoptarea unei clauze în termenii stabiliţi de 
aceste instituţii ar fi de preferat, o convenţie arbitrală poate fi agreată de părţi în orice 
termeni. Cu toate acestea, o convenţie arbitrală ar trebui să stabilească: 

a) Numărul arbitrilor: Dacă părțile nu stabilesc în nici un fel, litigiul va fi soluționat 
de un arbitru unic. Dacă părţile doresc mai mult de un arbitru, clauze ar trebui să stabilească 
dacă litigiul va fi soluţionat de trei arbitri sau de doi arbitri şi un supraarbitru. 

b) Modalitate de numire: Convenţia arbitrală ar trebui să stabilească procedura de 
numire a arbitrului unic atunci când părțile nu se pun de acord. Astfel, pe lângă posibilitatea 
de a fi numit de Curte, ceea ce implică timp şi bani cheltuiţi, se poate agrea ca în acest caz cel 
care va numi arbitrul să fie Preşedintele sau Secretarul unei organizaţii de comerţ sau de 
arbitraj. De obicei, clauza va menţiona numirea de către "Preşedintele (sau Secretarul, după 
caz) al.. sau, în caz că aceasta nu este posibil, de către împuternicitul său în acest sens”. 

c) Reguli de procedură: dacă convenţia arbitrală nu stabileşte reguli de procedură şi 
nu face trimitere la astfel de reguli, procedura va fi în mare măsură le alegerea arbitrilor. 
Dacă se doreşte limitarea alegerii procedurii aplicabile, trebuie specificat acest lucru în mod 
expres, ex. "se vor administra numai probe cu acte", " nu va fi permisă reprezentarea legală”. 

d) Hotărârea arbitrală să fie o condiţie prealabilă procedurii de drept comun. Clauza 
poate fi încorporată în contractele unde părțile doresc o hotărâre arbitrala în vederea 
executării silite aplicabila după procedura de drept comun. 

e) Legea națională aplicabilă. Problema legii aplicabile unui contract cuprinzând o 
clauză arbitrală sau oricărui litigiu la care se referă o convenţie arbitrală este soluționată de 
dreptul internațional privat prin instituţia conflictului de legi. Cu toate acestea, pentru a evita 
suita de argumente referitoare la locul încheierii contractului, naționalitatea părților, sediu, şi 
alte elemente care ar putea determina legea aplicabilă, este de preferat stabilirea legii 
aplicabile în chiar convenţia arbitrală. 

f) Arbitrii să nu se supună legii. Nu de puţine ori, clauzele arbitrale din contractele 
internaţionale conţin această formulare. Scopul este ca arbitrii să judece "în mod amiabil”, "în 
echitate”, conform uzanțelor comerciale, "conform principiilor generale”. 

Formularea ar avea o oarecare utilitate în sistemul de drept romano-german, unde într- 
adevăr legea poate fi strictă în formulare şi se schimbă mai greu față de provocările 
momentului. 

În sistemul anglo-saxon însă, o astfel de clauză nu prea îşi are rostul, având în vedere 
că judecătorii de drept comun sunt liberi să dea o hotărâre în funcție de specificul cauzei, 
creând astfel drept (precedent judiciar). 

Cu toate acestea, un arbitru, din orice sistem de drept ar fi, ce trebuie să judece 
conform acestei clauze, ar trebui să îşi folosească în primul rând experienţa tehnică şi 


cunoştinţele comerciale, şi ar trebui să încerce să aplice principiile de drept, spiritul legii, mai 
degrabă decât litera legii. 


Clauza arbitrajului maritim la Londra 

Clauza arbitrală reglementează de obicei o procedură de numire a arbitrilor, şi 
prevede ce se va întâmpla în caz că aceştia nu se pun de acord. O clauză dintr-un charter- 
party ar putea fi, conform unui contract Baltime: 

“ARBITRAJ: Orice litigiu rezultând din prezentul contract se va deferi arbitrajului 
din Londra (sau alt loc, cum se convine în căsuţa 24), care va soluţiona în complet format 
dintr-un arbitru numit de armator şi altul numit de navlositor; dacă arbitrii nu se pun de 
acord asupra unei decizii, se va numi un supraarbitru de către ei; hotărârea arbitrilor sau a 
supraarbitrului va fi definitivă şi irevocabilă pentru părți". 

Această clauză ar putea fi exprimată, în contractele standard, foarte sumar astfel: 
“Place of Arbitration — London; Law: English” ("Arbitraj la Londra — după procedura 
engleză"). 

În astfel de situaţie, Actul privind arbitrajul din 1950, aşa cum a fost modificat de Actul 
privind arbitrajul din 1979 ajută părțile să stabilească procedura adecvată. 

Nu toate părțile care încheie un contract maritim sunt de acord cu clauza arbitrală. 
Unii, inclusiv cel puţin două companii petroliere importante, preferă deferirea litigiului direct 
Curţii Comerciale engleze. Această atitudine este cauzată de experienţa lor precedentă în faţa 
arbitrajului, dinainte de adoptarea Actului privind arbitrajul din 1979. De asemenea este 
cauzată de preferința pentru procedura de drept comun care nu implică riscul suportării unor 
cheltuieli suplimentare neprevăzute. 

Unele contracte pot să nu vorbească nimic de locul arbitrajului, aşa încât reclamantul 
va trebui să formuleze acţiunea împotriva pârâtului în ţara unde pârâtul îşi are sediul sau 
centrul principal de afaceri. Cu toate acestea, părţile pot, dupe ce litigiul a luat naştere, să 
încheie o convenţie arbitrală. 

Până la apariția Legii Arbitrajului din 1996, curțile din Marea Britanie ajunseseră la 
concluzia că o convenţie arbitrală este privita că un contract distinct de cel principal. Prin 
urmare, dacă contractul principal — fie el de vânzare, de asigurări maritime, de construcţii 
nave etc — a încetat, orice obligaţie de a arbitra diferendele născute sub efectele contractului 
principal ar rămâne valabilă. Acest principiu este acum căzut în desuetudine prin Secţiunea 7 
din Legea Arbitrajului din 1996. Singura întrebare care poate fi ridicată în legătură cu Legea 
din 1996 este aceea dacă diferendul dintre părți “cade” în condiţiile convenției arbitrale. 

Principalul obstacol în calea adoptării separării principiului de legea comună se 
consideră a fi decizia Camerei Lorzilor pronunţată în cauza dintre Jureidini şi NB and IM 
Insurance Co Ltd [1915] AC 499. Consiliul Privat (The Privy Council) în cauza dintre SCP 
Ltd şi AL&G Insurance Co Ltd [2004] UKPC 2 a arătat că o parte care nu respectă contractul 
principal nu are nici un drept de a insista în a se adresa unei curți arbitrale. 

Secţiunea 43 din Legea Arbitrajului Maritim Britanic din 1996 permite unei părţi la 
arbitraj să înainteze curţii un ordin prin care să ceara ca o a treia parte să asiste la arbitraj 
pentru a oferi probe, pentru a dezvălui documente sau alte probe materiale pentru arbitrii. 

Secţiunea 8 (1) din Legea Arbitrajului din 1999 stabileşte următoarele: 

“Când: 


(a) dreptul conform secţiunii 1 de a impune o clauză arbitrală de sine stătătoare se 
referă la condiţia de a supune diferendul arbitrajului 

(b) convenţia arbitrală “the arbitration agreement” este o convenţie în formă scrisă 
pentru scopurile din Partea 1 a Legii Arbitrajului din 1996. 

Terţul trebuie tratat, din motivele arătate în acea Lege, ca parte a convenției arbitrale 
în ceea ce priveşte diferendele dintre el şi promitent referitor la impunerea clauzei arbitrale de 
către terți”. 


Clauza arbitrajului maritim la New York 

Contractele de navlosire conţin clauze arbitrale. Unele dintre contracte au adoptat 
forma prevăzută de Bursa de Mărfuri de la New York care arată: 

“Ar trebui ca orice litigiu apărut între Proprietari (Owners) şi Navlositori 
(Charterers) trebuie înaintat în faţa a trei arbitrii, câte una să fie numită de fiecare 
cocontractant în parte şi cea de a treia de către cele două alese astfel”. 

Alte contracte de navlosire au încorporate formularea Shelltime 4, stabilind că un litigiu 
apărut în contract este supus clauzei arbitrale UMAA. Partea relevantă a clauzei prevede: 

“Toate litigiile apărute din acest contract care nu pot fi rezolvate amiabil trebuie 
deduse arbitrajului de la Londra. Doar dacă părțile sunt de accord se judecă de un singur 
arbitru, dacă nu fiecare parte trebuie să numească câte un arbitru”. 

“O prevedere agreată de părțile ce desfăşoară orice tranzacţie maritimă sau o 
prevedere dintr-un contract ce probează o tranzacţie comercială în sensul că orice litigiu 
provocat de acel contract sau tranzacţie, sau refuzul de a executa în parte sau în întregime 
contractul să fie soluţionată de arbitraj, precum şi o convenţie scrisă în vederea soluționării 
pe calea arbitrajului a unui litigiu existent derivând dintr-un astfel de contract, tranzacţie 
sau refuz de executare" este considerată clauză arbitrală sau convenţie în sensul United States 
Arbitration Act. 

Modelul de clauză arbitrală al SAM, prevede: 

“Orice litigiu care ar putea să decurgă din acest contract charter va fi deferit spre 
soluționare către 3 persoane la New York, una numită de fiecare dintre părţi, iar a treia de 
cele două persoane astfel desemnate; decizia lor sau a oricăror două dintre ele va fi 
definitivă, şi pentru scopul executării oricărei hotărâri, această convenţie poate fi 
considerată o regulă a Curţii. 

Acest contract charter va fi guvernat de Federal Maritime Law of the United States 
(Legea Maritimă Federală a SUA). Procedurile se vor desfăşura în acord cu Rules of the 
Society Maritime Arbitrators, Inc. (Regulile Societăţii Arbitrilor Maritimi — SAM). Arbitrii 
vor fi membrii ai the Society Maritime Arbitrators, Inc. (SAM)”. 

Dacă părţile convin ca litigiul să fie soluționat în conformitate cu Regulamentul 
Societăţii de Arbitraj Maritim acest regulament, cu toate modificările la zi, va fi obligatoriu 
pentru părţi şi va face parte din convenţia arbitrală. 

Cu toate acestea, în afară de regulile privind dreptul arbitrilor de a soluţiona litigiul, 
părțile pot conveni să modifice Regulamentul. Dacă nu se stipulează altfel, părțile, convenind 
asupra aplicării Regulamentului, convin ca hotărârea arbitrală să fie publicată de Societatea 
Arbitrilor Maritimi şi/sau corespondenţii săi. 


Cea mai comună clauză de arbitraj la New York este clauza arbitrală cuprinsă în New 
York Produce Exchange Time Charter Party. 

Clauza arbitrală va necesita în mod normal ca fiecare parte să-şi numească propriul 
arbitru (conform paragrafului II (2) din Regulile SAM “Terms”, capitolul destinat arbitrilor) 
cu condiţia provizorie de numire ulterioară fie a unui arbitru unic, fie a unui al treilea arbitru; 
numirea ulterioară a unui arbitru unic este necesară numai când este cerută audierea orală, sau 
când arbitrii originari “original arbitrators” nu sunt de acord. 

Dacă clauza prevede numirea unui singur arbitru şi omite prezentarea modului de 
constituire a tribunalului, ori dacă părțile nu au căzut de acord asupra unei persoane care să 
fie desemnate, pot fi urmate două direcţii: fie părțile trebuie să cadă de acord în scris pentru 
modificarea clauzei în sensul “doi arbitrii şi un supraarbitru”, fie “trei arbitrii” sau va fi 
necesar a se apela la Înalta Curte (High Court) pentru a judeca numirea unui singur arbitru. 

Este esențial ca partea care doreşte să înceapă un arbitraj să ia în considerare 
condiţiile clauzei arbitrale stipulate în contract înainte de numirea unui arbitru. 

Atenţia trebuie acordată compunerii tribunalului (arbitru unic, doi arbitrii şi un 
supraarbitruu, trei arbitrii) şi, de asemenea, specificării calificării necesare pentru alegerea 
arbitrului (ex. “comerciant” sau “membru al Bursei Baltice”); aceste probleme pot fi 
soluționate ulterior prin acordul scris al ambelor părți. 

Aceeaşi consideraţie trebuie acordată oricăror altor condiţii restrictive conţinute în 
cadrul contractului cu privire la durata procesului sau extinderea termenului de judecată (ce 
se poate realiza fie în baza acordului dintre părți, fie de către instanţa de judecată) ştiut fiind 
că aceste modificări nu sunt uşor de obţinut. 

Dacă clauza arbitrală nu menţionează Regulile SAM, dezbaterile vor fi conduse în 
acord cu procedura şi practica maritimă existentă. Inserarea Regulilor SAM în clauza 
arbitrală, totuşi, poate aduce importante avantaje. 

Regulile permit conexarea diferendelor, impun adversarului arbitrajul fără a necesita 
ca o instanţă judecătorească să hotărască asupra acestui aspect, şi conferă flexibilitate.Există 
posibilitatea ca prin hotărârea arbitrală să se acorde onorariile avocaţilor şi cheltuielile 
completului arbitral să se împartă. 

SAM a promulgat Regulile Concilierii care au fost emise în 1988 după Modelul 
UNCITRAL. Concilierea, sau medierea, ambele fiind proceduri ce nu pot obliga la nimic, pot 
fi folositoare în rezolvarea tuturor sau doar a unora dintre diferendele nerezolvate, în timp ce 
relațiile de afaceri pe termen lung se păstrează în continuare intacte. 

În 1999, SAM a introdus Regulile pentru Mediere.Reglementarea standardelor clauzei 
arbitrale este atributul Asociaţiei Americane de Arbitraj — AAA. Potrivit normelor AAA cel 
mai important pas în a iniţia un arbitraj este convenţia arbitrală. Această convenţie poate fi de 
unul sau de 2 feluri: poate lua forma unei „clauze arbitrale privind dispute viitoare” inserată 
într-un contract sau, când părțile nu au prevăzut dinainte arbitrajul, poate lua forma unei 
supuneri a disputei existente arbitrajului. AAA, fără a percepe nici o taxă, va încerca să 
determine toate părțile să cadă de acord asupra arbitrării unei asemenea dispute. Părțile pot să 
prevadă arbitrarea unor dispute viitoare inserând următoarea clauză în contractele lor: 

» Clauza arbitrală standard” 
„Orice controversă sau pretenţie apărută din sau în legătură cu acest contract sau din 
încălcarea acestuia va fi deferit arbitrajului administrat de Asociaţia Americană de Arbitraj 


(AAA) conform Regulilor Arbitrajului Comercial care îi aparțin, şi cererea de judecare a 
hotărârii arbitrale date de arbitru sau de arbitrii poate fi introdusă la orice instanţă care are 
jurisdicție asupra acesteia”. 

Arbitrarea disputelor existente poate fi realizată folosind următoarea convenţie 
arbitrală: 

„Noi, părţile semnatare, prin prezenta convenţie suntem de acord să supunem 
arbitrajului administrat de AAA, conform Regulilor Arbitrajului Comercial ce ii aparţin, 
următoarele dispute/controverse: (vor fi indicate pe scurt). Suntem de acord, în continuare, ca 
disputa menţionată mai sus să fie supusă unuia sau a 3 arbitrii. Suntem de acord, în 
continuare, că vom respecta cu stricteţe convenţia şi regulile, că vom respecta şi executa orice 
hotărâre arbitrală pronunţată de arbitrii, şi că va fi introdusă judecarea în faţa unei instanţe 
care are jurisdicție asupra hotărârii arbitrale”. 

O atenţie specială este câteodată necesară pentru a determina în care stat sau oraş vor 
avea loc dezbaterile. Dacă locul arbitrajului nu a fost arătat în contract sau în „supunerea la 
hotărârea disputei”, sau dacă părțile nu au anunţat în alt fel AAA asupra convenției lor 
privind locaţia, va desemna oraşul în funcţie de regulile sale. 

Printre factorii determinanţi luaţi în considerare se află: locaţiile/domiciliile părților; 
locaţiile martorilor şi ale 

documentelor/înscrisurilor; locaţiile terenurilor sau locul în care sunt depozitate 
materialele; costurile reciproce ale părților; locul încheierii contractului; locurile instanţelor la 
care s-au înregistrat acțiuni în trecut, dacă acestea au existat;locaţia celui mai apropiat 
complet de arbitrii; orice alte argumente rezonabile care pot influenţa determinarea locului 
arbitrajului. 

Dezbaterile pot fi ţinute în orice arie geografică, nu doar acolo unde AAA are oficii 
regionale. 


Clauza arbitrajului la Paris 
Clauza standard recomandată de Camera Internaţională de Comerţ este: 

“Toate litigiile ce îşi au izvorul în acest contract charter party vor fi soluționate definitiv 
conform regulilor de arbitraj maritim internaţional ale CIC —CMI (Comitetul Maritim 
Internaţional) de către unul sau mai mulți arbitri numiţi în conformitate cu aceste reguli”. 

Este indicat să se stabilească în plus locul arbitrajului, legea aplicabilă problemelor în 
litigiu, numărul arbitrilor şi limba în care se va desfăşura arbitrajul. 

Formularea clauzei contractuale de arbitraj recomandate de Camera Internațională de 
Comerţ din Paris. Recomandare suplimentară: 

"Se atrage atenția asupra faptului că potrivit legilor din anumite ţări, este necesar ca 
părţile contractuale să accepte în mod expres clauze de arbitraj formulate precis şi de o 
manieră speciala” 

"Aceste părţi pot, dacă doresc, să stipuleze în clauza de arbitraj legea naţională care se 
aplică la contractul lor”. 

Toate diferendele ivite în legătură cu prezentul contract vor fi definitiv reglementate 
în baza de conciliere şi arbitraj ale camerei internaţionale de comerţ din Paris, de către unul 
sau mai multi arbitri numiţi în conformitate cu regulile. 


Clauza arbitrală standard a CIC 

CIC recomandă ca toate părțile care doresc să facă referiri la arbitrajul CIC în 
contractele lor să folosească clauza standard ce urmează. 

Părților le este reamintit că va fi dezirabil pentru ele să stipuleze în însăşi clauza 
arbitrală legea care guvernează contractul, numărul arbitrilor, locul şi limba arbitrajului. 
Libertatea părților în a alege atât legea care va guverna contractul cât şi locul şi limba în care 
se va desfăşura arbitrajul nu este limitată de Regulile de Arbitraj ale CIC. 

O atenţie deosebită este necesar a fi acordată faptului că legile anumitor state solicită 
ca părțile la contract să accepte în mod expres clauzele arbitrale, în unele cazuri într-un mod 
exact şi special. 

„Toate diferendele născute din sau în legătură cu prezentul contract vor fi rezolvate 
definitiv conform Regulilor de Arbitraj ale Camerei Internaţionale de Comerţ de către unul 
sau mai mulți arbitrii desemnaţi cu respectarea Regulilor menţionate”. 

Regulile de Arbitraj Maritim Internaţional ale CIC prevăd în art.5: „Valabilitatea 
convenției arbitrale”: 

(1) Trebuie ca una dintre părţi să ridice unul sau mai multe pretexte privind existenţa 
sau validitatea convenției arbitrale, şi trebuie ca, Comitetul Permanent să fie mulțumit de 
existenţa prima facie (la prima vedere) a unei astfel de convenţii; Comitetul Permanent poate 
decide, fără a prejudicia admiterea sau meritele pretextului sau pretextelor, începerea 
arbitrajului. Într-o astfel de situaţie, orice decizie în privinţa competenţei arbitrului trebuie 
luată de arbitrul însuşi. 

(2) Afară de cazul când este prevăzut altfel, arbitrul nu va înceta să aibă jurisdicție 
pentru scopul motivului că acel contract care cuprinde convenţia arbitrală este nul şi nu 
produce efecte sau pentru motivul că nu există, cu condiţia ca arbitrul să susțină validitatea 
convenției arbitrale. 

Arbitrul va continua să fie competent — chiar dacă însuşi contractul nu poate exista 
sau este nul şi nu produce efecte — să determine drepturile respective ale părţilor şi să ia o 
hotărâre privind pretenţiile şi pledoariile lor. 

(3) Dacă una dintre părţi refuză sau nu ia parte la arbitraj, arbitrajul trebuie să înceapă 
în ciuda unui astfel de refuz sau omitere. 

Aceleaşi reguli arbitrale dispun la art.6 din cap. „Dispoziţii introductive” — Efectul 
convenției arbitrale: 

(1) Când părțile cu căzut de acord să se conformeze arbitrajului potrivit Regulilor, 
trebuie să se conformeze ipso facto (chiar prin aceasta) la regulile privind data începerii 
procedurilor arbitrale, afară de cazul când părţile au fost de acord să se conformeze Regulilor 
asupra datei prin convenţia arbitrală. 

(2) Dacă pârâtul nu depune un răspuns (întâmpinare), aşa cum prevede art.5, sau dacă 
una din părți ridică unul sau mai multe pretexte privind existenţa, valabilitatea sau scopul 
convenției arbitrale, Curtea va decide, fără a prejudicia admiterea sau meritele pretextului sau 
pretextelor, că arbitrajul trebuie să înceapă dacă este prima facie satisfăcător că poate exista o 
convenţie arbitrală în conformitate cu Regulile. 

Orice decizie în privinţa competenţei tribunalului arbitral trebuie luată de către 
tribunalul arbitral însuşi. 


Dacă instanţa judecătorească nu este convinsă, părțile vor fi notificate asupra faptului 
că arbitrajul nu poate începe. Într-o asemenea situaţie, oricare din părţi păstrează dreptul de a 
se adresa oricărei instanţe judecătoreşti competenţa indiferent dacă există sau nu o convenţie 
arbitrală obligatorie. 

(3) Dacă vreuna dintre părţi refuză sau nu ia parte la arbitraj sau la orice etapă, 
arbitrajul trebuie să înceapă în ciuda acestui refuz sau omiteri. 

Clauza compromisorie se înscrie ca o stipulație în cuprinsul unui contract 
comercial. Camera de Comerţ Internaţională de la Paris recomandă părților următoarea clauză: 
orice litigiu decurgând din prezentul contract vor fi soluționate definitiv după Regulamentul 
de conciliere şi arbitraj al Camerei de Comerţ Internaţionale, de unul sau, mai multi arbitri 
numiţi conform acestui Regulament. 

Datorită integrării sale, clauza de arbitraj apare ca un accesoriu al contractului extern. 
Convenţia de arbitraj are o cauză deosebită de a celorlalte prevederi ale contractului. Aceasta 
constituie un alt contract, având o independenţă relativă faţă de contractul principal. 

Regulamentul Curţii de Arbitraj a Camerei de Comerţ Internaţionale de la Paris 
prevede în art. 7 intitulat Absența Convenţiei de Arbitraj că “atunci când prima facie nu 
există între părți nici o convenţie de arbitraj sau atunci când există o convenţie care nu 
vizează Camera de Comerţ Internaţională, dacă partea pârâtă nu răspunde în termenul de 36 
zile, menţionat la art. 4.1 sau declină arbitrajul CCI, partea reclamantă este informată că acest 
arbitraj nu poate avea loc”. 

Efectele convenției arbitrale 

Când părțile au căzut de acord să recurgă la arbitraj conform Regulilor de Arbitraj de 
la Paris se va considera că s-au supus ipso facto regulilor aflate în vigoare la data începerii 
procedurilor arbitrale, în afară de cazul când părțile au fost de acord să se supună regulilor 
aflate în vigoare la data încheierii convenției arbitrale. 

Dacă pârâtul nu a formulat întâmpinare, astfel cum prevede art.5 din Reguli, sau dacă 
una din părţi nu a exprimat dezacordul său privind existenţa, validitatea sau scopul convenției 
arbitrale, Curtea va decide ca arbitrajul să înceapă dacă prima facie determină convingerea că 
există o convenţie arbitrală conform Regulilor. 

Într-o astfel de situaţie, orice decizie în privinţa competenţei tribunalului arbitral va fi 
luată de tribunalul arbitral însuşi. Dacă Curtea nu va fi convinsă, părțile vor fi notificate că 
arbitrajul nu poate începe. În astfel de circumstanţe oricare dintre părţi păstrează dreptul său 
de a se adresa oricărei instanţe competente dacă există sau nu o convenţie arbitrală. 

Dacă una dintre părți refuză să ia parte sau lipseşte la arbitraj sau la o etapa a acestuia, 
procesul arbitral va începe în ciuda refuzului sau a lipsei. 

În cazul în care părţile nu se înţeleg astfel, tribunalul arbitral nu va înceta să fie 
competent pentru motivul oricărei pretenţii referitoare la nulitatea şi nevaliditatea contractului 
sau că acesta nu există, arătând că tribunalul arbitral confirmă valabilitatea convenției 
arbitrale. 

Tribunalul arbitral va continua să fie competent să determine drepturile ce revin părților 
şi să accepte pretenţiile şi cererile părţilor chiar dacă există posibilitatea ca acel contract să nu 
existe sau să fie nul şi nevalid. 


Clauza arbitrajului la Tokyo 

Pentru ca un litigiu să fie soluționat de Comisia de Arbitraj Maritim de la Tokyo, 
trebuie să existe între părți o convenţie arbitrală sau o clauză încorporată în contract, prin care 
să convină ca litigiul să fie soluţionat de către Comisia de Arbitraj Maritim de la Tokyo 
(TOMAC) de pe lângă Bursa Maritimă a Japoniei sau de către Bursa maritimă a Japoniei 
(BMJ). 

În acest caz, Regulile de arbitraj ale acestor instituții, în vigoare la momentul 
încheierii convenției arbitrale, se vor considera ca fiind aplicabile prin convenția părților. 

O convenție arbitrală se va redacta astfel: 

“]. Litigiile vor fi supuse soluționării Comisiei de arbitraj maritim de la 
Tokyo(TOMAC)de pe lângă Bursa maritimă japoneză, care va arbitra la Tokyo. 

2. Procedura arbitrală se va desfăşura în conformitate cu Regulamentul Comisiei de 
arbitraj maritim de la Tokyo de pe lângă Bursa maritimă japoneză ("Regulamentul 
TOMAC"). 

3. Hotărârea dată de arbitrii numți în conformitate cu Regulamentul TOMAC va fi 
definitivă şi obligatorie pentru părți. 

4. Alte convenții arbitrale, dacă există, ce privesc acest litigiu, se consideră nule din 
momentul semnării acestei convenții”. 

O clauză arbitrală se va redacta astfel: 

“ARBITRAJ: Orice litigiu izvorând din sau în legătură cu prezentul contract se va soluţiona 
la Tokyo de către Comisia de arbitraj maritim de pe lângă Bursa maritimă a Japoniei 
(TOMAC) conform Regulamentului TOMAC cu modificările ulterioare, şi hotărârea dată de 
arbitri va fi definitivă şi obligatorie pentru ambele părţi”. 

Necesitatea clauzelor arbitrale sau a convențiilor arbitrale în cadrul arbitrajului TOMAC 

Când se încearcă rezolvarea unui diferend prin arbitraj, trebuie să existe o convenţie 
între părți pentru aceasta. 

Dovada unei astfel de convenţii îmbracă forma contractelor arbitrale sau a clauzelor 
arbitrale conţinute în contractele având ca obiect tranzacţii. În plus, când, indiferent de limba 


în care este redactat contractul respectiv, apar prevederi precum „toate sau o parte din 
diferendele născute din sau în legătura cu acest contract” sau „toate sau o parte din 
diferendele născute din sau în legătura cu abordajul intervenit, urmare a anumitor împrejurări, 
între nava A şi nava B”, o referire expresă că: „diferendul va trebui rezolvat prin arbitraj de 
către TOMAC (sau JSE)” sau „diferendul trebuie rezolvat prin arbitraj în acord cu regulile de 
arbitraj ale TOMAC (sau JSE)” care să fie introdusă în convenţia arbitrală sau în clauza 
arbitrală, oricare dintre părțile la diferend pot, unilateral, să înainteze cererea de sesizare 
procedurilor de arbitraj ale TOMAC, iar cererea va fi acceptată. 

Aşadar, atunci când întocmiţi convențiile sau clauzele arbitrale, pentru a asigura 
arbitrajul TOMAC sau al Bursei Navale a Japoniei, este recomandat cu tărie includerea 
frazelor „de către JSE” sau „de către TOMAC” alături de „arbitrajul ţinut la Tokyo” 

(1) Convenţiile arbitrale 

În situaţia când un diferend se naşte indiferent de existenţa unui contract şi se pare că 
sunt prea puţine şanse pentru discuţii asupra unei înţelegeri care să conducă la o rezolvare 
amiabilă, părțile pot foarte bine să cadă de acord asupra arbitrării diferendului dintre ei. 


Convenţia care este formulată ca probă a intenţiei de a arbitra a părţilor constituie convenția 
arbitrală. 

Este recomandat ca părțile să adapteze forma preexistentă a convenției arbitrale a 
TOMAC la împrejurări în care se află şi să formuleze o convenţie adecvată în format A4. 
Arbitraj 
Unele sau toate diferendele ce se nasc din sau în legătură cu această convenție trebuie 
deferite arbitrajului ţinut la Tokyo de către Comisia de Arbitraj Maritim de la Tokyo a Bursei 
Navale a Japoniei (TOMAC) în acord cu Regulile TOMAC şi cu unele din amendamentele la 
acestea, iar hotărârea pronunţată de arbitrii trebuie să fie definitivă şi obligatorie pentru 
ambele părți. 

Interpretarea clauzei arbitraleClauza arbitrală prevede că, în cazul unor diferende viitoare, 
părțile ar fi de acord să se adreseze arbitrajului TOMAC pentru rezolvare. 


Clauza arbitrală maritima la Beijing 

China Maritime Arbitration Commission( Comisia Arbitrala Maritima Beijing - 
CMAC) s-a desprins din Comisia de Arbitraj Comercial Internaţional de sub egida 
Consiliului pentru Promovarea Comerţului Internaţional din China; este o instituţie 
profesionistă de arbitraj care a abordat peste 2.300 cazuri internaţionale, privind shipping-ul 
(navigația) fiind o instituţie influentă în domeniul arbitrajului maritim. 

Modelul clauzei CMAC :” Orice dispute ce decurge ori este in legatura cu prezentul 
contract va fi supus solutionarii in arbitraj de catre Comisia de arbitraj Maritim a Chinei din 
Beijing, in concordant cu regulile in vigoare ale comisiei. Hotararea arbitrala este definitiva 
si obligatorie pentru parti”. 

Arbitrajul in China este diferit de arbitrajul din alte tari; astfel, arbitrajul ad-hoc nu 
este recunoscut in mod absolut in dreptul din China când are loc pe teritoriul acesteia. 
Arbitrajul nu poate fi condus decât de instituţii arbitrale oficial recunoscute. Ca o consecinţa, 
partile care aleg China ca loc de judecata al arbitrajului s-ar putea sa fie constransi in a alege 
regulile procedurale si substanţiale aplicabile si li se va cere sa aleagă arbitrii de pe o lista 
ținuta de către instituţia pe care au ales-o. 


ARBITRII MARITIMI 


Arbitrii sunt persoane cu o înaltă calificare juridică, având şi cunoştinţe de comerţ şi 
relaţii economice internaționale, necesare pentru soluţionarea litigiilor. Ei sunt independenţi 
şi imparţiali în îndeplinirea atribuţiilor lor. 

Independenţa, imparţialitatea şi neutralitatea arbitrilor 

Independenţa şi imparţialitatea nu se confundă pentru că independenţa este o stare 
de fapt, în vreme ce imparţialitatea este o stare de spirit. 

Sunt, de altfel, considerate ca împrejurări de natură a pune în discuţie independenţa 
arbitrilor legăturile prezente şi anterioare ale arbitrului vizat cu una din părți, care se traduc în 
raporturi de subordonare ori colaborare şi dau naştere la relaţii pecuniare şi, în general, orice 
împrejurări care fac din arbitru o persoană interesată în favoarea uneia din părți. 

Independenţa fiind o stare de fapt, spre deosebire de imparțialitate care este o stare de 
spirit, o stare psihologică, poate fi dovedită. 

Imparţialitatea este o noţiune abstractă şi poate fi o consecinţă a independenţei, dar 
nu este în mod necesar urmarea acesteia. 

Parţialitatea arbitrului se poate manifesta prin atitudinea părtinitoare a acestuia în 
favoarea părţii, ori în raport cu litigiul, ori cu problema de fapt sau de drept pe care este 
chemat să o dezlege. 

Părtinirea efectivă, dacă este uşor de recunoscut, este, dacă nu imposibil, oricum 
dificil de dovedit de către victimă. Pe de altă parte, şi tribunalele manifestă o justificată 
reticenţă faţă de o astfel de acuzaţie care, la rândul ei, poate fi manifestarea unui subiectivism 
exagerat al părții. 

În practica arbitrală sunt considerate manifestări ale parţialităţii: 

- împrejurarea că arbitrul a cunoscut deja litigiul sau un litigiu conex cu ocazia unui 
arbitraj anterior. În această situaţie arbitrul este, în fapt, lipsit de obiectivitatea şi “candoarea” 
care trebuie să caracterizeze pe orice judecător într-un nou litigiu, ca rezultat fie al informării 
fie al prejudecării, antepronunţării, exprimării unei poziţii într-o problemă de fapt sau de 
drept. 

- atitudinea anterioară a arbitrului, considerată în mod justificat de parte ca fiind ostilă 
faţă de ea. 

În ce priveşte independenţa arbitrilor, lipsa acesteia poate fi acuzată, motivată şi 
dovedită atunci când: 

- în timpul derulării procedurii arbitrul îndeplinea o misiune remunerată în folosul sau 
pe lângă una dintre părți; 

- la data numirii, arbitrul era în serviciul unei societăți dependente de grupul de 
societăți căreia îi aparţinea societatea în litigiu; 

- arbitrul a fost angajat, imediat după pronunţarea sentinței, în serviciul uneia dintre 
părțile în litigiu. 


Neutralitatea se manifestă prin o anumită distanţare a arbitrului față de cultura sa 
juridică, politică şi religioasă, o deschidere intelectuală faţă de alte modele de gândire, care în 
mod necesar trebuie să includă şi modelul părților. 

Încrederea părţii în arbitru se poate datora naţionalității comune, relaţiilor 
profesionale anterioare, prestigiului, experienţei, cunoştinţelor, faimei de care se bucură 
arbitrul în lumea afacerilor ori a vieţii juridice. 

Arbitrul trebuie să fie neutru, dar alegerea sa nu este neutră. 

Obligaţiile arbitrilor 

Dreptul dar şi îndatorirea de a soluţiona un litigiu este conferit arbitrilor de către 
părțile litigante. Funcţia arbitrului este una jurisdicţională, iar această natură a funcţiei 
arbitrului, unanim acceptată astăzi ca atare, permite a se distinge misiunea acestuia de cea a 
expertului, conciliatorului, mediatorului ori evaluatorului. 

Calitatea de judecător privat, ales de părți pentru a soluţiona un litigiu determinat este 
esenţială pentru stabilirea şi definirea statutului arbitrului. 

Pentru că, fie şi cu titlu privat, arbitrul este un judecător pentru litigiul în care a fost 
desemnat, astfel că el trebuie să fie independent şi imparţial, dar să îndeplinească şi alte 
eventuale condiții prevăzute în legi, în regulamente, convenţii internaționale ori în 
regulamentele unor instituţii specializate, să respecte regulile confidențialităţii arbitrajului şi 
termenul de soluţionare a litigiului, să-şi îndeplinească misiunea cu care a fost însărcinat ori 
obligaţia de informare ce-i este, în anume împrejurări, impusă. 

Drepturile arbitrilor 

Drepturile patrimoniale ale arbitrilor 

Cheltuielile pentru organizarea şi desfăşurarea arbitrajului includ onorariile 
arbitrilor,cheltuielile de administrare a probelor, cheltuielile de deplasare a părţilor, arbitrilor, 
experților, martorilor, ele fiind în sarcina părților, potrivit înţelegerii dintre ele ori, în lipsa 
unei astfel de înţelegeri, în sarcina părţii care a pierdut procesul, integral, dacă cererea de 
arbitrare este admisă în totalitate, sau proporţional cu ce s-a acordat, dacă cererea este admisă 
în parte. 

Obligaţia de plată a onorariilor arbitrilor este un efect al naturii sinalagmatice a 
contractului de arbitraj. Stabilirea onorariilor arbitrilor şi a celorlalte cheltuieli arbitrale 
potrivit legii noastre sunt efectuate prin convenţia părților, de către tribunalul arbitral ori de 
către instituţia permanentă de arbitraj. 

a) Stabilirea onorariilor prin convenţia părţilor are în vedere atât convenţia arbitrală 
cât şi contractul de arbitraj. În practică, metoda este folosită în arbitrajul ad-hoc, unde 
cuantumul onorariilor este negociat între arbitri şi părți. În acest caz nu credem că este 
posibilă reducerea onorariilor de către instanţa judecătorească. 

b) Stabilirea cheltuielilor de către tribunalul arbitral le poate evalua, în mod 
provizoriu, în avans şi definitiv prin hotărâre. În cazul onorariilor stabilite provizoriu, părţile 
pot fi obligate în solidar la consemnarea lor. Consemnarea poate fi făcută şi numai de către 
reclamant, caz în care modul de suportare de către părți se stabileşte prin hotărârea arbitrală. 
Tribunalul arbitral este îndreptăţit să nu dea curs arbitrajului până la consemnarea avansului 
sau plata sumelor fixate de tribunal. Onorariile definitive se stabilesc prin hotărâre, iar plata 
diferenţelor trebuie făcută până la comunicarea sentinţei către, părţi sau depunerea acesteia la 
instanță. Neplata diferenţei atrage suspendarea comunicării sau a depuneriotărârii arbitrale. 


c) În arbitrajul instituţionalizat onorariile arbitrilor, taxele şi celelalte cheltuieli se 
plătesc conform regulamentului acelei instituţii. O taxă arbitrală al cărei cuantum este în 
funcție de valoarea litigiului. Din taxa plătită o cotă procentuală este destinată plății 
onorariilor arbitrilor români. În arbitrajul comercial internaţional onorariile arbitrilor străini, 
nu sunt cuprinse în taxa arbitrală, ele avansându-se de către partea care i-a numit. În normele 
arbitrajului ad-hoc se prevede că în cazul arbitrului unic străin sau a supraarbitrului străin, 
onorariile acestora se avansează de părţi în cote egale. 

Onorariile arbitrilor se stabilesc de preşedintele Curţii de Arbitraj în funcţie de 
valoarea şi complexitatea litigiului, timpul afectat soluționării acestuia şi alte circumstanţe 
relevante în cauză. 

d) Reducerea cheltuielilor. Instanţa judecătorească va examina temeinicia măsurilor 
dispuse de tribunalul arbitral şi va stabili cuantumul onorariilor arbitrilor şi al celorlalte 
cheltuieli arbitrale. 

e) Restituirea onorariilor. Dacă arbitrul îşi abandonează misiunea, caracterul 
sinalagmatic al contractului de arbitraj permite părților ori instituţiei permanente de arbitraj 
de a invoca excepţia de neexecutare a contractului (exceptio non adimpleti contractus) ori 
executarea incompletă pentru a refuza plata sau pentru a obţine restituirea. Dacă arbitrajul 
instituţional este criticat pentru caracterul său oneros, el prezintă totuşi două avantaje: acela al 
baremurilor fixate prin regulamente şi care protejează părţile în fata cererilor de onorarii 
excesive şi acela al excluderii oricărui aranjament financiar către un arbitru şi partea care l-a 
desemnat. 

Drepturile morale ale arbitrilor 

Corelativ obligaţiilor multiple pe care le are, arbitrul este beneficiarul anumitor 
drepturi nepatrimoniale: 

- nu este subordonat părţilor în conducerea procesului arbitral. Dată fiind misiunea sa 
Jurisdicţională, el are prerogative proprii, neafectate de izvorul contractual al arbitrajului; 

- are dreptul de a-şi îndeplini misiunea de arbitru până la capăt. El nu poate fi recuzat sau 
revocat decât pentru motive care pun la îndoială independenţa şi imparţialitatea sa şi este 
îndreptăţit la daune atunci când, în sprijinul unei cereri de revocare, s-ar invoca motive 
ofensatoare şi neadevărate; 

- are dreptul de a se abţine de la soluţionarea unui litigiu atunci când a fost formulată o cerere 
de recuzare, fără ca abţinerea să însemne recunoaşterea cauzei de recuzare; 

- în aceeaşi măsură - în care pentru arbitru confidenţialitatea constituie o obligaţie, ea 
constituie şi un drept, ce poate fi opus nu numai părţilor ci şi instituţiei permanente de arbitraj 
şi chiar terţilor. 

Protecţia şi răspunderea arbitrilor 

În cadrul desemnării unui arbitru, fiecare parte din litigiul supus 
soluționării prin procedura arbitrală, sau avocatul ori reprezentantul fiecărui grup de părți din 
cauza respectivă, va nomina, în acest sens, un arbitru. 

Este o condiție generală prevăzută, prin dispoziţiile legale ale oricărui sistem de drept 
care reglementează procedura de arbitraj. Deci, în România, Marea Britanie şi Franţa, prin 
sintagma „numirea unui arbitru al părții" nu se va înţelege că acel arbitru va fi subiectiv în ceea 
ce priveşte drepturile şi îndatoririle părții ce 1-a propus. 

Orice arbitru desemnat să accepte această funcţie trebuie să fie obiectiv şi imparțial, iar 


părțile, după ce au, în mod oficial, confirmarea acceptării de arbitru a respectivei 
persoane desemnate, nu mai pot lua legătura şi transmite arbitrului numit de ea, nici o 
informaţie în legătură, cu situaţia sa sau cu calitatea sa de parte în proces, decât cu înştiințarea 
scrisă şi a celeilalte părţi sau a reprezentantului său legal. Se transmite astfel, părții adverse, o 
copie după scrisoarea, faxul ori telegrama trimisă arbitrului sau o înregistrare a convorbirii 
telefonice care a avut loc între partea respectivă şi arbitru, iar dacă este posibil, această 
transmitere este de dorit să aibă loc în acelaşi timp către arbitru şi cealaltă parte a 
conflictului. 

Chiar dacă a fost numit ca arbitru de către o parte, acestuia îi este interzis să consilieze 
partea în pricina respectivă, sau oricare dintre cele două părți aflate în litigiu ori să adopte 
părerea părții ce l-a numit ca arbitru, având falsa impresie a unei îndatoriri faţă de nominarea 
făcută de către parte. 

Acţiunile arbitrilor trebuie să fie publice, adică acesta să nu se angajeze în discuţii 
private cu părțile.Dacă nu îşi păstrează imparțialitatea, independenţa şi obiectivitatea sa, 
arbitrul poate fi înlocuit din funcţia ce îi revine. 

În „Regulile Camerei de Arbitraj Maritim din Paris" şi ale Asociaţiei de Arbitraj 
Maritim din Londra se prevede şi situaţia în care arbitrul sau arbitrii pot cere părților ca acestea 
să îi plătească o parte din cheltuielile arbitrale sau o parte din onorariul lor, înainte ca litigiul să 
fie soluţionat definitiv. În asemenea cazuri şi dacă arbitru sau arbitrii nu şi-au îndeplinit 
atribuţiile ce le revin, potrivit funcției lor, aceştia trebuie să înapoieze părţilor sumele de bani 
care le-au fost plătite pentru arbitrarea cauzei respective. 

Este posibil ca arbitrii să se pronunţe asupra unor onorarii mult prea mari, care 
pot fi contestate de către părţile disputei şi analizate de către Comitetul Permanent al 
Camerei de Arbitraj Maritim din Paris sau de către Comitetul Asociaţiei de Arbitraj Maritim 
de la Londra. 

Calitățile arbitrului, în general, sunt recunoscute prin faptul că acesta rezolvă un conflict 
deferit arbitrajului repede, corect, fără a se abate în nici un fel de la regulile procedurii 
arbitrale ale Comitetului Arbitral din care acesta face parte şi nici de la principiile morale 
cunoscute în întreaga lume afirmate în cererea de arbitraj ori pretențiilor solicitate. 

Aprecierea probelor se face potrivit intimei convingeri a arbitrilor, iar dezbaterile vor fi 
consemnate într-o încheiere motivată, adusă la cunoştinţa părţilor, care poate fi completată sau 
îndreptată printr-o altă încheiere, la cererea părților sau din oficiu. 

Arbitrul şi părțile sunt legate prin contractul de arbitraj, dar o răspundere a arbitrilor în 
termeni exclusivi contractuali este incompatibilă cu natura jurisdicţională a misiunii 
arbitrilor. Asimilaţi judecătorilor, prin misiunea jurisdicţională pe care o îndeplinesc, arbitrii 
trebuie să se bucure nu de imunitatea acestora, ci de o protecție menită a le asigura 
îndeplinirea misiunii şi liniştea după pronunţarea sentinţei. 

Ideea de imunitate a arbitrilor este o creaţie a doctrinei şi jurisprudenţei din ţările de 
common law, având semnificaţia că, în principiu, arbitrii nu pot fi răspunzători pentru modul 
în care şi-au îndeplinit misiunea jurisdicţională. Imunitatea nu poate fi recunoscută decât de 
autoritatea publică, prin lege şi într-un scop general şi nu se poate confunda cu o clauză 
limitativă de responsabilitate. 

Convenţiile internaţionale nu şi-au însuşit conceptul de imunitate a arbitrilor, astfel 
încât, în prezent, numai legile naţionale ar putea conferi arbitrilor imunitate. Conceptul nu a 


fost însuşit nici în regulamentele instituţiilor permanente de arbitraj, iar în doctrină el face 
obiectul unor dispute cu privire la legitimitatea şi oportunitatea lui. 

Principalul argument împotriva imunităţii este acela că nu este justificată exonerarea 
de răspundere a arbitrilor în caz de neglijenţă în timp ce alți profesionişti sunt supuşi unui 
astfel de risc. 

În favoarea imunităţii arbitrilor sunt invocate mai multe argumente: 1) ar putea deveni 
extrem de dificil să se găsească persoane calificate, dispuse să accepte o însărcinare de 
arbitru, dacă există riscul de a fi expuse unei responsabilităţi personale nelimitate. 2) partea 
care a pierdut într-un proces arbitral poate supune hotărârea arbitrală controlului instanţelor 
statale. 3) arbitrii, văzându-se expuşi riscului angajării răspunderii personale, ei nu vor 
accepta să fie desemnaţi decât dacă vor obţine, în temeiul contractului de arbitraj şi al 
convenției arbitrale, o indemnizaţie şi o imunitate pe care nu o pot obţine prin efectul legii. 

În faza pregătitoare a Legii-model, problema imunităţii arbitrilor a fost foarte 
controversată, motiv pentru care nici nu şi-a găsit loc în forma finală a legii. Potrivit unor 
studii finalizate în 1990, doar Statele Unite s-au arătat favorabile unei imunităţi absolute a 
arbitrilor. 

Alte state, între care Germania, Austria, Norvegia şi Anglia s-au pronunţat pentru 
recunoaşterea unei imunităţi restrânse, în timp ce Franţa, Spania şi Suedia s-au pronunţat 
pentru recunoaşterea dreptului părților de se îndrepta împotriva arbitrilor cu o acţiune în 
responsabilitate, alte ţări refuzând să se pronunţe de o manieră sau alta. 

Capacitatea arbitrilor 

Poate fi arbitru orice persoană fizică care are capacitatea deplină de exercițiu al 
drepturilor. Astfel, pentru a fi arbitru este necesar ca persoana aleasă să aibă capacitatea 
deplină de exerciţiu a drepturilor civile. 

Necesitatea acestei condiţii rezidă în faptul că arbitrii fund judecători privaţi exercită 
o funcție jurisdicțională, care se aseamănă cu cea a judecătorului statal şi în consecinţă 
trebuie să asigure un minim de garanţii în vederea desfăşurării unei bune justiţii. Deci, este 
evident că, capacitatea arbitrului nu depinde de voinţa părților, exprimată în convenţia de 
arbitraj. 

Noţiunea de capacitate comportă unele precizări, deoarece în materia dreptului 
comercial internaţional ea ridică problema dreptului aplicabil. Aşadar, ne vom referi în 
particular la trei elemente ale acestei noţiuni: 

a) incapacitatea naturală (starea de alienaţie sau debilitate mintală); 

b) incapacitatea civilă generală (minoritatea, falitul etc.); 

c) incapacitatea particulară privitoare la actele de arbitraj (naționalitatea, exercitarea unei 
profesii, etc.). 

Conform art. 11 al Legii cu privire la reglementarea raporturilor de drept internațional 
privat,capacitatea persoanei fizice este condusă de legea naţională. Deci, în situaţiile în care 
este în cauză capacitatea civilă a arbitrului se va aplica legea naţională. Prin legea naţională — 
lex patriae — se înţelege legea statului a cărui cetăţenie o are persoana în cauză. 

Determinarea şi proba cetăţeniei se fac în conformitate cu legea statului a cărui 
cetăţenie o invocă. Tot legea personală se va aplica atât privitor la incapacitățile naturale, cât 
şi incapacităţile legale. În ipoteza în care legea ţării determinate nu ar interzice exercitarea 
funcţiei de arbitru persoanelor care s-ar afla în stare de alienație mintală sau debilitate 


mintală, o astfel de dispoziţie poate fi considerată ca fiind contrară ordinei publice 
internaționale române, care limitează deci aplicarea legii personale. Intervenţia legii forului 
(lex fori) se justifică numai în situația când dreptul public a unei ţări este interesat în 
capacitatea arbitrului, în acest caz lex fori se aplică, ca o dispoziție imperativă. 

În cazul în care Convenţia europeană asupra arbitrajului comercial internaţional va fi 
aplicabilă, art.3 al acesteia prevede dreptul străinilor de a fi arbitri. Acest principiu se va 
aplica atât în situaţia în care această Convenţie va guverna procedura arbitrală, cât şi atunci 
când sentinţa arbitrală este invocată într-un stat aderent, caz ce impune aplicarea dreptului 
naţional. 

Numirea arbitrilor 

Arbitrajul poate fi încredinţat, prin convenţia arbitrală uneia sau mai multor 
persoane, învestite de părți sau în conformitate cu acea convenţie să judece litigiul şi să 
pronunţe o hotărâre definitivă şi obligatorie pentru ele. În acest sens, se poate afirma că 
arbitrii exercită o funcţie jurisdicţională de sorginte convenţională. Părţile pot conveni ca 
arbitrajul să fie organizat de o instituţie permanentă de arbitraj sau de o terță persoană. 
Arbitrul unic sau, după caz, arbitrii învestiţi constituie tribunalul arbitral. 

Arbitru poate fi, orice persoană fizică, de cetăţenie română, care are capacitatea 
deplină de exercițiu a drepturilor. Părţile pot stabili prin convenția arbitrală şi anumite 
condiții de calificare sau alte condiţii referitoare la arbitri, după cum instituția de arbitraj 
permanentă poate stabili anumite criterii de selectare a arbitrilor pe care îi înscrie pe lista sa 
de arbitri. 

În consecință, legea instituie o singură cerință cât priveşte persoanele care pot fi 
arbitri, şi anume aceea de a fi “persoane capabile”. Nu se reglementează nici o altă cerinţă şi 
nici o interdicție. Aşa cum este şi firesc, părțile au deplină libertate în alegerea arbitrilor sau 
în stabilirea modalităţii de numire a lor. 

Dreptul părților de a stabili componenţa tribunalului arbitral, dă expresie, sub încă un 
aspect esenţial, caracterului prin definiţie voluntar al arbitrajului, astfel cum e conceput în 
lumea contemporană şi instituit prin regulamente. 

Ca şi în vechea reglementare, dispoziţia actuală nu impune criterii sau condiţii 
speciale pentru numirea arbitrilor ;"'orice persoană fizică, de cetăţenie română care are 
capacitatea deplină de exercițiu a drepturilor”. 

Condiţia capacităţii depline de exercițiu este firească fiind greu de conceput 
încredințarea funcției jurisdicţionale unei persoane lipsite de o asemenea calitate. 


ARBITRAJ 


Introducere 


Criza sistemului judisdicţional, manifestată prin creşterea continuă a volumului cauzelor 
aflate pe rolul instanţelor, costurile exagerate ale proceselor, lentoarea judecății şi, nu în ultimul 
rând,lipsa de eficacitate a hotărârilor judecătoreşti, a determinat cu acuitate utilizarea unei căi 
rapide, funcționale pentru rezolvarea disputelor intervenite între participanţii la circuitul general al 
schimburilor de bunuri şi servicii. 

În acest context s-a cristalizat arbitrajul, o jurisdicție convenţională de drept privat, pentru 
rezolvarea anumitor litigii, de către una sau mai multe persoane, în cadrul unei proceduri bazate 
pe autonomia de voinţă a părților şi cu respectarea ordinii publice, a bunelor moravuri şi a 
dispoziţiilor imperative ale legii. 

Pe de o parte,arbitrajul se configurează ca un instrument mai complex decât medierea şi 
concilierea, ce reprezintă căi de rezolvare a unor diferende mai puţin importante. 

Pe de altă parte, arbitrajul este o instituţie juridică, prolifică şi flexibilă care permite 
evadarea din universul constrictor al formei juridice clasice, promovat de justiţia etatică. 

Aplicabilitatea arbitrajului este redusă în materie civilă, în schimb, această procedură îşi 
regăseşte o prezență semnificativă în materie comercială şi mai ales în arealul 
internaţional,devenind o modalitate esențială de stingere a disputelor izvorâte din “efervescenţa” 
relaţiilor civile şi comerciale internaţionale. 

Apartenența instituţiei arbitrajului la dreptul comercial şi dreptul procesual civil consacră 
un caracter special derogator al arbitrajului comercial față de cel civil, în privinţa regulilor de bază 
ce reglementează această activitate. 

Originea arbitrajului se găseşte în carenţele justiţiei statale, considerându-se că 
misiunea judecătorului public poate fi luată de un simplu particular sau de o 
instituţie permanentă arbitrală care inspiră părților litigante încrederea necesară. 

Arbitrajul a reprezentat o modalitate de soluționare a litigiilor de drept civil încă din 
orânduirea antică. După revoluțiile burgheze, legislațiile naționale au limitat puterile arbitrilor, 
întrucât arbitrajul nu oferea părților garanţiile justiţiei de stat. Reglementarea restrictivă a 
arbitrajului a fost impusă de sustragerea litigiilor de la examinarea de către instanţele judecătoreşti, 
precum şi de la aplicarea uniformă si strictă a legii. 

Sediul materiei l-au reprezentat, încă de la început, codurile de procedură civilă adoptate 
în primii ani ai veacului trecut, impregnate de liberalismul revoluţiei franceze. 

Chiar mai devreme de secolul trecut, prin Decretul nr. 12/24 august 1790, arbitrajul era 
reglementat în termeni favorabili, fiind considerat “mijlocul cel mai raţional de a soluţiona 
contestaţiile dintre cetățeni”, nu prin intermediul judecătorilor, ci al unor persoane particulare 
învestite cu încrederea deplină a părților. 

Codul francez de la 1807 oferă cadrul legal pentru organizarea arbitrajului ad-hoc, prima 
dintre formele pe care le-a cunoscut instituţia. Din acesta s-a inspirat Codul civil roman de la 1865, 
inclusiv Cartea a IV-a, dedicată arbitrajului ad-hoc. De remarcat că textul prevederilor franceze 
inițiale era rigid si complicat, supunea arbitrajul dominaţiei justiţiei statale şi instituia multiple căi 
de reformare a hotărârilor pronunţate în cadrul controlului de legalitate, exercitat de aceleaşi 
instanţe statale. În timp, procedura a fost fluidizată, regulile simplificate, au fost limitate căile de 
desființare a hotărârilor. 


Dezvoltarea interesului pentru instituţie trebuie direct legată de progresul industriei, al 
societăților industriale deşi arbitrajul nu era o necunoscută nici chiar în perioada antică. 

Începuturile sale îndepărtate, pierdute in timp, au favorizat de altfel opinii doctrinare care 
au susținut că este anterior justiţiei publice, că a fost forma primară de existenţă a acesteia. Cert 
este că traiectoria ascendentă, fermă în evoluţia sa, s-a declanşat o dată cu perioada de expansiune 
a industriei şi comerțului. 

Începând cu secolul al XX-lea, arbitrajul devine forma preferată de soluţionare a litigiilor 
decurgând din operaţiunile de comerţ internaţional. Datorită generalizării şi importanţei sale, 
instituția arbitrajului este reglementată prin legi naţionale şi prin convenţii internaţionale, atât 
bilaterale, cât si multilaterale. Ele se înscriu într-un proces continuu de perfecţionare şi unificare a 
regulilor aplicabile arbitrajului. 


Reglementarea arbitrajului în Cartea a IV-a a Codului de procedură civilă 

Cartea a IV-a a urmărit să realizeze o edictare completă a arbitrajului (vechea Carte a IV- 
a reglementa sumar procedura, în concepţia legiuitorului de la 1865 aceasta fiind de resortul 
aproape exclusiv al părţilor). Această reglementare prezintă avantajul de a realizat din arbitraj un 
mecanism eficient şi suplu, dominat de spiritul liberalismului juridic, un cadru legal organizat 
corespunzător desfăşurării şi soluționării litigiului arbitral. 

În ansamblu, Cartea a IV-a din Codul român de procedură civilă se înscrie în evoluția 
doctrinară, jurisprudenţiala şi legislativă a arbitrajului pe plan mondial. 

Instituţia arbitrajului este reglementată de art.541-621 C.proc.civ., situate în Cartea a IV-a 
a Codului de procedură civilă român. 

Codul de procedură civilă consacră în conţinutul Cărţii a IV-a ("Despre arbitraj") arbitrajul 
voluntar (de natură facultativ-convenţională). Reglementarea nouă aduce o schimbare, binevenită, 
deoarece în premieră arbitrajul este definit. Noul Cod de procedură civilă rezolvă chestiunea 
clarității necesare a termenilor de procedură utilizați. 

Codul de procedură civilă, prezintă generos regulile după care se efectuează 
arbitrajul,răspunzând necesităţii unei reglementari clare, adecvate cerinţelor practicii . Ca aspect 
de noutate se evidenţiază realizarea unei diferentieri legale nete între arbitrajul ad hoc şi arbitrajul 
instituționalizat şi, totodată o distincţie neechivocă între arbitrajul intern şi arbitrajul internaţional. 
În Cartea a IV-a se consacră în premieră un titlu arbitrajului instituţionalizat, stabilindu-se unele 
dispoziţii de principiu, care sunt aplicabile numai în măsura în care părțile au convenit sau nu 
dispun altfel. 

Reglementare procesual-civilă instituie „o nouă filosofie”în favoarea arbitrajului ca 
metoda de soluționare a litigiilor de drept privat, reflectată în următorii vectori: aplicarea sa în 
materia litigiilor specializate (proprietate intelectuală, fonduri  europene(ICC), drept 
sportiv,ete);respectarea autonomiei părților(decid legea aplicabilă,competenţele şi atribuţiile 
participanţilor la arbitraj);perfecționarea intervenţiei instanţei în cadrul prcedurii arbitrale. 

Legiuitorul Cărţii a IV-a a Codului de procedură civilă a urmărit să realizeze autonomizarea 
arbitrajului faţă de instanţele judecătoreşti, prin restrângerea intervenţiei instanţei, lărgirea rolului 
arbitrilor şi a instituţiilor permanente de arbitraj. Autonomizarea arbitrajului constituie o tendinţă 
constantă şi bine marcată în evoluţia arbitrajului pe plan mondial. 

Rolul instanţei de judecată se perfecţionează în noul cod, căpătând noi valenţe: 

- se accentuează rolul de facilitare procesuală, tribunalul fiind instanța prin care se 
realizeaza acest demers. 

- se reliefează pregnant rolul de control a legalităţii arbitrajului prin intermediul Curţii de 
Apel , care este instanţa de control a hotărârii arbitrale. 


-rolul de facilitare pentru anumite măsuri asiguratorii procesuale, conform 
reglementărilor existente în art.561,563,585,589,598 C.pr.civ. 

-Cod de procedură civilă stipulează dispoziţii ce contribuie la întărirea competenţei 
tribunalului arbitral,reflectată prin: exclusivitatea competenţei tribunalului arbitral privind 
aprecierea probelor (art.587 C.pr.civ.), acordarea unor noi competenţe tribunalului arbitral(art. 
588/2 si 588/3 si art. 594 C.pr.civ.- abordari separate). 

-perfecționări ale procedurii arbitrale referitoare la sporirea celerității (art. 587/1)- 
momentul propunerii probelor;termenul pentru administrarea probelor (587/2); audierea martorilor 
şi experţiilor art. 589(2) în alte locuri; 

-pentru ridicarea nivelului calitativ al arbitrajului s-au efectuat modificari normative cu 
privire la:acţiunea în anulare-art.608(3);forma autentică a convenției arbitrale- art.548(2); numărul 
arbitrilor-art.556;situaţii de incompatibilitate-art.562;prelungirea termenului litigiului- art.567; 
noua procedură lămuririi hotărârii- art.604; suspendarea executării hotărârii- art.612. 

Modificări cu caracter de noutate aduse Codului de procedură civilă în materia arbitrajului: 

1. Arbitralitatea nu mai este definită Strict în funcţie de caracterul patrimonial al litigiu. 

În lege se prevede că diferendele ce pot fi deduse arbitrajului sunt cele care nu privesc 
starea civilă, capacitatea persoanelor, dezbaterea succesorală, relațiile de familie şi drepturile cu 
privire la care părţile nu pot dispune; astfel că referirea la litigiile care privesc drepturi asupra 
cărora legea nu permite a se face tranzacţie, nu mai este criteriul determinant de identificare a 
domeniului arbitral. 

2. Posibilitatea soluționării prin arbitraj a litigiilor care au ca părți persoane juridice de drept 
public. 

Persoanele juridice de drept public, ce au în obiectul lor de activitate şi activităţi 
economice, au facultatea de a încheia convenţii arbitrale, în afară de cazul în care legea ori actul 
lor de înfiinţare sau de organizare nu prevede altfel; 

3. Arbitrii desemnati nu mai sunt obligati să aibă cetăţenie română . 

Actualul Cod de procedură civil nu mai impune condiţia cetăţeniei române pentru investirea 
în calitatea de arbitru, fiind posibilă alegerea unui arbitru care nu are cetăţenie română; 

4. Arbitrii nu pot refuza să judece, după ce au acceptat sarcina de arbitru. 

Modificarea suplineşte carenţele vechii reglementări,în privinţa respectării principiilor 
fundamentale ale procesului civil. Procedura arbitrală se va desfăşura cu respectarea principiilor 
apărare, contradictorialităţii, continuității, al rolului activ al arbitrului în aflarea adevarului, cel al 
încercării de împăcare a părților, oralităţii şi nemijlocirii. 

5. Tribunalului arbitral trebuie să fie constituit dintr-un număr impar de arbitri. 
6. Tratarea extinsă a procedurii verificării propriei competenţe de către tribunalul arbitral. 
Conform noului articol, tribunalul arbitral are obligaţia de a-şi verifica propria competenţă de 

a soluţiona diferendul, la primul termen de judecată, cu procedura legal îndeplinită; 
7.Modernizarea mijloacelor de comunicare în desfăsurarea procedurii arbitrale. 

Procedurile de constituire a tribunalului arbitral şi de comunicare a citaţiilor sau a diferitelor 
actelor sunt realizate prin intermediul celor mai avansate mijloace de comunicare informaţională. 

8. Sporirea rolului reprezentarii avocatiale a partilor in arbitraj 

Se stabileşte în mod expres faptul că împuternicirea avocațială dată potrivit legii valorează 
alegerea domiciliului sau a sediului procesual la avocat, dacă în cuprinsul acesteia nu se prevede 
altfel. Totodată, o astfel de prevedere va da avocatului dreptul de a exercita opţiunile cu privire la 
caducitatea arbitrajului precum şi de a solicita ori de a accepta prelungirea termenului arbitrajului. 


9. Prelungirea termenului arbitrajului de la 5 luni la 6 luni. 

Durata arbitrajului se prelungeşte de la 5 luni la 6 luni. De asemenea, se extinde perioada cu care 
poate fi prelungit termenul arbitrajului, atât de către tribunalul arbitral, pentru motive temeinice- 
măsura ce poate fi adoptată doar o singură dată- cât şi din oficiu, în situaţia decesului uneia dintre 
părți, de la 2 luni la 3 luni; 

10. Tribunalul are competenţa exclusivă în soluţionarea piedicilor ce pot interveni în cursul 
arbitrajului. Faţă de vechea reglementare,noul Cod de procedură civilă atribuie tribunalului 
competenţa exclusivă de a soluţiona piedicile din cursul arbitrajului; 

11. Deliberarea poate să aibă loc fără prezenţa tuturor arbitrilor. 

La deliberarea ce precedă pronunţarea hotărârii nu este necesară prezenţa tuturor arbitrilor 
în persoana, ci se va desfăşura după cum prevede convenţia arbitrală sau, după caz, cum a decis 
tribunalul arbitral; 

12. Curtea de apel reprezintă instanţa unică pentru soluţionarea acţiunii în anulare a 
hotărârilor arbitrale. 

13. Introducerea posibilităţii de a ataca, cu acţiune în anulare, încheierile prin care s-a dispus 
suspendarea arbitrajului. 

Încheierile prin care a fost respinsă cererea de sesizare a Curţii Constituţionale, cu privire la 
constituționalitatea dispoziţiilor unei legi sau ordonanţe ca inadmisibilă, sau prin care s-a dispus 
luarea de măsuri provizorii sau asiguratorii; 

14. Introducerea unui nou motiv de acţiune în anulare, apărut în cazul în care,ulterior 
pronunțării unei hotărâri arbitrale, Curtea Constituţională declara neconstituţională o lege,o 
ordonanţă, o dispoziţie dintr-o lege sau dintr-o ordonanţă; pe cale de consecinţă, aceasta 
impune introducerea unui nou termen de exercitare a acţiunii în anulare. 

15. Curtea de apel poate acum Să trimită cauza spre rejudecare tribunalului arbitral, pentru 
anumite motive de exercitare a acţiunii în anulare. 

Curtea de apel va trimite cauza spre rejudecare tribunalului arbitral, dacă cel puţin una din 
părți solicită expres acest lucru. 

16. Hotărârile curţii de apel pot fi atacate acum cu recurs în materia arbitrajului. 
Recursul se va judeca de Înalta Curte de Casaţie şi Justiţie, care prin noul Cod de procedură civilă 
redevine instanţă de recurs de drept comun; 

17. Hotărârea arbitrală constituie titlu executoriu şi, după învestirea cu formulă executorie, se 
execută silit întocmai ca o hotărâre judecătorească. 

18. Alocarea unui intreg titlu arbitrajului institutionalizat. 


Arbitrajul- noţiune, natură juridică, caractere 

Arbitrajul constituie o metodă jurisdicţională, convenţională şi facultativă de soluționare a 
unui litigiu patrimonial, având la bază o procedură în care persoane particulare sunt investite de 
către părțile litigante cu pronunţarea unei hotărâri definitive şi obligatorii pentru acestea. 

Arbitrajul reprezintă o jurisdicție convenţională de drept privat, pentru rezolvarea anumitor 
litigii de către una sau mai multe persoane, în cadrul unei proceduri bazate pe autonomia de voinţă 
a părţilor şi cu respectarea ordinii publice şi a dispoziţiilor imperative ale legii. 

În accepțiunea sa cea mai largă, termenul „arbitraj” desemnează modalitatea de soluţionare 
a unui litigiu de către o persoană numită arbitrul. Noţiunea de arbitraj se referă la instanţa (organul 

“ profesor”,“stăpân” 


de jurisdicție) sau la procedura potrivit căreia se va soluţiona litigiul sau însuşi obiectul activităţii 
jurisdicționale (res litigiosa). 

Arbitrii nu au îndreptățirea să soluţioneze acele cauze în care sunt puse în discuţie raporturi 
Juridice civile ori comerciale, aflate sub incidenţa regulilor imperative de care depinde ordinea 
publică într-un stat anume. 

Procedura de judecată arbitrală este stabilită de părți, de către arbitrii, de către o instituţie 
permanentă de arbitraj, ori prin asimilarea de către părți a unei alte proceduri edictate de stat. 

Arbitrajul este o instituţie bazată pe autonomia de voinţă a părţilor. Potrivit liberalismului 
juridic,fundamentul arbitrajului îl constituie convenţia arbitrală, înţelegerea părților de a recurge 
la această cale de soluţionare a litigiului dintre ele. 

Prin convenţia arbitrală-încheiată sub forma unei clauze înscrisă într-un contract (clauza 
compromisorie) sau sub forma unui înscris separat (compromis) — părțile convin ca litigiul dintre 
ele să fie încredinţat spre soluţionare unor persoane particulare (arbitrii), cu excluderea 
competenţei instanţelor judecătoreşti; totodată, părţile pot stabili prin convenţia arbitrală sau prin 
act scris încheiat ulterior, fie direct, fie prin referire la o anumită reglementare având ca obiect 
arbitrajul, normele privind constituirea tribunalului arbitral, normele de procedură pe care 
tribunalul arbitral trebuie să le urmeze în judecarea litigiului. 

Părțile sunt libere, să recurgă sau nu la arbitraj, iar dacă au optat pentru arbitraj, au 
latitudinea să-l organizeze şi să stabilească desfăşurarea lui, potrivit propriei voințe. 

Recunoscută şi în Codul de procedură civilă, autonomia de voinţă a părților (privind 
încheierea convenției pentru alegerea procedurii arbitrale) are ca limită respectarea ordinii publice 
şi a dispoziţiilor legii imperative în legislaţia română. 

Arbitrajul, care reprezintă o derogare importantă de la principiul soluționării cauzelor de 
către justiţia de stat, însă nu poate fi folosit în acele materii care privesc ordinea publică. Aşadar, 
arbitrii nu au îndreptățirea să soluţioneze acele cauze în care sunt puse în discuţie raporturi juridice 
civile ori comerciale, aflate sub incidenţa regulilor imperative de care depinde ordinea publică într- 
un stat anume. 

Arbitrajul diferă de mediere, care presupune ca un intermediar să pună în legătură două sau 
mai multe persoane în vederea încheierii unui contract(tranzacţii). Mediatorul lucrează în interesul 
său propriu, independent de părţile contractante.În opoziţie cu medierea,arbitrul nu reprezintă 
părțile în litigiu, iar hotărârea dată nu trebuie acceptată de împricinaţi pentru a deveni obligatorie. 

Arbitrajul se diferenţiază de mandat, chiar şi în cazul în care părţile au un mandatar comun. 
Determinarea preţului în contractul de vânzare-cumpărare poate fi lăsată de către părţi la arbitrajul 
unei terţe persoane. Deşi legea utilizează denumirea de arbitraj, intervenţia terţului are ca scop 
perfectarea unui contract incomplet. Sarcina încredinţată terţului de a estima preţul obiectului unui 
contract implică o activitate convenţională şi nu exercitarea unui arbitraj printr-un act 
jurisdicțional. 

Arbitrajul se deosebeşte de tranzacţie, care pune capăt sau preîntâmpină un diferend între 
părţi, prin concesiuni reciproce. În cadrul arbitrajului, părţile îşi exprimă voinţa de a supune un 
anumit litigiu judecății, în timp ce o asemenea manifestare este incompatibilă în materia 
tranzacţiei. Mai mult, tranzacţia presupune prin esenţa sa, concesiuni reciproce ale părților, pe când 
hotărârea arbitrală poate să consacre integral numai drepturile uneia dintre părțile contractante. 

Arbitrajul se diferențiază de expertiză, care constituie o simplă probă supusă aprecierii 
instanţei. Arbitrajul este astăzi considerat o formă de justiţie adaptată în mod special litigiilor 
dintre comercianţi şi care prezintă pentru lumea oamenilor de afaceri o atracţie deosebită: 


Justițiabilii aşteaptă de la arbitri ca litigiul să fie soluţionat rapid, într-o procedură suplă, 
stabilită, în arbitrajul ad-hoc mai ales, chiar de părți, cu cheltuieli mai mici. 

Arbitrajul poate fi considerat drept un reflex al refuzului Justitiabililor de a se supune şi 
urma formele închistate ale procedurii de drept comun,situaţie din care s-a născut nevoia formelor 
mai maleabile. 

Una din principalele noutăţi aduse de reglementarea actuală a arbitrajului o reprezintă 
introducerea definiţiilor arbitrajului. 

Într-un prim aspect prin care se diferenţiază de vechea reglementare,Codul de procedură 
civilă defineşte arbitrajul, arătând prin art. 541 că acesta reprezintă “o jurisdicție alternativă având 
caracter privat”, confirmându-se natura jurisdicţională a procedurii, similară celei a justiţiei 
statale. Aşadar, arbitrajul este un mijloc de soluţionare a litigiilor, prin decizii pronunţate de un 
terţ, care sunt obligatorii pentru părţi. Însă, confluenţa dintre cele două jurisdicții face ca ele să se 
respingă reciproc, excluzând posibilitatea exercitării simultane, legiuitorul resimţind nevoia de a 
sublinia acest aspect, incluzând în definiţie caracterul său , alternativ”. 

Ultimul element al definiţiei adaugă unul dintre caracterele fundamentale, bogat în 
semnificaţii:arbitrajul este o jurisdicție privată. Trebuie realizată distincţia dintre arbitrajul privat 
şi jurisdicţia de drept comun, dar şi faţă de arbitrajul de stat, jurisdicție specială existentă în trecut. 

Noţiunea de arbitraj privat se opune şi celei de arbitraj de drept public, prezent cu precădere 
în plan internaţional, în soluţionarea diferendelor dintre state. 

Caracterul privat al arbitrajului se manifestă de la prezenţa simplilor particulari chemaţi de 
părţi să tranşeze litigiul, până la aspectele ce ţin de organizarea, administrarea şi desfăşurarea sa, 
latură a arbitrajului ce nu exclude participarea persoanelor juridice de drept public, respectiv a 
statului şi a autorităţilor publice. 

Alin. (2) al art. 541 din Codul de procedură civilă dispune că, ,, În administrarea aceste 
jurisdicții, părţile litigante şi tribunalul arbitral competent pot stabili reguli de procedură 
derogatorii de la dreptul comun, cu condiţia ca regulile respective să nu fie contrare ordinii publice 
si dispoziţiilor imperative ale legii”. Acest text de lege relevă natura convenţională a arbitrajului, 
în sensul că modul de organizare şi administrare este lăsat la alegerea părţilor litigante sau a 
tribunalului arbitral. Acest lucru este valabil indiferent de forma arbitrajului privat-ad-hoc sau 
instituţionalizat. În garantarea principiului egalităţii, justiţia statală a reglementat în mod uniform 
şi general imperativ organizarea şi desfăşurarea procesului civil. 


Avantajele arbitrajului 

Între justiţia arbitrală şi jurisdicţia statală nu sunt raporturi de concurenţă, ci de complinire, 
de întregire a paletei căilor de soluţionare a litigiilor, deci de extindere a facultăţilor pe care legea 
le oferă persoanelor fizice sau Juridice, in spiritul doctrinei drepturilor omului. 

Constrângerile şi formalismul propriu justiţiei statale constituie garanţii ale unei drepte 
soluţii şi sunt considerate virtuţi ale acesteia. Totuşi, ceea ce în general poate constitui o virtute, în 
cazuri particulare se poate manifesta ca un viciu. 

Dezavantajele justiţiei statale (lentoarea procedurilor, dificultatea executării hotărârilor 
judecătoreşti, caracterul costisitor al accesului la judecată şi-nu în ultimul rând-neîncrederea în 
instanţele judecătoreşti), care generează îndoielile cetățeanului cu privire la “justeţea actului de 
Justiţie” reprezintă argumente în sensul identificării unor căi care să furnizeze celor interesaţi şi 
“un alt fel de justiţie”. În doctrină, s-a apreciat în acest sens că „arbitrajul îşi are originea în 
carenţele justiţiei statale”. 


Arbitrajul este apt să ofere o judecată mai apropiată de cerinţele şi spiritul dinamicii 
solutionarii litigiilor dintre diferite părți. Aceasta dobandeşte fizionomia sa proprie, făcând din 
jurisdicția arbitrală altceva decât justiţia statală. 

Arbitrajul nu este un succedaneu al justiției statale după cum nici nu urmăreşte să 
ştirbească domeniul acesteia şi cu atât mai puţin să o privatizeze. 

Constituind o excepție de la principiul potrivit căruia înfăptuirea Justiţiei constituie 
monopol de stat, arbitrajul prezintă,prin caracteristicile ce decurg din dispoziţiile legale care îl 
reglementează Cartea a IV a Codului de procedură civilă o serie de avantaje incontestabile: 

1.Celeritatea soluționării cauzei,principiu specific arbitrajului şi regulamentelor arbitrale. 

2. Discreţia judecății în cadrul tribunalelor arbitrale, cu scopul evitării expunerii publice a 
persoanelor implicate in litigiilor. Procedura arbitrală nu este publică, ceea ce deosebeşte procesul 
arbitral de soluționarea litigiilor aflate pe rolul instanţelor. Arbitrajul se înfăţişează ca o excepție 
de la principiul publicităţii şedinţei de judecată. 

3. Competența tehnică a arbitrilor, reprezintă un avantaj important întrucât părțile au 
posibilitatea să aleagă arbitrii specializați şi independenţi, în constituirea tribunalului 
arbitral,luandu-se in considerare in primul rând, experienţa şi competenţa lor profesională. 

4. Avantajele unei proceduri flexibile: 

a. Libertatea alegerii instanţei. Avantaj important al arbitrajul, în comparaţie cu justiția 
publică naţională, conferă posibilitatea părţilor de a ţine seama de personalitatea, calificările 
profesionale şi experienţa arbitrilor, precum şi de eficienţa şi costul pe care le implică alegerea 
unei anumite instanţe. 

b. Întocmirea cererilor. Arbitrajul nu impune cerinţe privind forma cererilor. Cererea de 
arbitraj iniţială poate fi simplă,similară unei scrisori adresate tribunalului arbitral în care este 
explicat clar şi succint litigiul,făcându-se referire la convenţia arbitrală,ca fundament pentru 
solicitarea de începere a arbitrajului. 

c. Compunerea instanţelor. În funcţie de varietatea domeniilor abordate în cadrul litigiului, 
compunerea instanţei arbitrale este decisă de părți. 

d. Controlul procedurilor preliminare. Arbitrul controlează fazele preliminare şedinţei de 
judecată, în vreme ce în majoritatea cazurilor judecătorul nu are această posibilitate. Arbitrul se 
documentează cu privire la litigiul în cauză înainte ca acesta să ajungă în faza de judecată şi 
direcţionează procedura de urmat în funcţie de circumstanţele fiecărui caz, pentru a elimina orice 
costuri suplimentare. 

e. Administrarea probatoriilor. 

În ceea ce priveşte probele, instanțele publice impun de obicei o serie de reguli de 
procedură, privind administrarea probelor, cum ar fi jurământul depus de martori, mijloace de 
constrângere pentru aducerea acestora,şi prezentarea de concluzii asupra probelor administrate de 
către ambele părți. 

În arbitraj, administrarea probelor este mai liberă, nefiind impuse cerinţe cu privire la ce 
probe vor fi administrate sau sub ce formă. În plus, arbitrul îşi formează singur convingerea cu 
privire la importanţa pe care o va acorda unei probe, fără a asculta părțile în contradictoriu. De 
obicei, arbitrii nu vor refuza primirea unei probe pe motiv că nu au fost respectate reguli 
procedurale, ei vor analiza toate probele administrate şi îşi vor forma propria convingere. Probele 
cu caracter tehnic se administrează mai rapid în faţa unui arbitru de specialitate. 

f. Rapiditatea luării deciziilor. Viteza cu care se desfăşoară procedura arbitrală poate fi în 
mare parte controlată de părți. 


g. Posibilitatea mai mare de reprezentare a părţilor. În faţa instanţelor publice, partea care 
nu doreşte să se prezinte trebuie să fie reprezentată de un avocat sau consilier juridic, iar în arbitraj 
se poate alege orice reprezentant în față instanţei. 

h. Costul. În sistemul nostru de drept părţile plătesc o taxă unică, calculată proporțional cu 
valoarea litigiului, onorariul arbitrilor fiind plătit de instituția arbitrală, care se ocupă şi de 
rezervarea unei săli de şedinţe. Arbitrajul costa mai puţin avand in vedere economisirea 
cheltuielilor efectuate in jurisdictia de drept comun in caile de atac; de asemenea intr-o disputa cu 
un pronunţat caracter tehnic, arbitrul desemnat tocmai pentru ca are calificare tehnică soluționeaza 
litigiul de urgenţă, fără implicarea avocaţilor,pe baza documentelor aflate la dosar pe care le-a 
circumscris ariei problematicii de interes. 

5. Rolul conciliator specific tribunalului arbitral. Atmosfera în care se desfăşoară şedinţa 
de arbitraj este mai puţin solemnă, mai puţin formalistă, iar arbitrii, fiind specialişti în domeniul 
la care se referă litigiul, face ca decizia sa să fie acceptată de către părți. 

6. Arbitrul urmăreşte satisfacerea interesului privat al părților. În sistemul nostru de drept, 
judecătorii ce funcţionează în cadrul unei instituţii a statului urmăresc în principal satisfacerea 
interesului public, cu respectarea strictă a legii. Dacă un judecător aplică cu rigurozitate principiile 
de drept ce guvernează judecarea unui litigiu, un arbitru nu este obligat să dea satisfacţie interesului 
public ci doar părților în litigiu; el beneficiază de o mai mare flexibilitate, putând da câştig de 
cauză părţii care, conform legii dar şi uzanțelor şi practicii comerciale, îşi justifică valorificarea 
drepturilor. Arbitrajul reprezintă o alternativă la justiţia clasică. 


Natura juridică a arbitrajului 

Determinarea naturii juridice a arbitrajului reprezintă o problemă controversată în literatura 
de specialitate; în elucidarea acesteia,doctrinarii au oscilat între a atribui o importanţă 
precumpănitoare unuia sau altuia dintre elementele definitorii ale arbitrajului şi a adopta o poziţie 
de mijloc, optimă pentru o analiză echilibrată. În literatura de specialitate au fost configurate trei 
teorii majore: 

Concepţia contractualistă „Potrivit tezei contractualiste, arbitrajul reprezintă un ansamblu 
de acte juridice, de natura contractuală, de la convenţia arbitrala şi până la hotărârea arbitrală. 
Arbitrii sunt mandatari ai părţilor, având misiunea de a soluţiona neînţelegerea lor.Încrederea pe 
care părţile o au în arbitraj se explică prin caracterul său contractual. Prin admiterea naturii 
contractuale a arbitrajului se permite o largă aplicare a legii care guvernează convenţia arbitrală 

Din punct de vedere teoretic,teza recunoaşte voinţei părţilor o valoare normativă,fără a nega 
totuşi că pentru eficacitatea regulilor instituite pe calea contractuală,elementul autoritar, întemeiat 
pe puterea statală,rămâne indispensabilă. 


Concepția jurisdicţională. Teza jurisdicţională susţine că statul, care deţine monopolul legislativ şi 
Jurisdicţional, autorizează părțile ca, în anumite materii, să recurgă la arbitraj, astfel că arbitrajul 
reprezintă o forma de justiție delegată. Arbitrii nu sunt mandatari ai părților, ei acţionând ca 
judecătorii, iar hotărârea lor este asimilată cu hotărârea judecătorească. Caracterul jurisdicţional al 
arbitrajului este atestat şi de puterile acordate instanţelor statale de a interveni în procedura 
arbitrală, pentru a rezolva anumite, incidente procedurale: soluționarea cererilor de 
recuzare,desemnarea arbitrului pe care partea recalcitrantă refuză să-l numească, încuviințarea de 
măsuri asiguratorii. 

Tezele enunțate au provocat rezerve, deoarece nu izbutesc sa explice pe deplin natura 
complexă a arbitrajului. Din aceasta cauză, literatura de specialitate tinde în general să 
împărtăşească în prezent o concepţie cu caracter eclectic: 


Concepția mixtă (eclectică). Teza dualistă, dominantă în doctrină, subliniază dubla natură, atât 
contractuală, cât şi jurisdicţională a arbitrajului. Temeiul juridic al arbitrajului este 
contractual(exprimat prin compromis sau clauza compromisorie), iar activitatea de arbitrare şi 
sentința pronunţată au caracter jurisdicţional. În această concepţie, arbitrul este independent în 
exercitarea atribuţiilor sale jurisdicţionale, acţionând în luarea hotărârii întocmai ca un judecător, 
hotărârea arbitrală fiind obligatorie pentru părți. 

Clasificare 

Cartea a IV-a,“ Despre arbitraj” a Codului de procedură civilă şi convențiile internaţionale 
în materie, reglementează următoarele forme de arbitraj: 

1. În funcţie de locul soluționării litigiului: 

Arbitrajul internaţional este un mijloc de soluţionare paşnică a litigiilor dintre state de 
către persoane sau organe desemnate de către părţi. Prevăzut în Carta Naţiunilor Unite, are caracter 
facultativ dar, dacă părţile au recurs la aceasta cale, hotărârile pronunţate sunt obligatorii. 

Arbitrajul naţional reprezintă modalitatea de soluţionare a unui litigiu în care toate 
elementele se află în cadrul teritoriului unui singur stat. 

În funcţie de competenţa materială a arbitrajului internaţional se disting: 

- arbitraje având competenţă generală în materie de comerţ internaţional, ca de exemplu, 
Curtea de Arbitraj de pe lângă Camera de Comerţ Internaţional de la Paris, Curtea de Arbitraj de 
la Londra etc.; 

- arbitraje cu competență specială pentru soluționarea anumitor litigii. Astfel de 
competență au Camera Arbitrală de bumbac din Le Havre, London Com Trade Association 
(specializat pe litigii de comerţ internaţional cu produse alimentare) etc. 

2. În functie de criteriul teritorialităţii domeniului comercial: 

Arbitrajul de comerţ internaţional este o modalitate de a soluţiona rapid şi echitabil litigiile 
care pot să rezulte din tranzacţiile comerciale în domeniul schimburilor de bunuri şi de servicii sau 
din contractele de cooperare industrială internaţională. 

a. La rândul său, arbitrajul comercial internațional poate fi clasificat în funcție de 
competența materială în arbitraje având competenţă generală în materie de comerţ internaţional 
şi arbitraje având competenţă specială în comerţul internaţional. 

b. În funcţie de competenţa teritorială a instituţiei de arbitraj se disting: arbitraje de tip 
bilateral — create prin convenţii internaţionale bilaterale şi care au competenţa să soluţioneze 
numai litigii izvorâte din raporturile de comerţ internaţional dintre subiecţi de drept aparținând 
ordinii juridice a statelor părţi la aceste convenţii; arbitraje de tip regional — constituite printr-o 
convenţie multilaterală perfectată între statele dintr-o anumită zonă geografică, care sunt 
competente să soluţioneze litigiul de comerţ internațional ivite între subiecţii de drept aparţinând 
statelor semnatare ale acelei convenţii; arbitraje de tip universal — a căror competenţă teritorială 
se extinde la scară globală, fiind abilitate să soluţioneze litigii dintre participanţii la raporturile de 
comerţ internațional din toate ţările lumii. 

Arbitrajul comercial intern este acel arbitraj care are ca obiect soluționarea de litigii 
referitoare la raporturi juridice comerciale care se nasc şi se consumă integral pe teritoriul unui 
singur stat intrând sub incidenţa exclusivă a legislaţiei naționale a respectivului stat. 

3. În funcţie de structura organizatorică: 

Arbitrajul ad-hoc sau ocazional este un arbitraj neinstituțional, adică un arbitraj 
organizat de părți pentru soluţionarea unui litigiu determinat, in afară unei instituţii permanente de 
arbitraj. Tribunalul arbitral, (arbitrul unic sau arbitrii investiţi să soluţioneze un litigiu determinat) 


se constituie numai cu ocazia ivirii acelui litigiu, funcţionează pe tipul desfaşurarii acestuia şi îşi 
încetează existenta juridică o data cu pronunţarea hotărârii sau cu expirarea termenului de arbitraj; 

Arbitrajul instituțional este o forma a arbitrajului a cărui existenta nu depinde de durata 
unui anumit litigiu, ci presupune exercitarea atribuţiilor jurisdicţionale în mod neîntrerupt, fiind 
organizat într-un cadru instituţionalizat prin lege,având caracter de permanenţă şi continuitate, 
organizat în cadrul unor instituţii profesionale. 

4. În funcţie de specificul procedurii şi atribuţiile conferite arbitrilor: 

Arbitrajul de drept strict (stricto juris) este acea modalitate de soluţionare a litigiului în care 
arbitrul aplică normele legale (fie stabilite de părți, fie de către el însuşi) atât în aspectele 
procedurale cât şi în ceea ce priveşte fondul procesului. 

Arbitrajul de echitate (ex aequo et bono) este o forma a arbitrajului comercial internaţional care 
se realizează după principiile de echitate şi nu potrivit normelor de drept. Arbitrajul de echitate 
este de facto şi se caracterizează prin următoarele particularităţi: arbitrul nu are obligaţia să aplice 
normele legale de drept material şi nici pe cele de procedura; soluţia data are caracter definitiv, 
fiind inatacabilă la o alta instanţă de arbitraj. 

5. După sediul tribunalului arbitral, se disting arbitraje naţionale şi arbitraje străine. 

Distincția dintre cele două tipuri de arbitraje menţionate conduce la determinarea ordinii 
Juridice de stat, de care se leagă un arbitraj dat. 

Caracterele generale ale arbitrajului 

Doctrina de specialitate şi practica comercială au conturat principalele trăsături ale 
arbitrajului comercial.Caracterele litigiului arbitral “constituie o condiţie de validitate, atât a 
convenției de arbitraj, cat şi a sentinţei arbitrale", a recunoaşterii şi executării acesteia. Fiind un 
concept complex, arbitrajul cuprinde o serie de caractere configurate în următoarea structură: 

a) Caracterul arbitral derivă din arbitrabilitatea litigiilor. Arbitrabilitatea litigiilor se 
manifestă ca o condiţie de sesizare valabilă a instanţei arbitrale, din care transpare una din 
trăsăturile esenţiale ale judecății- caracterul arbitral Între arbitrabilitatea litigiilor şi caracterul 
arbitral al judecății există o relație de interdependenţă, fără o identitate de accepţiune. 

b) Caracterul intern.Elementul de teritorialitate creează o separație pregnantă a 
caracterizării arbitrajului. Dacă de esenţa arbitrajului ţin caracterele arbitral şi comercial ce sunt 
întrunite cumulativ, trebuie relevate distincțiile dintre arbitrajul cu caracter intern şi arbitrajul cu 
caracter internațional. 

c) Caracterul internaţional al arbitrajului este definit nu numai din perspectiva obiectul 
litigiului arbitral,dar mai ales,rezultă din prezenţa unor elemente de extraneitate (care vine în 
contact cu un sistem de drept străin) în litigiile supuse arbitrajului. Internaţionalitatea litigiilor 
atribuie implicit caracter internațional arbitrajului, şi in consecinţă, acesta din urma are vocaţia de 
a soluţiona asemenea litigii. 

Caracterul internaţional al arbitrajului este determinat de : a. elementele de extraneitate a 
situaţiei litigioase; b. internaționalitate organului arbitral; c. autonomia arbitrajului față de 
structurile naţionale. În cazul în care operaţia juridică încheiată de părţi include elemente de 
extraneitate specifice, litigiul prezintă -la rândul său- caracter internațional “deosebindu-se ca atare 
de orice diferende cu o natură naţională”. 

d) Caracterul comercial 

Caracterul comercial al arbitrajului rezultă din faptul că obiectul său îl constituie litigiile 
născute sau care se vor naşte din operaţii de comerţ internațional. Toate litigiile supuse arbitrajului 
rezultă din elementele intrinseci ale operațiunii comerciale. 

Arbitrabilitatea litigiului 

Arbitrabilitatea este o condiţie de validitate a convenției arbitrale şi implicit a competenţei 
arbitrilor. 

Noţiunea de arbitrabilitate nu se regăseşte in terminis în legislaţia noastră şi de altfel nici 
în convențiile internaționale în materia arbitrajului ratificate de ţara noastră. Problematica 
arbitrabilităţii unui litigiu poate fi abordată în consonanţă cu dispoziţiile art. 540 C.proc.civ. care 
configurează domeniul arbitral prin prisma sferei persoanelor care pot să recurgă la arbitraj, 
conceptual denumită „arbitrabilitate subiectivă” şi respectiv a obiectului arbitrajului, calificată 
drept „arbitrabilitate obiectivă”. 

a)sfera persoanelor care pot sa recurgă la arbitraj (arbitrabilitatea subiectivă) 

Art.542 şi urm. C.pr.civ. prevede drept regulă generală că persoanele care au capacitatea 
deplină de exercițiu a drepturilor pot conveni să soluţioneze pe calea arbitrajului litigiile 
patrimoniale dintre ele, în afară de acelea care privesc drepturi asupra cărora legea nu permite a se 
face tranzacţie. În acest sens, în privinţa persoanelor ce pot recurge la arbitraj, trebuie precizat că 
este necesară capacitatea deplina de exerciţiu întrucât convenţia arbitrala se înscrie printre actele 
Juridice de dispoziţie. Capacitatea de a sta in Justiţie trebuie completata cu capacitatea de a dispune. 

Potrivit art.542 alin.(I)C.pr.civ. persoanele care au capacitate deplină de exercițiu pot 
conveni să soluţioneze calea arbitrajului litigiile dintre ele, în afară de acelea care privesc starea 
civilă,capacitatea persoanelor, dezbaterea succesorală, relaţiile de familie, precum şi drepturile 
asupra cărora părţile nu pot să dispună. 

Arbitrabilitatea subiectivă constituie capacitatea persoanelor juridice de drept public 
(inclusiv a statului şi a autorităților publice) de a încheia convenţii de arbitraj. 

Odată cu intrarea în vigoare a actualului Cod de procedură civilă, arbitrabilitatea 
subiectivă a devenit un concept legal. Valorificarea facultăţii statului şi autorităților publice de a 
încheia convenţii arbitrale este condiţionată de autorizarea legală internă sau internațională. 

Prevederile art. 542 alin. (2) C.pr.civ sunt în consonanţă cu tendinţele jurisprudențiale române 
şi principiile instituite de art. 2 din Convenţia de la Geneva (1961). Totodată, potrivit art. 542 alin. 
(3) Codul de procedura civilă "persoanele juridice de drept public care au în obiectul lor de 
activitate şi activităţi economice au facultatea de a încheia convenţii arbitrale, în afară de cazul în 
care legea ori actul lor de înfiinţare sau de organizare prevede altfel. 

2.sfera litigiilor arbitrabile,respectiv a litigiilor susceptibile a fi soluționate pe calea 
arbitrajului (arbitrabilitatea obiectivă). 

Noţiunea generică „Obiectul arbitrajului” a subsumat arbitrabilitatea obiectivă a litigiilor 
interne şi condiţiile în care subiectele de drept pot conveni cu privire la soluţionarea litigiilor prin 
mecanismele arbitrajului privat voluntar. 

În privinţa obiectul arbitrajului, art.542(1) teza a 2-a, prevede o competenţă materială generală 
a acestuia în soluţionarea litigiilor, cu excepția celor "care privesc starea civilă, capacitatea 
persoanelor,dezbaterea succesorală,relaţiile de familie, precum şi drepturile asupra cărora părțile 
nu pot să dispună”. Pe plan procesual, arbitrabilitatea se transpune în competenţa arbitrajului. Din 
dispoziţiile legale cuprinse în Cartea a IV-a “Despre arbitraj” din Codul de procedură civilă 
anterior, rezultă că părțile pot conveni să soluţioneze pe calea arbitrajului litigiile patrimoniale 
dintre ele, în afară de cele care priveau drepturi asupra cărora legea nu permitea a se face tranzacţie. 

În art. 542 alin.(1)Cod pr.civ, arbitrabilitatea obiectivă nu mai este definită ţinând strict de 
caracterul patrimonial al unui litigiu. În lege se prevede ca diferendele ce pot fi deduse arbitrajului 
sunt cele care nu privesc starea civilă, capacitatea persoanelor, dezbaterea succesorala, relațiile de 
familie şi drepturile cu privire la care părţile nu pot dispune; astfel ca referirea la litigiile care 

privesc drepturi asupra cărora legea nu permite a se face tranzacție, nu mai este criteriul 
determinant de identificare a domeniului arbitral. 

Conceptul litigiilor mixte-din perspectiva arbitrabilităţii sau nearbitrabilităţii obiective, se 
exprimă cu privire la următoarele tipuri de litigii: litigiile privind drepturile de proprietate 
industrială, litigiile în materie de societăți comerciale, litigiile puvind împărțirea bunurilor comune 
ale soţilor, litigiile privind insolventa. 

Faţă de reglementarea anterioară, legiuitorul român a utilizat sintagma „litigiile dintre 
ele” fără a fi utilizată sintagma „litigiile patrimoniale dintre ele”. 

Este de necontestat faptul că litigiile nepatrimoniale au ca obiect drepturi personale 
nepatrimoniale (drepturi al căror conţinut este strâns legat de persoana titularului lor şi care nu au 
un conţinut economic evaluabil în bani). Utilizarea sintagmei „în afară de acelea care privesc 
starea civilă, capacitatea persoanelor, dezbaterea succesorală, relaţiile de familie(...) ” conduce la 
concluzia potrivit căreia, litigiile nepatrimoniale reprezintă o categorie de litigii nearbitrabile. 

Arbitrabilitatea obiectivă a unui litigiu este condiţionată,potrivit art. 542. (1)C.pr.civ, de 
natura patrimonială a litigiului şi de caracterul tranzacţionabil al drepturilor părților. 


Convenţia arbitrală 

Noţiune. Izvorul prerogativei justiţiei private de soluționare a litigiilor îl reprezintă voinţa 
părților iar modalitatea de exprimare a acestei libertati de voinţă este convenţia arbitrală, „piatra 
de temelie” a oricărui arbitraj. 

Convenţia arbitrală este definită ca fiind acea convenţie prin care părțile interesate se 
obligă să soluţioneze un litigiu determinat sau determinabil, recurg la arbitrajul ocazional sau 
instituțional realizat de persoane particulare (arbitri) desemnate de către ele, renunţand la dreptul 
de a se adresa în acest scop organelor jurisdicţionale de stat. 

Părțile pot stabili prin înţelegerea lor normele privind constituirea tribunalului arbitral, 
numirea, convocarea şi înlocuirea arbitrilor, termenul şi locul arbitrajului, normele de procedură 
pe care tribunalul arbitral trebuie să le urmeze, repartizarea cheltuielilor, conţinutul şi forma 
hotărârii arbitrale, etc. Astfel, potrivit art.544 (1) C.proc.civ. "arbitrajul se organizează şi se 
desfăşoară potrivit convenției arbitrale”. 

Titlul II al Cărţii a IV-a din Codul de procedură civilă este consacrat in totalitate convenției 
arbitrale,constituind sediul materiei,aplicabil oricărei forme de arbitraj. 

Formele convenției arbitrale 

Art. 549 c.pr.civ. configureaza formele sub care este reprezentata o conventie arbitrala. 
Astfel in aliniatul 1 se precizeaza “conventia arbitrala se poate incheia fie sub forma unei clauze 
COMpPromisorii, inscrisa in contractul principal ori stabilita intr-o conventie separata,la care 
contractul principal face trimitere, fie sub forma compromisului. “ 

Existenta conventiei arbitrale poate rezulta si din intelegerea scrisa a partilor facuta in fata 
tribunalului arbitral. De asemenea părțile pot alege competenţa tribunalului arbitral chiar în lipsa 
unei clauze compromisorii anterioare. Aceasta se încheie, sub sancţiunea nulităţii, in scris. 

Clauza compromisorie 

In acceptiunea art. 550(1) C.pr.civ. convenţia arbitrală poate avea forma unei clauze 
compromisorii, înscrisă în contract, prin care partile convin ca litigiile ce se vor naste din contractul 
in care este stipulata sau in legatura cu acesta sa fie solutionate pe calea arbitrajului,aratandu-se,sub 
sanctiunea nulitatii,numele arbitrilor sau modalitatea de numire a lor. In cazul arbitrajului 
institutionalizat este suficienta referirea la institutia sau regulile de procedura ale institutiei care 
organizeaza arbitrajul. 

Clauza compromisorie reprezintă o specie a convenției de arbitraj cuprinzând acordul 
stipulat în scris in contractul principal sau un act distinct prin care părțile stabilesc că eventualele 
litigii ce s-ar naşte în viitor între ele în privinta executarii contractului vor fi soluționate pe cale 
arbitrală. Astfel se explică de ce clauza compromisorie sau clauza de arbitraj a fost definită ca un 
act preparator pentru soluţionarea unor litigii posibile intre părți. 

Clauza compromisorie, fiind legata de existenta unui contract, va dura cât timp se va derula 
contractul; in cazul in care acesta este cedat, respectiv se cedează şi clauza compromisorie, 
excepție făcând cazul in care această clauză e stipulata in legătură cu un contract personal. Deşi 
înscrisă in contractul principal, clauza compromisorie este independentă fata de acesta. Alin. 2 al 
textului art.550 C.pr.civ. stabileşte ca validitatea clauzei compromisorii este independentă de 
valabilitatea contractului in care a fost înscrisă. 


Compromisul 

Art. 551(1) C.pr.civ.prevede ca“prin compromis partile convin ca un litigiu intervenit intre 
ele sa fie solutionat pe calea arbitrajului, aratandu-se, sub sanctiunea nulitatii, obiectul litigiului si 
numele arbitrilor sau modalitatea de desemnare a acestora in cazul arbitrajului ad-hoc. In cazul 
arbitrajului institutionalizat, daca partile nu au ales arbitrii si nici nu au stabilit modalitatea de 
desemnare a acestora, aceasta se va face potrivit regulilor de procedura ale respectivei institutii 
arbitrale. Compromisul se poate incheia chiar daca litigiul intervenit intre parti este deja pe rolul 
unei alte instante. 

În esentă,compromisul reprezinta o înţelegere de sine stătătoare având ca obiect 
midalitatea de soluționare a unui litigiu deja născut, actual şi determinat, în timp ce clauza 
compromisorie se referă la un litigiu eventual şi nedeterminat. 

Conţinutul (minimal) al compromisului este stabilit în funcție de opţiunea părților pentru 
arbitrajul instituțional, respectiv pentru arbitrajul ad hoc. Legiuitorul român manifesta o predilectie 
pentru acentuarea distincției dintre arbitrajul ad hoc şi arbitrajul instituţional. Efectuarea acestei 
distincții- necesară din perspectiva organizării soluționării, prin arbitraj, a litigiului, nu era 
necesară nici din perspectiva opţiunilor părților pentru redactarea conţinutului compromisului. 

Compromisul presupune îndeplinirea următoarelor condiţii: existenta unui litigiu arbitral 
(nu este însă necesar să fi fost deja declanşată procedura judiciară, prin sesizarea instanţei 
judecătoreşti); manifestarea de voinţă a părților ca litigiul să se rezolve pe calea arbitrajului; 
indicarea obiectului litigiului (pretenţiile ce vor trebui soluționate de către tribunalul arbitral); 
numele arbitrilor ce vor statua asupra litigiului, ori menționarea modalităţii de numire. 

În cadrul compromisului contractanţii acţionează - litigiul fiind preexistent şi determinat - 
in deplină cunoştinţă de cauza. Ei îşi pot da seama, cu alte cuvinte, in acel moment de consecinţele 
patrimoniale decurgând din renunţarea la competenta jurisdicției statale. 

Convenţia arbitrală sub formă de compromis trebuie încheiată pentru fiecare, litigiu in 
parte, fiind un atribut al dreptului de dispoziție asupra căilor procedurale legale pentru apărarea 
drepturilor şi intereselor legitime ale persoanei. 

Compromisul poate fi încadrat în sfera contractelor bilaterale consensuale şi comutative şi, 
cu toate că priveşte litigii preexistente nu impune părţilor decât obligaţii a căror întindere le este 
cunoscută încă de la data acordului de voinţă, acestea angajându-se să nu sesizeze o instanţă 
judecătorească pentru soluţionarea diferendului, să-şi desemneze la timp arbitrul, precum şi să 
aducă la îndeplinire de bună voie hotărârea pe care tribunalul arbitral o va pronunţa. 

Compromisul se include în categoria actelor de dispoziţie, deoarece prin încheierea actului 
de compromis, părțile renunţă implicit la garanţiile inerente justiţiei de stat şi se obligă să se 

conformeze hotărârii arbitrale, care le poate impune plata de despăgubiri, transmiterea unei 
cantități adiţionale de marfă etc.. 

Spre deosebire de clauza compromisorie, prin compromis părțile pot recurge la arbitraj şi 
pentru litigii izvorând din obligaţii necontractuale. 

Efectele conventiei arbitrale 

Convenţia arbitrale produce următoarele efecte: 

a) are forţă obligatorie pentru părțile contractante, extinsă şi asupra hotărârii arbitrale prin care se 
finalizează procesul generat de punerea în aplicare a convenției; 
b) învesteşte valabil instanţa arbitrală, atribuind arbitrilor puterea de a soluţiona litigiul; 
c) exclude competenta instanţelor statale pentru litigiul care face obiectul ei. 
d) stabileşte cadrul organizatoric şi procedura arbitrala care vor conduce la pronunţarea unei 
hotărâri susceptibile de executare silită, uzându-se forţa de constrângere a statului. 

Forţa obligatorie a convenția arbitrală 

Convenţia arbitrală are forță obligatorie pentru păţile contractante, obligativitate ce se 
răsfrânge şi asupra hotărârii arbitrale ce va finaliza procesul; este învestită instanţa arbitrală, 
artibuind arbitrilor puterea de a soluţiona litigiul; este exclusă competenţa instanţelor statale; este 
stabilit cadrul organizatoric şi procedura arbitrală care va duce la pronunţarea unei hotărâri 
susceptibile de executare silită. 

Competența arbitrală — efect al convenției arbitrale 

Efectul pozitiv al convenției de arbitraj îl constituie dreptul şi obligaţia parților de a 
recurge la instanţa arbitrala, instituită prin clauza compromisorie sau prin compromis, pentru 
soluționarea diferendului juridic dintre ele; efectul negativ al convenției de arbitraj constă, 
corelativ efectului pozitiv, in sustragerea acelui diferend juridic din competenta instanţelor 
judecătoreşti. Competenta arbitrală se înfăţişează astfel efectul firesc al necompetentei instanţelor 
judecătoreşti. 

Competenta tribunalului arbitral nu este o noţiune similară aceleia de competenta a 
instanţelor judecătoreşti, distribuita pe orizontală şi pe verticală diferitelor instanţe care alcătuiesc 
un sistem, potrivit unor dispoziţii legale. 

Instanţa arbitrală are o competenta generală circumscrisă, prin prevederile art. 542 
C.proc.civ., la litigii vizând drepturi asupra cărora legea permite a fi supuse arbitrajului, şi o 
competenţă determinată referitoare la un anumit sau anumite litigii, virtuale sau actuale, evocate 
sau indicate, după caz, de cele două forme ale convenției de arbitrale. 

Conform art. 553(1)C.proc.civ.,convenţia de arbitraj dizolvă regulile de competenţă 
materială şi de competentă teritorială ale instanțelor judecătoreşti prin simplul fapt al excluderii 
pentru litigiul care face obiectul ei al competentei instanţelor judecătoreşti. 

Excluderea competenţei instanțelor judecătoreşti 

Excluderea competenţei instanţelor statale de soluționare a litigiului reprezintă principalul 
efect procedural al încheierii convenției arbitrale. In temeiul art. 553 C.pr.civ. încheierea 
convenției arbitrale exclude, pentru litigiul care face obiectul ei, competenţa instanţelor 
judecătoreşti, pentru ca nu este posibilă o judecată paralelă în faţa celor două tipuri de jurisdicții 
cu privire la acelaşi litigiu. 

Excluderea competenţei instanţelor judecătoreşti nu exclude orice implicare a acestora in 
legătură cu respectivul litigiu. Excluderea competenţei instanţelor de drept comun nu operează în 
toate cazurile în care s-a încheiat o convenţie arbitrală validăsi nu elimina orice implicare a 
acestora in legătură cu respectivul litigiu. 

Hotărârea arbitrală în arbitrajul maritim 


Arbitrajul la Londra 
1. Motivarea sau nemotivarea hotărârii 

Conform legii arbitrajului din 1979, o parte poate solicita Curţii de arbitraj emiterea unei 
hotărâri motivate. 

2. Cererea de motivare a hotărârii 

Cu câtva timp înainte de sfârşitul audierilor, una sau ambele părţi pot solicita motivarea 
hotărârii. Daca problema în litigiu este foarte simpla, probabil ca părţile nu vor solicita motivarea. 
Totuşi, în mare parte din cazuri se fac astfel de solicitări fie la începutul fie la sfârşitul audierilor. 
De obicei, Curtea de arbitraj aproba cererea. Cererea este făcuta fie având în vedere posibilitatea 
atacării hotărârii, fie pentru ca părțile doresc să cunoască modul cum au gândit arbitrii în 
soluţionarea cazului, fie din ambele motive. 

3. Nu este cerută motivarea hotărârii 

Deşi părțile nu cer motivarea hotărârii, de obicei arbitrii prezintă totuşi o motivare. Ei fac 
acest lucru, parțial din consideraţie faţă de părți, parțial pentru a arăta părților cum au ajuns la 
hotărârea data. Cu toate acestea, situaţiile în practică diferă. 

4. Este cerută motivarea hotărârii: 

Când este solicitată motivarea hotărârii, hotărârea va fi astfel redactată (foarte apropiat de 
o hotărâre a instanţei de drept comun): mai întâi se va descrie situaţia de fapt şi motivarea părţilor 
în susţinerea cererilor lor, şi apoi se va specifica în ce măsura arbitrii au fost de acord cu solicitările 
părților. 

5. Taxe 

Arbitrii au dreptul la o taxă corespunzătoare pentru munca prestată. În conformitate cu 
principiile de common law, atunci când nu este convenit un preţ sau un tarif, acesta se va stabili în 
mod corespunzător cu prestaţia respectivă. Acesta este şi cazul arbitrajului maritim, când foarte 
rar se convine expres asupra taxelor ce urmează să fie plătite. 

Unii arbitrii maritimi au o listă cu categoriile de taxe pe care le încasează pentru diferite 
litigii. Totuşi, o astfel de lista ar putea fi folosită numai dacă litigiul se poate încadra cu uşurinţă 
în categoriile enumerate. În plus, o astfel de listă cuprinde numai limite de valori, urmând ca fiecare 
arbitru, având în vedere complexitatea cazului şi timpul necesar soluționării, să stabilească taxa în 
mod concret. Pentru stabilirea taxei se au în vedere: 

a)taxa de numire - fixata de Asociaţia de Arbitraj Maritim de la Londra; 

b) scrisori, telexuri şi faxuri ce s-au dat sau s-au primit; 

c) procedura preliminară audierilor (inclusiv încheieri, ordonanţe); 

d) audieri (în funcție de timpul cât au durat); 

e) redactarea hotărârii (cât timp a durat)- redactarea se face de un singur arbitru, dar în 
speţele mai complexe, se poate face şi de către mai mulți arbitri. 

6. Comunicarea hotărârii 

După semnarea hotărârii, avocaţii sau părţile sunt anunţaţi că pot ridica hotărârea. În acelaşi 
timp, după cum am arătat, sunt anunţaţi că trebuie să plătească taxele arbitrale, de obicei prin cec, pentru 
a li se înmâna hotărârea. De obicei se va completa un cec către arbitrul care a trimis notificările. La 
primirea cecului, arbitrul va înmâna părţii hotărârea în original, însoțită de copii dacă în cauză au fost 
prezenţi avocaţi. De asemenea, se vor trimite copii şi celeilalte părți şi avocaţilor săi. Arbitrul care a 
încasat cecul va plăti şi taxele cuvenite celorlalți arbitri. Pentru costurile cu chiria şi mesele, după cum 
am văzut plătesc de obicei avocaţii. 


7. Publicarea hotărării 

În Anglia nu exista obligativitatea publicării hotărârilor arbitrale. Totuşi, deciziile "de 
speţă", care soluţionează probleme importante de drept, se vor publica în publicaţiile maritime de 
specialitate. Totodată, descrierea unei hotărâri arbitrale se va publica şi în cazul când aceasta este 
atacată - hotărârea instanţei de drept comun, care se publică, va conţine desigur şi descrierea 
hotărârii arbitrale. 


Arbitrajul la New York 

În unele situaţii, în timpul desfăşurării procesului, un complet va emite o hotărâre finală 
parțială prin care poate dispune asupra unei cereri care este independentă şi separabilă de 
elementele cererii aflate în litigiu. 

O hotărâre arbitrală finală este pronunţată atunci când arbitrajul se încheie. Competența 
completului de a judeca chestiunile prealabile de cele mai multe ori, simplifică litigiul şi în anumite 
circumstanţe poate chiar dispune asupra întregii cauze. 

În dată ce este posibil, după schimbul rezumatelor dezbaterilor în contradictoriu şi după ce 
procesul a fost declarat închis, arbitrii se întâlnesc şi deliberează atât timp cât este necesar pentru 
a ajunge la o decizie unanimă sau majoritară. Regulile SAM impun pronunţarea de urgenţă a 
hotărârilor şi în termen de 120 zile de la ultimul schimb de rezumate sau de la momentul încheierii 
procedurii. 

Dacă decizia nu este unanimă, disidentul va trebui să consemneze separat opinia sa diferită 
care va fi ataşată hotărârii arbitrale. Dacă diferendul va fi arbitrat în baza unei clauze care solicită 
doi arbitrii şi dacă aceştia nu vor cădea de acord, supraarbitrul va avea în vedere argumentele lor 
şi va decide ca arbitru unic. Conform procedurii Arbitrale Scurte hotărârea va trebui pronunţată în 
termen de 30 de zile. 

Odată ce completul a ajuns la o decizie şi hotărârea a fost pronunţată, aceasta devine 
definitivă. Pronunţând hotărârea definitivă, completul este functus officio, şi nu mai are competenţa 
de a asculta noi argumente. Poate, totuşi, să corecteze inadvertenţele de ordin administrativ sau 
erorile materiale care sunt evidente în cuprinsul hotărârii. 

1. Redactarea hotărârii 

Completul arbitral are îndatorirea comună să redacteze hotărârea în cel mult 120 de zile de 
la primirea ultimelor note scrise şi după ce părţile au fost notificate în legătura cu închiderea 
procedurii. Cu toate acestea, nerespectarea termenului nu este prevăzută sub sancţiunea nulității 
hotărârii, acesta având caracter de recomandare. 

Hotărârea şi motivarea arbitrilor se vor redacta în scris şi vor fi semnate fie de arbitrul unic sau 
de supraarbitru, fie de majoritatea, fie de unanimitatea arbitrilor, în funcție de cine a luat efectiv acea 
hotărâre. Orice opinie separată va fi anexată, în scris şi semnată de cel căruia îi aparţine. 

2. Conţinutul hotărârii 

Prin hotărârea arbitrală completul va acorda părţii în drept despăgubiri juste şi echitabile, 
acestea putând fi şi prestații determinate. Tot în hotărâre, arbitrii vor stabili cheltuielile de judecată 
- taxa de arbitraj, onorariile avocaţilor şi alte cheltuieli. Acestea din urmă pot fi reconsiderate de 
către complet, astfel încât să fie rezonabile. Sumele constituind obiectul obligaţiei unei părți pot fi 
exprimate şi în valută. 

Hotărârile sunt întotdeauna motivate. 

Daca pe parcursul procesului părţile au încheiat o tranzacţie, hotărârea arbitrală va reda 
conţinutul tranzacţiei. 

Hotărârea arbitrală poate fi corectată de către acelaşi complet , în caz ca există greşeli de 
ortografie sau aritmetice, la cererea părților. 


Hotărârile arbitrale de la New York nu constituie precedent judiciar; în acelaşi timp, arbitrii 
nu sunt obligaţi să urmeze hotărârile altor arbitri (alte precedente judiciare), putând totuşi să ţină 
cont de acestea în soluționarea cauzei, în caz că circumstanţele de fapt sunt similare . 

3. Comunicarea hotărârii 

Comunicarea hotărârii se poate face: 

a) prin poştă, la adresa cunoscută a părții sau avocatului sau se va comunica hotărârea în 
original sau duplicat; 

b) prin înmânare în persoană a hotărârii. 

4. Cheltuieli de judecată 

Cheltuielile cu martorii vor fi suportate de partea care i-a propus, dacă nu se hotărăşte altfel 
în hotărârea arbitrală. Cheltuielile de procedură, făcute la solicitarea completului, vor fi suportate 
în mod egal de către părți. Astfel de cheltuieli includ cheltuieli de transport şi alte cheltuieli pentru 
arbitri, cheltuielile cu martorii ceruţi de complet sau cu orice alte probe administrate la solicitarea 
completului. 

Cheltuielile cu arbitrul solicitat de o parte , arbitru care vine din alt loc decât locul de desfăşurare 
a arbitrajului, vor fi suportate de acea parte. Taxele arbitrilor se vor stabili de către aceştia în funcţie de 
complexitatea, urgenţa şi durata litigiului. 

Conform legii şi practicii SUA, nu este foarte clar dacă arbitrii sunt împuterniciţi să acorde 
onorariile avocaţilor când nu există nicio referire expresă pentru ei în clauza arbitrală. Daca ambele 
părți în proces cer imperios sau numai solicită acordarea onorariilor avocaţilor, completul de 
arbitrii poate face acest lucru. 

5. Publicarea hotărării 

Societatea de arbitraj maritim publică hotărârile arbitrale. Daca ambele părţi doresc ca 
hotărârea să nu fie publicată, trebuie să specifice acest lucru la începutul procedurii arbitrale. Dacă 
una din părţi nu doreşte să facă publice, prin publicarea hotărârii, anumite informaţii, de obicei 
arbitrii vor avea în vedere aceasta solicitare. 

SAM publică deciziile pronunţate de membrii săi în mod firesc prin „Serviciul hotărârilor 
arbitrale” al său. În New York, arbitrii explică motivele deciziilor lor. Dacă părţile nu doresc ca 
SAM să publice hotărârea, trebuie să specifice acest lucru de la începutul procesului arbitral. Dacă 
o singură parte nu doreşte să releve în cuprinsul hotărârii arbitrale unele informaţii pe care le 
consideră a fi confidenţiale, arbitrii, în general, vor împăca partea care face o astfel de cerere. 

6. Învestirea cu formulă executorie 

Dacă o parte nu îşi îndeplineşte obligaţiile din hotărâre de bună voie cealaltă parte poate 
solicita Curţii de Justiţie confirmarea hotărârii arbitrale şi învestirea cu formulă executorie. Odată 
confirmată hotărârea de către Curte, aceasta va avea aceeaşi forță cu o hotărâre dată de Curte. 
Termenul de prescripţie pentru confirmarea hotărârii este de 1 an (3 ani pentru o hotărâre arbitrală 
străină). 

Hotărârile arbitrale de la New York ale SAM sunt învestite cu formulă executorie de către 
instanța de judecată. Conform Legii Federale de Arbitraj — Secţiunea 9 (Documentul nr.6) — odată 
soluționat cazul, partea interesată se poate adresa instanţei judecătoreşti pentru a confirma şi 
învesti hotărârea arbitrală. Odată ce instanţa judecătorească recunoaşte hotărârea completului 
arbitral, urmează un proces prin care hotărârea devine executorie în acelaşi mod ca oricare altă 
decizie pronunţată de instanţa însăşi. 

Arbitrajul la Paris 

Dacă părţile ajung la o înţelegere, pot solicita pe baza tranzacţiei lor emiterea unei hotărâri, 

cu acordul arbitrilor care să consfinţească această tranzacţie. 


Arbitrul trebuie să întocmească hotărârea în termen de 6 luni începând din momentul 
constituirii tribunalului arbitral. Comitetul Permanent (Standing Comitee) poate prelungi acest 
termen, dacă este necesar. 

Când astfel de prelungiri nu sunt aprobate şi, dacă se cuvine, conform aplicării prevederilor 
art 6 (7), Comitetul Permanent va determina maniera în care litigiul va fi rezolvat. 

Când au fost desemnaţi 3 arbitrii, hotărârea arbitrală este luată cu majoritate de decizii. 
Dacă majoritatea nu va putea fi întrunită, hotărârea va fi luată de către preşedintele tribunalului 
arbitral. 

Hotărârea arbitrului va stabili cheltuielile procesuale şi va decide care dintre părți va 
suporta cheltuielile sau în ce proporție cheltuielile vor fi suportate de către părți. Costurile 
procesuale vor include cheltuielile şi onorariile arbitrilor, onorariile şi cheltuielile experților, 
costurile obişnuite legale determinate de părți şi costurile administrative stabilite de către 
Comitetul Permanent. 

Când îşi va stabili onorariul, arbitrul va trebui să ia în calcul complexitatea obiectului 
diferendului şi timpul acordat. Decizia arbitrului asupra propriului onorariu poate fi contestată prin 
apel la Comitetul Permanent în termen de 30 de zile de la comunicarea hotărârii arbitrale. 

Hotărârea arbitrală va fi considerată a fi întocmită la locul unde s-a desfăşurat procesul 
arbitral şi la data când a fost semnată de către arbitru. 

1. Pronunţarea hotărârii 

Când tribunalul arbitral este compus din mai mult de un arbitru, hotărârea va fi luată cu 
decizia majorităţii. 

Dacă nu se va complini majoritatea, hotărârea va fi luata de către supraarbitrul tribunalului 
arbitral singur. 

Hotărârea trebuie să arate motivele pe care se bazează. Hotărârea va fi considerată ca fiind 
pronunţată la locul arbitrajului şi la data stabilită în cuprinsul ei. 

2. Redactarea hotărârii 

Hotărârea se ia cu majoritate, în cazul numirii a trei arbitri; în caz că nu se poate stabili o 
majoritate, hotărârea se va lua de către secretarul tribunalului arbitral. 

Hotărârea arbitrală va prezenta circumstanţele cazului şi soluţia data, precum şi acordarea 
cheltuielilor de judecată respectiv proporţia în care părțile sunt obligate să le suporte. Cheltuielile 
de judecată cuprind taxele arbitrilor, onorariile avocaţilor şi experţilor precum şi alte cheltuieli 
legate de administrarea justiţiei. Taxa arbitrului se va stabili de către acesta având în vedere 
complexitatea cazului şi durata soluționării. 

Una din cele mai importante funcții ale Curţii constă în verificarea hotărârilor arbitrale. Conform 
art.27 din Regulile de procedură arbitrală ale CCI, înaintea semnării oricărei hotărâri (deci, şi a 
încheierilor interlocutorii), tribunalul arbitral trebuie să supună proiectul hotărârii, verificării prealabile 
a Curţii. Curtea poate sugera modificări de formă sau poate, fără a afecta în nici un fel libertatea de 
decizie a tribunalului, să atragă atenţia arbitrilor asupra unor elemente de fond din cuprinsul hotărârii. 
În orice caz, nicio hotărâre nu va putea fi pronunţată de tribunalul arbitral fără aprobarea prealabilă a 
Curţii cu privire la forma acesteia (art. 6 din Regulamentul intern al Curţii - Anexa III a Regulilor de 
procedură arbitrată - conţine o dispoziţie deosebit de utilă din punct de vedere al dreptului internațional 
privat, prevăzând că, în exercitarea atribuţiei sale de verificare prealabilă, Curtea va avea în vedere, în 
3. Comunicarea , depunerea şi promulgarea hotărârii 

După redactarea hotărârii, Secretariatul va comunica părților textul semnat de arbitri, dacă 
desigur cheltuielile de arbitraj au fost plătite . Părțile pot solicita şi copii certificate după hotărâre. 


Un exemplar original al hotărârii se va depozita la Secretariat. Secretariatul şi, la cererea 
acestuia, arbitrii, vor informa părțile privind desfăşurarea în continuare a formalităţilor necesare 
executării hotărârii. De altfel, pe parcursul întregii proceduri arbitrale, atât Secretariatul cat şi arbitrii 
trebuie să aibă în vedere scopul final urmărit de părţi - faptul că hotărârea ce se va da să poată fi pusa în 
executare. 

Odată hotărârea pronunţată, Secretariatul trebuie să comunice părților textul hotărârii 
semnat de către arbitru, arătând întotdeauna că cheltuielile arbitrale au fost plătite în totalitate de 
părți sau de către una din ele. 

Copii conforme cu originalul atestate de către Secretariat în plus vor fi disponibile numai 
părţilor, la cerere şi oricând. În virtutea comunicării realizată în conformitate cu art.14 (1), părţile 
renunţă la orice altă formă de comunicare sau depozitare a hotărârii. 

Hotărârea arbitrală va fi definitivă. Supunând diferendul Regulilor de Arbitraj Maritim 
Internaţional al ICC (ICC-CMI Internaţional Maritime Arbitration Rules), părţile vor fi 
considerate a duce la îndeplinire cele decise prin hotărâre şi că renunţă la dreptul lor la orice cale 
de atac (apel) până în prezent, o astfel de renunțare putând fi făcută în mod valabil. 

Originalul fiecărei hotărâri realizate în conformitate cu Regulile menţionate va fi depus la 
Secretariat. Secretariatul şi, atunci când se solicită de către Secretariat, arbitrul vor ajuta părțile 
pentru a satisface orice formalități în plus vor fi necesare. 

Odată ce o hotărâre a fost pronunţată, Secretariatul va comunica părţilor textul hotărârii 
semnat de către tribunalul arbitral, indicând întotdeauna că, costurile arbitrajului au fost complet 
plătite CIC de către părți sau de către una din ele. 

În virtutea comunicării părţile renunţă la oricare alta formă de înştiinţare sau depunere din 
partea tribunalului arbitral. 

Un original al fiecărei hotărâri pronunţate în acord cu Regulile de Arbitraj ale CIC va fi 
păstrat la Secretariat. 

Tribunalul arbitral şi Secretariatul vor acorda asistenţa părților în îndeplinirea oricăror 
formalităţi ulterioare ce vor fi necesare. 

Fiecare hotărâre arbitrală va fi obligatorie pentru părți. Supunând litigiul arbitrajului 
guvernat de Regulile CIC, părţile se angajează să execute hotărârea arbitrală fără întârziere şi vor 
considera că au renunţat la dreptul lor la orice formă de recurs, o astfel de renunțare permiţând 
autentificarea hotărârii de către Curte. 

4. Corectarea şi interpretarea hotărârii 

Din oficiu, tribunalul arbitral poate corecta erorile administrative, de calcul sau de 
redactare, ori erori de natură similară conţinute în hotărâre, cu condiţia ca o astfel de corectare să 
fie supusă aprobării Curţii în termen de 30 de zile de la data pronunțării unei astfel de hotărâri. 

Orice cerere a unei părți privind corectarea unei erori de natura celor amintite, sau pentru 
interpretarea unei hotărâri, trebuie depusă la Secretariat în termen de 30 de zile de la primirea 
hotărârii de către parte, într-un număr de copii aşa cum prevede art.3 (1). 

După comunicarea cererii tribunalului arbitral, acesta va acorda celeilalte părți un termen 
limită scurt, de obicei care nu depăşeşte 30 de zile, de la primirea cererii, ca acea parte să prezinte 
eventualele sale comentarii asupra acelei cereri. 

Dacă tribunalul arbitral decide să corecteze sau să interpreteze hotărârea, va supune decizia 
în formă de schiță Curţii nu mai târziu de 30 de zile de la data expirării termenului limită de la 
primirea eventualelor comentarii ale celeilalte părți sau de la o altă dată hotărâtă de Curte. 

Decizia de a corecta sau interpreta hotărârea va lua forma unui addendum şi va fi parte 
componentă a hotărârii. 


Arbitrajul la Tokyo 
1. Situaţii când nu se dă o hotărâre arbitrală propriu-zisă 

În următoarele situaţii tribunalul arbitral poate, fără a intra în soluţionarea fondului, să 
respingă cererea de chemare în judecată sau să ia orice alta decizie, fără însă a da o hotărâre pe 
fond: 

a) când convenţia arbitrală este nelegal încheiata sau este nula sau reziliată: 

b) dacă una din părți nu este reprezentată în mod legal sau reprezentantul sau nu are 
împuternicire de reprezentare; 

c) când nici una din părţi nu se prezintă la un termen, fără a avea un motiv rezonabil; 

d) dacă ambele părți nu îndeplinesc un ordin al tribunalului a cărui executare este 
considerată necesară pentru desfăşurarea procedurii; 

e) dacă tribunalul consideră ca reclamantul a întârziat nejustificat desfăşurarea procedurii 
(aplicabil şi pârâtului care a formulat cerere reconvenţională). 

2. Darea hotărării 

Tribunalul va da hotărârea în 30 de zile de la închiderea dezbaterilor. Această perioadă se 
poate extinde când apar evenimente neprevăzute care justifică o astfel de întârziere. 

Hotărârile luate de mai mulți arbitri se vor decide de majoritate. Hotărârile arbitrale se fac 
în scris şi sunt semnate şi ştampilate de toţi arbitrii. 

Semnătura şi ştampila unui arbitru pot fi omise, făcându-se menţiune despre aceasta pe 
hotărâre, când arbitrul respectiv nu poate semna sau ştampila hotărârea dintr-un motiv întemeiat. 

Următoarele menţiuni trebuie făcute în hotărâre: 

a) numele şi adresa părților (în cazul unei persoane juridice, adresa sediului social ori a locului 
principal de desfăşurare a activităţii, denumirea, numele şi calitatea reprezentantului sau) şi, în cazul 
numirii unui împuternicit, numele sau; 

b) hotărârea luată; 

c) descriere sumară a stării de fapt şi a problemelor în litigiu; 

d) motivarea hotărârii; 

e) data redactării hotărârii; 

f) cheltuielile de judecata şi repartiţia lor către părți; 

g) instanţa competentă (Curtea districtuala Tokyo sau Curtea districtuală Kobe). 

Motivarea hotărârii poate fi omisă cu acordul ambelor părţi. 

Când părţile au încheiat o tranzacţie pe parcursul procesului, la cererea acestora hotărârea 
arbitrală poate reda conţinutul tranzacţiei. 

3. Comunicarea hotărârii 

Copii autentificate ale hotărârii, semnate şi ştampilate de arbitrii vor fi comunicate părților 
de către Secretariat sau instanța competentă în timp ce exemplarul original se va depozita de către 
Secretariat la instanţa competentă, conform Codului de procedura civilă japonez. 

Părţile pot solicita Tribunalului arbitral rectificarea erorilor materiale din hotărâre, cum ar 
fi greşeli de calcul, greşeli de tipar, greşeli de ortografie sau alte erori materiale, în 30 de zile de la 
primirea hotărârii. 

Hotărârea Tribunalului poate fi publicată dacă ambele părţi nu au solicitat anterior ca 
hotărârea să nu fie făcută publică. 

Documentele completate de părți de obicei nu se vor restitui. Când părțile doresc ca un 
document să li se restituie la sfârşitul procesului, trebuie să menţioneze aceasta pe document şi să 
ataşeze la acel document o copie. 


Cheltuielile de judecata se vor stabili ca şi în celelalte cazuri, ţinând cont de complexitatea 
litigiului şi de durata lui, precum şi de partea care a întreprins demersurile care au generat cheltuielile şi 
de partea care a avut câştig de cauză. 


Căile de atac împotriva hotărârii arbitrale maritime 


Căile de atac în arbitrajul de la Londra 
Există două căi de atac împotriva hotărârii arbitrale. Prima şi cea mai importantă este calea 
de atac instituită prin Actul asupra arbitrajului din 1979, prin care este atacată hotărârea arbitrală 
sub aspectul problemelor de drept. 
A doua cale de atac este instituită prin Actul asupra arbitrajului din 1950 şi are ca scop 
recuzarea unui arbitru sau rejudecarea sau desfiinţarea hotărârii. 
Nu exista cale de atac împotriva erorilor de fapt săvârşite de arbitri în soluționarea cazului. 
Nici eroarea de drept săvârşită nu dă dreptul, prin doar faptul săvârșirii ei, la exercitarea unei căi 
de atac; părțile au dreptul să atace hotărârea numai dacă instanţa de apel le-a acordat permisiunea, 
iar această permisiune se acorda numai în anumite cazuri. 
Totuşi, uneori instanţele de drept comun intervin fără această procedură, când s-a săvârşit o 
eroare procedurala în arbitraj, eroare de natură a duce la o soluţionare greşită a cauzei. 


1. Calea de atac (apelul) instituită prin Actul din 1979 

a) Dreptul de apel instituit prin lege. Nu se poate face apel împotriva hotărârii arbitrale 
dacă părţile au încheiat o "convenţie de renunțare" valabilă, adică o convenţie prin care au renunţat 
la dreptul de apel. 

O "convenţie de renunțare" valabilă poate fi încheiată de părți numai după începerea 
litigiului, cu excepţia cazului în care una din părți este de naţionalitate britanică, când o astfel de 
convenţie se poate încheia şi înainte de începerea unui litigiu. 

Dacă nu exista o "convenţie de renunțare" valabilă, se poate face apel împotriva hotărârii 
arbitrale dar numai privind o problema de drept. În acest caz, se poate face apel dacă: 

- ambele părți sunt de acord cu promovarea căii de atac sau 

- Înalta Curte acordă permisiunea exercitării căii de atac. 

Hotărârea Înaltei Curți privind permisiunea de a exercita calea de atac poate fi atacată în 
anumite condiţii la Curtea de Apel. 

b) Procedura de soluţionare a cererii de permisiune de a exercita apelul 

Cererea se va adresa Înaltei Curți şi va fi soluţionată de un judecător unic. Termenul de 
prescripţie pentru solicitarea permisiunii este de 21 de zile de la comunicarea hotărârii. 

Curtea poate acorda o suplimentare a termenului, dar pentru aceasta este necesar ca partea 
interesată să facă dovada faptului ca, deşi a depus toate diligenţele necesare, nu s-a putut încadra 
în acest termen pentru pregătirea cererii sale. 

c) Soluţii ce se pot fi date în apel: 

Înalta Curte poate da următoarele soluţii în apel, desigur atunci când un astfel de apel a fost 
permis în condiţiile menţionate: 

- dacă nu este de acord cu apelul formulat, Curtea poate confirma hotărârea arbitrală. În 
acest caz, hotărârea rămâne valabilă şi va fi în vigoare retroactiv, din momentul când a fost dată; 

- Curtea poate modifica hotărârea. Va face acest lucru atunci când în cauză sunt posibile 
numai două soluţii, iar Curtea decide că arbitrii au ales soluția greşită. 

În acest caz, nu are sens să trimită hotărârea spre rejudecare aceloraşi sau altor arbitri, 
deoarece este posibilă numai o singura alternativă. Se presupune că o astfel de hotărâre modificată 


7 


intră în vigoare la data când a fost inițial dată; 

- Curtea poate trimite cazul spre rejudecare arbitrilor, însoțit de opiniile sale asupra 
problemelor de drept în litigiu. În acest caz, dacă nu s-a convenit altfel, arbitrii care au dat hotărârea 
vor da o nouă hotărâre în trei luni; 

- Curtea poate desfiinţa hotărârea. 

Calea de atac a apelului instituită prin Actul asupra arbitrajului din 1950 

a) Situaţii când se poate exercita această cale de atac: 

Actul privind arbitrajul instituie o cale de atac în următoarele cazuri: 

- lipsa de competenţă; 

- aparenţa unei erori; 

- eroare materială (mai mult decât o greşeală aritmetică sau de ortografie) admisă a fi 
făcuta chiar de către arbitru; 

- atitudine părtinitoare; 

- lipsa de procedură; 

- probe noi. 

b) Soluţii ce se pot adopta în apel. 

Curtea poate trimite cauza spre rejudecare arbitrilor, însoţită de prezentarea punctului de 
vedere al curţii asupra problemelor în litigiu. Arbitrul va rejudeca acel caz făcând aplicarea 
punctului de vedere al Curţii; 

- mai puţin clară este situaţia când Curtea desființează hotărârea. Logic ar fi ca în acest 
caz să rămână în vigoare completul arbitral şi procedura arbitrală instituită deoarece numai 
hotărârea a fost desfiinţată, şi nu întreaga procedură arbitrală. 

În practică însă atunci când Curtea desfiinţează hotărârea, o trimite în acelaşi timp spre 
rejudecare (excepţie, în cazul atitudinii părtinitoare, când poate numai să desființeze hotărârea). 

Căile de atac în arbitrajul de la New York 

O hotărâre poate fi anulată fie în baza câtorva motive speciale ce ţin de corectitudinea 
procedurii arbitrale sau fie pentru că hotărârea contravine ordinii publice (public policy), în situaţii 
foarte rare. O greşeală de fapt sau de drept nu reprezintă motiv de anulare (vacarur). 

Efectiv nu există posibilitatea unei căi de atac. Politica federală favorizează şi încurajează 
arbitrajul, iar pentru acest motiv Congresul S.U.A. a limitat în mod sever posibilitatea unui “atac” 
de succes a hotărârilor arbitrale pronunţate în S.U.A. 

O moţiune de anulare, de modificare sau corectare a hotărârii arbitrale trebuie făcută în 
termen de 3 luni de la data emiterii hotărârii. 

Hotărârile arbitrajului maritim de la New York sunt de obicei definitive şi obligatorii. 
Conform Legii Federale a Arbitrajului, există puţine motive pentru care o hotărâre arbitrală poate 
fi anulată, iar aceste motive sunt strict definite. Acestea sunt în legătură doar cu comportamentul 
neconform al arbitrilor manifestat prin depăşirea puterii lor, şi de corectitudinea procedurii 
arbitrale care nu permite greşeli, indiferent cât de „ieşite din comun” ar fi. O greşeală în aplicarea 
legii sau privind situaţii de fapt, în general, nu constituie motive de anulare a hotărârii. O moţiune 
care să solicite anularea, modificarea sau corectarea unei hotărâri arbitrale poate fi făcută în termen 
de până la 3 luni de la data pronunțării hotărârii. 

Desființarea hotărârii arbitrale 

Instanţele americane pot desființa o hotărâre arbitrală, la solicitarea uneia din părți, în 
următoarele situaţii: 

a) hotărârea a fost obţinută prin corupție, fraudă sau mijloace necinstite; 

b) când a existat o atitudine părtinitoare evidentă din partea unora sau tuturor arbitrilor; 


c) când arbitrii se fac vinovaţi de administrare necorespunzătoare a justiției, refuzând să 
acorde un termen, deşi solicitarea amânării era motivată corespunzător sau refuzând să 
administreze probe concludente şi pertinente pentru soluționarea cauzei; prezentul motiv include 
şi orice altă acţiune a arbitrilor prin care s-au prejudiciat drepturile unei părți; 

d) când arbitrii şi-au depăşit puterile sau le-au îndeplinit necorespunzător, astfel încât în 
litigiu nu s-a dat o hotărâre clară, definitivă şi adoptată în comun . 

O parte ce face o cerere pentru desființarea sau îndreptarea unei hotărâri arbitrale va 
comunica următoarele acte Curţii: 

- convenţia arbitrală, actul de numire a arbitrilor şi orice acte prin care durata maximă de 
timp în care urma să se dea hotărârea s-a extins; 

- hotărârea arbitrală; 

- cereri şi orice alte acte privind solicitarea de desființare sau îndreptare a hotărârii. 

Cererea părţii se va judeca după procedura prevăzută pentru un litigiu obişnuit, hotărârea 
Curţii urmând să aibă aceeaşi putere ca şi orice alta hotărâre a instanţei. 

Împotriva hotărârilor instanţei ordinare, hotărâri ce pot privi desființarea sau îndreptarea 
unei hotărâri arbitrale dar şi alte probleme legate de arbitraj, de competenţa instanţelor ordinare, 
părțile pot face apel. 


Căile de atac în arbitrajul de la Paris 

Hotărârea arbitrală este definitivă. Părţile care au apelat pentru soluționarea litigiului la 
Arbitrajul maritim internațional de la Paris se presupune că s-au obligat prin aceasta să execute 
hotărârea fără întârziere , renunțând implicit la dreptul de a ataca hotărârea. 

Totuşi, o procedură specifică Camerei de Comerţ Internaţionale de la Paris este aceea de a 
verifica hotărârile arbitrilor, din oficiu, prin Curtea de arbitraj. Astfel, Curtea va verifica forma şi 
conţinutul hotărârilor, fără totuşi a interveni pe fond asupra hotărârii luate de arbitri. 

Acest mecanism asigură un plus de siguranţă asupra corectitudinii hotărârilor, cu atât mai 
necesar cu cât în acest caz hotărârea arbitrală, fiind emisă de un organism internaţional, nu poate 
fi atacată la o instanţă determinată. Părţile ar putea totuşi să atace hotărârea la instanţele naţionale, 
procedeu însa îndelungat şi nesigur în privinţa rezultatelor. 


Căile de atac în arbitrajul de la Tokyo 

1. Condiţii Între părţi, hotărârea arbitrală va avea aceleași efecte precum o hotărâre definitivă a 
Curţii de Justiţie. 

Părțile pot ataca hotărârea, solicitând desfiinţarea sa, în următoarele situaţii: 

a) când tribunalul arbitral nu este constituit în condiţiile legii; 

b) când prin hotărâre o parte este obligată să îndeplinească un act interzis de lege; 

c) când părţile nu au fost reprezentate legal la judecată în arbitraj; 

d) când părţile nu au fost audiate pe parcursul procedurii; 

e) când hotărârea nu cuprinde temeiurile de fapt şi de drept pe care s-a întemeiat decizia 
tribunalului arbitral; 

f) dacă un arbitru ce a participat la judecarea cauzei a fost găsit vinovat de o infracţiune legată 
de îndatoririle sale oficiale faţă de cazul pe care îl judecă; 

g) dacă una din părţi, prin acte violente exercitate de un terţ, acte ce constituie infracţiune, 
a fost determinată să facă o mărturisire sau a fost împiedicată să administreze o probă în atac sau 
în apărare, probă ce ar fi influenţat hotărârea; 

h) dacă unul din actele sau alte obiecte ce au constituit proba determinantă în judecarea 
cauzei a fost fals; 


i) dacă soluţia s-a bazat pe o declaraţie falsă a unui martor, expert sau interpret sau a unei 
părți sau reprezentantului său legal; 

jJ) dacă o hotărâre civilă sau penală sau altă hotărâre judiciară sau administrativă pe care s-a 
întemeiat judecata cauzei a fost modificată printr-o hotărâre judiciară sau administrativă ulterioară. 

k) când există temeiuri prevăzute de Codul de procedură civilă japonez pentru declanşarea unui 
nou proces. 

1) când arbitrajul nu este încuviinţat de lege. 

Dacă părțile au agreat în acest sens, nu se poate ataca hotărârea arbitrată din motivele de la literele 
d şi e. 

Procedura. Executarea hotărârii arbitrale se poate face numai după învestirea cu formulă 
executorie ce se va face într-o şedinţă de judecată. Nu se va face învestirea cu formulă executorie 
dacă există unul din motivele enumerate care ar putea da dreptul părţilor să solicite desființarea 
hotărârii. 

După ce s-a învestit hotărârea cu formulă executorie, o parte poate ataca hotărârea numai 
în baza motivelor de la literele f-j de mai sus, şi numai dacă demonstrează ca motive independente 
de voinţa sa au împiedicat-o să exercite calea de atac înainte de învestirea hotărârii. În acest caz, 
termenul de prescripţie pentru exercitarea căii de atac este de o lună. Termenul începe să curgă la 
data când partea a cunoscut motivele ce ii dădeau dreptul să atace hotărârea, dar nu înainte de 
darea unei hotărâri definitive prin care se învesteşte cu formulă executorie hotărârea arbitrată. 
Totuşi, calea de atac trebuie să fie exercitată în cel mult cinci ani de la data când hotărârea de 
investire cu formulă executorie rămâne definitiva. 

Instanţa competentă pentru soluţionarea căilor de atac, a învestirilor cu formulă executorie 
şi a altor cauze legate de arbitraj de competenţa instanţelor de drept comun va fi Curtea teritorială 
sau districtuală menționată în convenţia arbitrală. Dacă nu este convenită o astfel de instanţă, 
aceasta va fi instanţa competentă dacă acţiunea ar fi fost făcută la Curtea de Justiţie. 

Dacă exista două sau mai multe instanţe competente, va soluţiona cauza instanța prima 
investită. 

PROCEDURA ARBITRALĂ MARITIMĂ 


Sesizarea tribunalului arbitral 


Arbitrajul la Londra 

1. Cererea de chemare în judecată şi alte documente 

După ce a fost notificată numirea arbitrilor între părți, arbitrul poate primi imediat 
documentele privind litigiul sau poate ca pentru un timp să nu mai primească nicio veste de la 
părți. Oricum, un arbitru trebuie să fie notificat în legătură cu numele celeilalte părți şi ale 
celorlalți membri ai completului. La început, arbitrul ştie doar că a fost numit de 
"proprietari", putând fi vorba de proprietarul de drept sau de cel care are drept de dispoziție 
asupra bunului, deşi nu este proprietar de drept. 

Dacă părţile sunt reprezentate de avocaţi, avocaţii reclamantului pot cere instanţei 
arbitrale să stabilească limite de timp pentru fiecare fază a litigiului - respectiv pentru 
depunerea întâmpinării sau cererii reconvenţionale, pentru răspunsul la întâmpinare, pentru 
administrarea de probe, pentru audieri. 

Actele emise de părţi - cerere de chemare în judecată, întâmpinarea şi răspunsul la 
întâmpinare nu trebuie să fie formale, ele pot fi trimise prin scrisoare între părţi sau pot fi 
trimise instanţei şi în copie către cealaltă parte. 

2. Ordonanţele interlocutorii - interlocutory orders 

a) Definiţie: Ordonanţele interlocutorii sunt ordonanţe ale instanţei arbitrale, care 
obligă o parte să îndeplinească o obligaţie procedurală într-un anumit timp sau într-un timp 
rezonabil. 

b) Necesitate: Instituţia ordonanţelor interlocutorii este utilizată de părți numai în 
ultimă instanţă, atunci când nu reuşesc să soluţioneze o problemă de procedură amiabil, prin 
avocaţii lor. Astfel, în acest caz părţile solicită instanţei soluţionarea acelei probleme de 
procedură prin emiterea unei ordonanţe interlocutorii. 

c) Procedura de emitere: O parte poate să dorească să solicite emiterea unei ordonanţe 
interlocutorii spre exemplu pentru că solicită celeilalte părți să depună întâmpinare sau să 
agreeze anumite limite de timp pentru procedura arbitrală. 

O astfel de solicitare se poate face direct, în faţa instanţei; dar majoritatea solicitărilor 
se fac acum prin scrisoare, telex sau fax trimise în original instanţei şi în copie celeilalte părți. 
Instanţa trebuie să solicite punctul de vedere al celeilalte părți privind acea solicitare, 
neputând să ia o decizie fără a asculta ambele părți. 

d) Forma ordonanţei: Forma ordonanţei poate fi simplă. Trebuie să se adreseze 
părților sau avocaţilor lor, şi de obicei va începe cu o referire la litigiul în cauză. 

e) Comunicarea ordonanţei: În primul rând, cu titlu de principiu general, orice 
comunicare între o parte şi un arbitru trebuie să ajungă la cunoştinţa tuturor părților şi tuturor 
arbitrilor. Astfel, nu se fac comunicări telefonice; eventual, se poate folosi faxul şi telexul. 

f) Atacarea ordonanţei: De obicei, singurele motive de atac al ordonanţei se datorează 
neclarităţii acesteia în ceea ce priveşte perioadele de timp la care face referire. În acest caz, 
instanţa va clarifica conţinutul ordonanţei. Cheltuielile de judecată implicate de atacarea 
ordonanţei vor fi în sarcina părţii care pierde litigiul de fond în arbitraj. 

Soluţionarea litigiului ar fi fost de competenţa instanţei ordinare. În plus, este posibil 
ca părţile să fi început negocieri în vederea unei tranzacţii şi în acest caz nu ar dori ca instanţa 
arbitrală să se implice. Din aceste motive, arbitrul ar trebui să aibă rol pasiv şi nu activ, 
acţionând numai la solicitarea părţii. 

4. Cauţiunea. 

Deoarece majoritatea litigiilor au drept părți societăți din diferite state, unde 

executarea obligaţiei de plată a cheltuielilor de judecată se face mai greu sau chiar deloc, se 


iveşte necesitatea constituirii unor sume de bani drept cauţiune, astfel că partea care câştiga în 
pretenţii să poată recupera cheltuielile de judecată. Cu toate acestea, legea nu dă dreptul 
instanţei arbitrale să oblige părțile să instituie o cauţiune. Numai părțile pot agrea, de comun 
acord, constituirea cauţiunii pentru cheltuielile de judecată, înţelegerea lor urmând a fi 
aprobată şi de instanţă. 

5. Fixarea datei pentru audieri 

Arbitrajul maritim de la Londra este supus unei proceduri bazate în principal pe 
documente scrise. La cerere arbitrajul poate soluţiona cauza şi prin şedinţe orale, dar pentru 
aceasta trebuie plătită o taxă suplimentară (“booking fee”) 

Atunci când arbitrajul nu va fi soluţionat numai pe bază de probe scrise, va fi necesar 
ca părțile să fie audiate într-o şedinţă specială. Data şedinţei se poate fixa de îndată ce 
procedura preliminară, a comunicării reciproce a actelor şi a administrării probelor, ia sfârşit. 

Fixarea datei audierilor trebuie să ţină seama de prezenţa la acea dată a părților 
(avocaţilor), a arbitrilor şi a martorilor sau experţilor. 

Trebuie avute în vedere următoarele: 

- părțile trebuie anunţate din timp cu privire la data audierilor, pentru a avea timp să 
îşi pregătească susţinerile; 

- un arbitru care nu poate să participe la audieri, fiind ocupat, trebuie să renunţe la 
numirea sa ca arbitru; 

- audierile pot fi fixate şi în afara orelor obişnuite de lucru, spre exemplu seara sau în 
week-end; 

- audierile pot dura mai multe zile, nu neapărat succesive; cu toate acestea, trebuie ca 
intervalul dintre zile să nu fie prea mare. 

6. Arbitraj maritim numai pe baza actelor scrise 

Există posibilitatea ca audierile să nu fie necesare în soluționarea unui litigiu. Astfel, 
părțile pot agrea ca soluţionarea să se facă numai pe baza probelor scrise, deoarece consideră 
că toate argumentele necesare, atât pentru reclamant cât şi pentru pârât, se regăsesc în actele 
comunicate. În acest caz, pentru a proceda la soluţionarea litigiului fără audierea părţilor, 
instanţa trebuie să se asigure că într-adevăr părțile, în deplina cunoştinţă de cauză, au agreat 
în sensul soluționării numai pe baza probelor scrise. 

Instanţa va soluţiona litigiul examinând documentele comunicate de părţi, întrunindu- 
se în şedinţe de câte ori consideră necesar şi dând în final o hotărâre. La aceste şedinţe nu vor 
participa nici părțile nici avocaţii lor, singurul lor scop fiind acela ca arbitrii să lămurească 
între ei natura şi soluţionarea litigiului. 

Avantajul acestei proceduri este evident, salvând atât timpul cât şi banii părților. 


Arbitrajul la New York 

1. Începerea procedurii arbitrale 

Orice parte într-o convenţie arbitrală poate începe procedura arbitrală printr-o cerere 
scrisă trimisă celeilalte părţi prin care solicită arbitrajul. În această cerere, reclamantul va face 
apel la clauze arbitrale din Charter Party sau contract şi în acelaşi timp va arăta celeilalte părți 
datele arbitrului numit: nume, adresă, număr de telefon şi de fax. 

În cererea sa de arbitraj, partea care iniţiază procedura trebuie să specifice şi natura 
litigiului, valoarea daunelor, dacă există, şi soluţia cerută. Părțile pot să modifice această 
cerere pe tot parcursul litigiului, până le soluţionare. 

Dacă contractul de navlosire nu susţine Regulile SAM, trebuie mers în faţa instanţei 
pentru a conexa o dispută. Dacă un judecător decide că a existat o înţelegere a tuturor părţilor 
de a conexa diferendele lor, curtea poate dispune conexarea. Altfel, curtea va refuza probabil 
să dispună acest lucru. 


Dacă toate contractele de navlosire în lanţ conţin referințe la Regulile SAM, Secţiunea 
2 a Regulilor permite ca diferendele să fie conexate şi audiate de către un singur complet, 
prevăzând că apar din chestiuni comune ale situaţiilor de fapt sau ale legii. 

Conform Regulilor SAM, numai dacă părțile nu sunt de acord cu un singur arbitru 
diferendele conexate trebuie audiate de un complet format din trei arbitrii, care vor fi numiţi 
deopotrivă prin acord de toate părțile sau, în lipsa unei astfel de înţelegeri vor fi numiţi de 
către o instanţă judecătorească. 

2. Continuarea procedurii 

După numirea arbitrilor de către părți şi numirea secretarului de către cei doi arbitrii 
numiţi, orice comunicări ulterioare de acte se vor face către secretar. Copii ale tuturor actelor 
trimise secretarului trebuie trimise în acelaşi timp celorlalți arbitrii şi celeilalte părți. 

Odată arbitrii numiţi, care sunt următorii paşi procedurali? 

După ce preşedintele completului a fost numit, toate comunicările viitoare legate de 
proces trebuie să meargă la preşedinte. Copiile oricăror înscrisuri trimise preşedintelui trebuie 
de asemenea să fie trimise simultan celorlalţi arbitrii şi celeilalte părți. 

În arbitrajul de la New York, arbitrii trebuie să arate relaţiile lor pe care le au cu 
părțile, cu avocaţii implicaţi şi cu ceilalți arbitrii din complet. Dacă eşti reclamant şi vrei să 
urgentezi cauza ta, trebuie să soliciți aceste „dezvăluiri” pentru a putea începe să-ţi prezinţi 
cazul. Dezvăluirile trebuie să fie făcute prin poştă sau verbal la prima audiere. 

3. Arbitraj numai pe baza actelor scrise 

În principiu arbitrajul maritim conform regulilor SAM prevede o procedură orală. 

Părţile, prin convenţie scrisă, pot alege, însă, ca litigiul arbitral să fie soluționat numai 
pe bază de acte scrise. În acest caz, arbitrii vor comunica părților eventuale conflicte de 
interese pe care le-ar avea cu părţile implicate în litigiu, precum şi jurământul în scris. După 
aceea, părțile vor comunica documentele şi punctele de vedere, în limitele de timp convenite. 

Un număr mare de arbitraje din New York sunt rezolvate prin prezentarea de 
înscrisuri trimise şi primite prin poştă, fără a fi nevoie de o audiere formala. Unele sunt 
rezolvate de persoane în alte oraşe sau state, fiind avocaţii sau angajaţii companiilor părților 
aflate în dispută. Nu trebuie să faci cunoscut de la început dacă arbitrajul va fi condus doar pe 
baza înscrisurilor. Poţi declanşa arbitrajul prin poştă şi să iți rezervi dreptul de a solicita o 
audiere la o data anterioara. 

4. Comunicarea cererilor 

Orice acte, cereri sau notificări vor fi comunicate: a. prin poştă, la ultima adresă 
cunoscută a părţii sau avocatului; b. personal. Avocaţii părților pot fi folosiţi de complet 
pentru comunicarea adreselor către martori sau pentru alte acte procesuale. 


Arbitrajul la Paris 
1. Cererea de chemare în judecată 

Cel care doreşte să facă apel la arbitrajul maritim al CIC-CMI va comunica cererea sa 
secretariatului comitetului permanent, şi în copie pârâtului. Data când cererea este primită de 
secretariatul comitetului permanent va fi considerată data începerii procedurii arbitrale. 

Cererea arbitrală va cuprinde: 

a) numele complet, adresa şi alte date privind părțile; b) prezentarea pe scurt a 
capetelor de cerere; c) actul ce conţine clauze arbitrale sau convenţia arbitrală; d) actele 
propuse ca probe; e) alte detalii privind numărul şi numirea arbitrilor. 

2. Continuarea procedurii 

Pârâtul, în 21 de zile de la primirea cererii de chemare în judecata a reclamantului, va 
comunica dacă este de acord ca litigiul să se soluţioneze în conformitate cu regulile Camerei 
de la Paris, şi dacă da, va discuta asupra propunerilor făcute privind numărul şi numirea 
arbitrilor şi chiar va numi un arbitru. 


Dacă pârâtul nu este de acord ca litigiul să se soluţioneze în arbitraj conform regulilor 
Camerei de la Paris, reclamantul va avea la dispoziţie o perioade de 15 zile de la comunicarea 
obiecţiunilor pârâtului pentru a răspunde. Dacă reclamantul este de acord ca litigiul să nu se 
soluţioneze în arbitraj, părţile vor fi informate de secretariat că procedura arbitrală este oprită. 
Dacă pârâtul consideră că există o convenţie arbitrală valabilă, problema aplicabilităţii sau nu 
a convenției va fi soluţionată de Comitetul permanent. 

Dacă pârâtul nu răspunde în timpul prevăzut la cererea de chemare în judecata a 
reclamantului se va consideră că nu este de acord cu soluţionarea litigiului în arbitraj. 

3. Comunicarea actelor 

Toate cererile şi declarațiile părților, ca şi probele anexate, vor fi trimise în copie 
secretariatului, celeilalte părți şi arbitrilor. Când arbitrii nu au fost încă numiţi, copiile 
destinate lor se vor trimite secretariatului care le va trimite arbitrilor ce vor fi numiţi. 

Toate actele şi notificările părților, secretariatului şi arbitrilor vor fi comunicate cu 
scrisoare recomandată sau cu confirmare de primire la adresa sau ultima adresa cunoscută a 
părții destinatare. La cererea uneia din părți sau dacă este necesar din oficiu, arbitrul, 
notificând din timp, va cita părțile să se prezinte înaintea lui în ziua şi locul stabilit de el şi 
trebuie de asemenea să informeze Secretariatul. 

Dacă una dintre părți, deşi legal citată, nu se prezintă, arbitrul, dacă este încredinţat că 
citaţia a fost conformă şi primită, iar partea lipseşte fără motive întemeiate, va avea puterea să 
înceapă procesul arbitral. O astfel de procedură va fi considerată ca fiind judecată în prezenţa 
tuturor părților. 

4. Regulile care guvernează procesul arbitral 

Părţile şi arbitrii sunt liberi să stabilească regulile procedurale ce vor fi aplicate 
arbitrajului, supuse oricăror dispoziţii obligatorii care ar putea fi aplicate. Părţile pot stabili, 
dacă interogatoriul va fi permise în faţa instanţei 

Tribunalul arbitral va proceda cât mai curând posibil la stabilirea elementelor cauzelor 
în toate sensurile potrivite. Părţile au dreptul de a fi audiate, tribunalul putând decide, de 
asemenea, să audieze martori şi experți, şi putând cita pe oricare dintre părți pentru a propune 
probe suplimentare. Dacă părţile nu cad de acord, tribunalul arbitral determină limba sau 
limbile în care se va desfăşura arbitrajul. 

În toate cazurile tribunalul arbitral ia în considerare prevederile contractuale şi 
uzanţele comerciale.Dacă părţile au căzut de acord să împuternicească în acest sens tribunalul 
arbitral acesta poate acţiona ca amiable compositeur sau să decidă ex aequo et bono. 


Arbitrajul la Tokyo 
Setul complet de proceduri, începând cu cererea de arbitraj şi încheindu-se cu 

pronunţarea hotărârii arbitrale sau cu retragerea cererii de arbitraj(înţelegerea retragerii), este 
denumit proces arbitral. Detaliile exacte ale procesului sunt determinate în acord cu regulile 
emise de TOMAC(,,Regulile TOMAC”). Multe revizuiri şi peste 70 de ani de experienţă au 
condus la redactarea independentă a Regulilor TOMAC. 
1. Documentaţia solicitată pentru cererea arbitrală 

Următoarele 5 tipuri de documente sunt solicitate pentru cererea arbitrală: 

a. Cererea de arbitraj 

Atât pentru arbitrajul obişnuit cât şi pentru Arbitrajul Restrâns sunt solicitate 6 seturi 
complete de cereri: originalul, un duplicat şi 4 copii. Acestea toate trebuie înregistrate la 
Secretariatul TOMAC, şi în acelaşi timp taxa de angajament(în cazul Arbitrajului Restrâns 
totalul taxei de angajament şi taxa de arbitraj, determinata de tarif) trebuie platită. 

b. Documentaţia care probează convenţia de a deferii litigiul TOMAC 
Originalul documentației al convenției trebuie înregistrat la Secretariatul TOMAC în 
momentul completării cererii arbitrale, şi pentru confirmarea convenției arbitrale, cererea va 
fi acceptată. 


c. Documentaţia probatorie 

Când documentaţia probatorie a fost anexată pentru a susţine cererea introductivă, 
probele trebuie numerotate urmând ordinea secțiunilor din cerere( declaraţia, cauzele acțiunii, 
etc.) şi etichetate ca fiind fie de la reclamant fie de la pârât. Numărul seturilor de copii care 
trebuie înregistrat este de 6, la fel ca şi cererea de arbitraj însăşi. 

d. Certificatul care atestă calitatea de reprezentant 

Acesta trebuie înregistrat atunci când partea este o corporație. Inclusiv documentaţia 
ce provine de la pârât, trebuie înregistrată distinct, cu un set pentru fiecare parte. 

e. Puterea avocatului pentru agent 

Când este desemnat un avocat, pentru a putea permite acelei persoane de a conduce 
procesul arbitral respectiv, un set de documentaţie care arata că persoana a fost investita cu 
dreptul de a reprezenta trebuie înregistrat. 

2. Cererea de chemare în judecată 

Reclamantul trebuie să trimită următoarele acte secretariatului TOMAC: 

a. cererea de chemare în judecata propriu-zisă;b. un act care să dovedească convenţia 
părților privind soluţionarea litigiului în arbitraj la Tokyo;c. probe în suport, dacă există;d. 
dacă o parte este persoană juridică, un act din care să rezulte împuternicirea reprezentanților 
săi; e. dacă reclamantul numeşte un avocat, împuternicirea sa din care să rezulte că acţionează 
în numele şi pentru reclamant. 

Cererea de chemare în judecată propriu-zisă trebuie să cuprindă:a. numele şi adresa 
părților (pentru persoane juridice, adresa sediului principal sau principalul loc de afaceri, 
numele reprezentanţilor şi împuternicirile lor);b. locul arbitrajului;c. capetele de cerere; d. 
situaţia de fapt care a dat naştere litigiului. 

3. Continuarea procedurii 

După ce TOMAC a acceptat începerea procedurii, secretariatul va comunica celeilalte 
părți copie după cererea de chemare în judecată împreună cu copii după probele anexate, şi va 
solicita pârâtului să trimită întâmpinare şi probe în suport (dacă există) în 21 de zile de la data 
când a primit actele, cu excepția situației când pârâtul îşi are sediul principal sau locul 
principal de afaceri într-o altă tară, situaţie când acest termen va fi mai mare. 

Dacă pârâtul numeşte un avocat, va trimite, anexat le întâmpinare, împuternicirea 
pentru avocat de a acţiona în numele şi pe seama sa. 

După ce pârâtul trimite întâmpinare şi probele în suport către secretariat, acesta va 
trimite o copie după aceste acte reclamantului, punându-i în vedere în acelaşi timp că, dacă 
înţelege să răspundă la întâmpinare, să trimită secretariatului o declarație suplimentară 
însoțită de probe în suport, în 14 zile de la date primirii actelor. 

Dacă pârâtul doreşte să formuleze o cerere reconvenţională, acesta va urma procedura 
prevăzută pentru depunerea întâmpinării. Cererea să se va soluţiona împreună cu cererea de 
chemare în judecata a reclamantului. 

Reclamantul poate modifica cererea iniţială până la numirea arbitrilor; cererea poate fi 
modificată şi ulterior, dar numai cu aprobarea completului. 

4. Comunicarea actelor 

Cererea de chemare în judecată, întâmpinare şi declaraţiile suplimentare vor fi 
comunicate, de regulă, într-un exemplar original, un duplicat şi patru copii. 

Probele anexate vor fi comunicate, de regulă, în şase copii. Totuşi, la solicitarea 
completului sau a celeilalte părți, partea căreia i se cere trebuie să dovedească conformitatea 
copiilor cu originalul. 

Actele privind procedura arbitrală se vor comunica fie personal celeilalte părți sau 
avocatului sau, fie la adresa indicată în cererea de chemare în judecată, la adresa avocatului 
sau la altă adresa indicată de parte. 


PROCEDURA ARBITRALĂ MARITIMĂ 


Judecata arbitrală 


Arbitrajul la Londra 

1.Ședinţa de judecată. Procedura arbitrajului maritim, spre deosebire de procedura de 
drept comun, nu este chiar aşa formalistă. Gradul de formalism este în strânsă legătura cu 
numărul persoanelor implicate în soluționarea litigiilor. Astfel, în cazul procedurii de 
soluţionare numai pe baza de documente, procedura convenită în scris de părţi, şedinţa va fi 
ținută de doi arbitrii într-un birou, unde vor analiza şi vor soluţiona cazul. 

Pe de alta parte, se poate întâmpla şi ca la o şedinţa de judecată să se prezinte trei părți, 
fiecare reprezentată de un consilier juridic , un avocat şi un avocat stagiar sau un secretar al 
avocatului. Pot fi prezenţi la una sau mai multe şedinţe şi reprezentanţi ai unuia sau mai multor 
cluburi P&I sau ai societăţilor de asigurare. 

În astfel de situaţii, când mai multe persoane sunt prezente, avocaţii sau arbitrii vor 
alege pentru şedinţa o sală dintr-una din clădirile de birouri din City (Londra). 

Având în vedere chiria mare care se practică în această zonă a oraşului, în condiţiile în 
care audierile pot dura mai mult timp, de obicei avocaţii şi nu arbitrii vor fi cei care suportă 
cheltuielile cu cazarea (şi chiar şi masa de prânz). 

Sala va fi suficient de mare pentru ca toate persoanele ce trebuie să fie prezente să poată 
încăpea; în plus, trebuie să existe un spaţiu disponibil în caz ca se dovedeşte necesar să fie 
chemate alte persoane în proces, precum şi un spaţiu pentru depozitarea dosarelor care se vor 
aduna în cazul unor audieri prelungite în timp. Trebuie să existe posibilitatea de a lăsa în sală 
dosarele, astfel încât securitatea lor să fie asigurată şi noaptea. 

Este de dorit să mai existe: a) un telefon în apropiere; b) servirea mesei de prânz (sau 
ceai şi cafea), astfel încât să nu se piardă timp; c) aranjarea mesei şi a scaunelor în forma de U, 
astfel încât discuţiile să se poată desfăşura convenabil; d) una sau mai multe camere lângă sala 
principală, unde se pot desfăşura discuţii private şi unde se poate lua masa de prânz. 

În dispunerea acestor facilitaţi pentru audieri, atât arbitrii cât şi avocaţii trebuie să aibă 
în vedere costul, cost care trebuie să se încadreze în taxa arbitrală ce urmează să fie plătită de 
părți în conformitate cu complexitatea soluționării dosarului. 

Absența formalismului se extinde şi la ţinuta avocaţilor:aceştia nu trebuie să poarte roba 
şi peruca. Martorii nu trebuie să depună jurământ înainte de declaraţiile făcute. Cu toate 
acestea, atunci când exista o neconcordanţă evidentă între restul probelor şi declaraţia unui 
martor, fapt ce duce la presupunerea că acest martor în mod deliberat ascunde adevărul, i se va 
cere să depună jurământ. 

2. Deliberări. După terminarea audierilor, arbitrii încep o discuţie asupra problemelor 
în litigiu. Aceasta va avea loc de obicei în aceeaşi sală, la sfârşitul audierilor, după plecarea 
celorlalți participanți la şedinţă. Se poate ca ei să ajungă imediat la o concluzie, sau se poate ca 
deliberările să continue după aceea, prin telefon, în scris, prin telex sau fax, sau în persoană. 

După ce ajung la o concluzie finală, unul dintre ei va redacta hotărârea, după care o va 
supune spre aprobare şi celorlalți. Dacă în cauză cel care decide este al treilea arbitru sau 
supraarbitrul, fie pentru că ceilalţi nu convin aspra unui punct de vedere comun, fie pentru că 
aceasta este decizia părților exprimată în convenţia arbitrală, acest arbitru va redacta hotărârea, 
fără a o mai supune spre aprobare celorlalți. 


Arbitrajul la New York 
1.Participanţii la şedinţă.Pe lângă părţi şi arbitri, la şedinţa de judecata mai întâlnim şi 
alte persoane, fiecare având desigur rolul sau: 


- părțile pot fi reprezentate de avocaţi sau alți reprezentanţi. Deşi reprezentarea prin 
avocat nu este obligatorie, atunci când una din părți este reprezentată prin avocat, este de 
preferat ca şi cealaltă parte să fie reprezentată; 

- o persoană cu rol de grefier, care va stenografia discuţiile ce au loc în cadrul şedinţei; 

- interpreţi, la solicitarea unei părți şi pe cheltuiala sa; 

- alte persoane interesate în soluţionarea litigiului; 

- martori — (daca este cazul) fac declaraţii pe rând. 

Procedura arbitrală se poate desfăşura şi în absenţa unei părţi, legal citată. 

2. Şedinţa de judecată.Audierile au loc de obicei într-o sală de conferinţe din biroul unui 
avocat, în biroul Preşedintelui sau la sediul Societăţii de Arbitraj Maritim. În funcţie de 
disponibilitatea arbitrilor, audierile pot avea loc în tot cursul zilei, sau numai la prânz (în timpul 
lunch-ului) sau seara, după orele de lucru. 

După ce completul a fost acceptat de către părți, fiecare arbitru va depune jurământul. 
Dacă arbitrajul se va desfăşura fără audieri arbitrii pot depune jurământul în sens. Jurământul 
va fi depus şi de martori, la cererea completului. 

Prima şedinţă de judecată se va ţine la termenul şi în locul desemnat de secretar. Acesta 
va solicita părților sau avocaţilor să transmită fiecărui membru al completului o declaraţie prin 
care să specifice toate părțile implicate în acel litigiu, așa încât arbitrii să hotărască dacă sunt 
motive de abţinere. 

Reclamantul va formula o declaraţie anterioară audierilor privind punctul său de vedere şi 
solicitările sale. La prima şedinţă, fiecare parte va face o declaraţie publică privind poziţia sa. 

Procedura arbitrală se va desfăşura astfel încât să fie cât mai apropiată de procedura de 
drept comun. Deosebirea este aceea că nu se vor aplica regulile privind probaţiunea. 

Dacă nu este evident care parte este reclamant, acest lucru va fi stabilit de complet. 
Completul va stabili sarcina probei pentru fiecare parte şi dacă reclamantul nu a prezentat 
suficiente dovezi în sprijinul cererii sale, arbitrii nu vor solicita contraprobe din partea pârâtului 
decât dacă acesta din urma a formulat o acţiune reconvenţională. 

După administrarea probelor, părţile pot conveni să îşi prezinte concluziile oral, într-o 
şedinţă finală, sau în scris. După prezentarea concluziilor părților, secretarul declară procedura 
închisă. 

Completele arbitrale se întrunesc de obicei într-o sală de conferinţe a unui birou de 
avocaţi, în biroul preşedintelui de complet sau în biroul Societăţii Arbitrilor Maritimi (SAM). 
În funcţie de disponibilitatea completului, dezbaterile pot avea loc pe parcursul întregii zile, 
numai în timpul prânzului, sau seara, după orele de lucru. 

La New York arbitrajul se desfăşoară în limba engleză, dar luând în considerare 
caracterul internațional al arbitrajului de la New York, mulți arbitrii cunosc şi sunt chiar 
vorbitori nativi ai altor limbi străine. Când este nevoie, interpreți independenţi participă la 
dezbaterile arbitrale. 

3. Administrarea probelor.Fiecare parte care intenţionează să prezinte un document în 
cadrul unei şedinţe, va comunica copii după acel document celeilalte părţi şi arbitrilor cu cel 
puţin o săptămâna înainte de data şedinţei. La fel, se vor identifica cu cel puţin o săptămâna 
înainte alte mijloace de probă ce se intenţionează a fi folosite-spre exemplu, martori. 

Probele administrate sunt fie propuse de părţi fie solicitate de complet. Completul poate 
solicita administrarea de probe fie din iniţiativa sa, fie la solicitarea celeilalte părți. Completul 
va aprecia probele în ceea ce priveşte veridicitatea şi concludenţa lor. 

Probele se vor administra în prezenţa arbitrilor şi părţilor, cu excepţia cazurilor când: o 
parte lipseşte fără un motiv rezonabil, fiind legal citată; o parte nu mai are dreptul de a fi 
prezentă; sau părțile au agreat de comun acord ca probele să fie administrate în scris, sau în 
oricare alta formă. Probele se pot administra şi în faţa notarului, urmând ca arbitrii să aprecieze 
veridicitatea lor. 


În cadrul procedurilor arbitrale la New York, un grefier (reporter al curţii) este prezent 
în mod obişnuit, la dezbateri. 

Într-un arbitraj cu trei arbitrii, care predomină în SUA, decizia oricăror doi dintre 
arbitrii va constitui hotărârea arbitrală finală. Arbitrul care nu se conformează de obicei, îşi 
scrie opinia separată care este anexată hotărârii arbitrale a completului. Cu toate acestea nu 
afectează hotărârea luată de majoritate. 


Arbitrajul la Paris 
Termenii de referinţă (The Terms of Reference) devin operativi odată ce au fost semnaţi de 
către părți şi de către arbitrii sau au fost aprobaţi de către Curte când una din părți nu a semnat. 

După aceasta, tribunalul arbitral va trebui să procedeze la stabilirea elementelor cauzei. 
Când este încredinţat că părțile au avut o ocazie rezonabilă să-şi susţină cauza, tribunalul 
arbitral va declara procesul încheiat şi va proceda la pronunţarea unei hotărâri, indicând 
Secretariatului data aproximativă până la care hotărârea pronunţată va fi înaintata Curţii. 

1. Fixarea audierilor.În cel mai scurt timp posibil, arbitrii vor stabili problemele în 
litigiu. După ce au studiat actele trimise de părţi, împreună cu probele în suport, arbitrii pot 
hotărî să audieze părțile, la solicitarea uneia din părți sau din proprie inițiativă. 

Arbitrii pot numi unul sau mai mulţi experţi, cărora le vor arăta problemele la care 
trebuie să răspundă; arbitrii vor primi rapoartele de expertiză şi vor audia experţii sub jurământ 
în prezenţa sau în absenţa părților. 

2. Şedinţa de judecată.Când arbitrii decid să audieze părțile, vor cita părțile pentru a se 
prezenta într-un anumit loc şi la o dată anumită, informând şi Secretariatul despre aceasta. 

Dacă una din părţi, deşi legal citată, nu se prezintă la termenul de judecată, arbitrii, după ce 
se vor asigura că procedura de citare a fost legal îndeplinită, vor continua desfăşurarea procesului 
în absenţa părţii. În acest caz, se va considera că procedura s-a desfăşurat în prezenta părţilor. 

Arbitrii conduc şedinţa de judecată. La şedinţă vor lua parte numai persoanele implicate 
în proces, nefiind publică. Părţile pot fi reprezentate sau asistate de avocaţi. 

Conform art.11 din Regulile de Procedură Arbitrală ale Curţii de Arbitraj Maritim de 
la Paris toate pledoariile şi declaraţiile scrise însuşite de părţi, ca şi toate înscrisurile anexate la 
acestea, vor fi trimise împreună cu o copie de pe fiecare la Secretariat, celeilalte părți şi 
arbitrului. 

Arbitrul trebuie să procedeze în cel mai scurt timp posibil la stabilirea situaţiei de fapt 
al cauzei. Poate stabili termene. După studierea cererilor scrise ale părților şi ale înscrisurilor 
menţionate, arbitrul va trebui să audieze părțile dacă una din părți solicită aceste lucruri; dacă 
o astfel de solicitare nu se face, arbitrul poate decide din oficiu audierea lor. 

Arbitrul poate numi unul sau mai mulți experţi, să le stabilească punctele de referinţă, 
să primească rapoartele lor şi/sau să îi audieze în prezenta părților sau în absenţa lor dacă au 
fost legal citați. 

Arbitrul poate rezolva litigiul numai pe baza înscrisurilor relevante dacă părțile solicită 
sau sunt de acord cu aceasta. 

3. Cercetarea judecătorească şi hotărârea arbitrală finală.După încheierea procedurilor, 
tribunalul arbitral schiţează o hotărâre care va fi supusă cercetării Curţii. Curtea poate face 
modificări de formă şi, fără să afecteze libertatea de decizie a tribunalului arbitral, poate atrage 
atenţia asupra punctelor esenţiale. În cercetarea proiectului hotărârii, Curtea ia în considerare 
solicitările legii măsurilor asiguratorii de la locul arbitrajului. 

4. Comunicarea hotărârii .Odată aprobată de Curte, hotărârea arbitrală este semnată de arbitrii. 
Se consideră că hotărârea este pronunţată în locul arbitrajului la data indicată. Apoi este 
comunicată părților de către Secretariat. 

5. Termenele limită şi durata arbitrajului. În majoritatea cazurilor, ar fi nereal să se aştepte ca 
hotărârea finală să fie pronunţată în mai puţin de un an, deşi procedurile arbitrale complexe 


durează mai puţin de 2 luni şi jumătate. Respectarea termenelor limită este monitorizată în de- 
aproape de către Curte şi de Secretariat. 

Odată ce tribunalul arbitral a fost constituit şi condiţiile financiare sau de altă natură au 
fost întrunite, doua termene limită importante guvernează procedurile actuale — cele doua luni 
amintite acordate pentru transmiterea Termenii de Referinţă către Curte, urmate de 6 luni 
pentru comunicarea hotărârii finale. Curtea poate extinde aceste termene limită dacă 
împrejurările necesită acest lucru. 

6. Încheierea procedurilor. Când tribunalul arbitral este convins că părţile au avut o 
oportunitate rezonabilă de a-şi susţine cauza, acesta va declara procesul încheiat. După aceea, 
nu se mai poate formula nicio cerere şi niciun argument, sau propusă vreo probă, ci nu mai 
dacă sunt solicitate sau autorizate de către tribunalul arbitral. 


Arbitrajul la Tokyo 

1. Şedinţa de judecată. Tribunalul fixează data, ora şi locul audierilor, notificând părţilor 
aceste aspecte cu cel puţin şapte zile înainte de data fixată. Dacă una din părți doreşte 
schimbarea datei trebuie să anunţe tribunalul şi pe cealaltă parte cu cel puţin trei zile înainte 
prin prezentarea în scris a motivelor. Tribunalul arbitral poate admite o asemenea cerere de 
schimbare a termenului pentru motive rezonabile. 

Cu ocazia primei zile de audieri tribunalul poate cere părților să prezinte probele ce 
doresc a fi administrate, respectiv înscrisuri, expertize, martori. Părțile vor informa secretariatul 
tribunalului arbitral cu privire la numele martorilor, numele reprezentanţilor părților în faţa 
tribunalului arbitral, sau numele experţilor ce trebuie consultaţi în timpul dezbaterilor. În final, 
tribunalul arbitral întreabă părțile dacă mai au de audiat martori, experţi sau de depus dovezi 
cu înscrisuri, iar în cazul în care nu se mai doreşte suplimentarea probatoriului se va trece la 
pronunţarea concluziilor asupra audierilor; cauza va putea fi redeschisă până la pronunţarea 
hotărârii în scris, redeschidere ce va fi motivată în caz de necesitate. 

Părţile trebuie să se prezinte personal în şedinţă, la data fixată. Pot fi audiate în aceeaşi 
şedinţă, dar când instanţa consideră necesar, se pot ţine şedinţe în particular cu fiecare parte. 

Părțile pot să îşi aducă şi martorii sau experţii la acest termen, pentru a-şi proba cererile. 
În acest sens, părţile trebuie să comunice secretariatului dinainte numele părţii şi al 
reprezentantului sau numele martorilor ori experților şi conţinutul declaraţiilor pe care urmează 
să le dea. Dacă una din părţi nu se prezintă în şedinţă, instanţa va judeca în conformitate cu 
documentele depuse de ea. 

Instanţa poate, din proprie iniţiativă să solicite administrarea oricărei probe, inclusiv 
proba cu martori, pentru a lamuri anumite aspecte ale cazului. 

Desfăşurarea şedinţei arbitrale, sau a audierilor, este mai mult sau mai puţin 
reglementată în funcție de sistemul de drept al fiecărei ţări. Cu toate acestea, nu trebuie să 
scăpăm din vedere scopul audierilor, scop avut în vedere de părți când au decis să apeleze la 
hotărârea arbitrală: emiterea unei hotărâri arbitrale. 

Arbitrii TOMAC au imunitate civilă în timpul procedurii arbitrale şi al pronunțării 
hotărârii. 

Limba în care se redactează plângerea, apărările (întâmpinarea), declaraţiile 
suplimentare, audierile şi hotărârea arbitrală va fi japoneza şi engleza. Părțile care au nevoie de 
interpret pot apela pe cheltuiala proprie la un traducător autorizat. 

Tribunalul poate, fără a examina elementele diferendului, să renunţe la aplicarea 
arbitrajului sau să ia altfel de asemenea decizii în următoarele cazuri: 

1. Când s-a descoperit că convenţia arbitrală nu a fost concepută în spiritul legalităţii 
sau este nulă ori s-a spus că această convenţie a fost anulată. 

2. Când s-a descoperit că niciuna dintre părți nu este legal reprezentată sau 
reprezentantul său nu are împuternicire să acţioneze în numele său. 

3. Când ambele părți lipsesc nemotivat la datele fixate pentru audieri. 


4. Când ambele părți nu se supun regulilor tribunalului pe care le consideră necesare 
pentru o bună desfăşurare a procedurilor. 

5. Când tribunalul găseşte pe reclamant că tergiversează viteza procedurilor (când 
pârâtul nu a depus o întâmpinare sau o cerere reconvenţională). 

După pronunţarea concluziilor asupra audierilor în acord cu Secţiunea 24 — TOMAC 
Rules — tribunalul va redacta în termen de 30 de zile hotărârea arbitrală. Această perioadă poate 
fi extinsă pentru motive neprevăzute. 

În completul cu mai mulţi arbitrii decizia va fi luată cu majoritate de voturi. 

Când tribunalul a pronunţat hotărârea, aceasta va fi redactată şi va include toate 
considerentele în susţinere, va fi semnată şi legalizată prin ştampilă de către arbitrii. 

Când pentru un motiv neprevăzut un arbitru nu poate semna sau legaliza acest lucru se 
va menţiona pe hotărâre. 

Când părțile se înţeleg cu privire la rezolvarea amiabilă a disputei, tribunalul, la cererea 
cestora, va descrie în hotărâre cuprinsul tranzacţiei. 

Copiile autentificate ale hotărârii semnate şi ştampilate vor fi efectuate de secretariatul 
tribunalului sau de instanţa judecătore competentă în acord cu Secţiunea 799 (2) din Codul de 
procedură civilă al Japoniei. 

Hotărârea tribunalului nu va fi publicată până când părțile nu vor comunica obiecţiunile lor. 


TRIBUNALUL ARBITRAL MARITIM 
Tribunalul arbitral maritim la Londra 


Alegerea arbitrului 

Arbitrii londonezi impun o componentă concurenţială arbitrajului AAML în sensul că 
privesc activitatea desfăşurată ca pe o formă de comerţ în care îşi dispută întâietatea spre a fi aleşi 
ca arbitrii, unii faţă de ceilalţi, prestând în schimbul unui preţ serviciile de judecată, însă pe baza 
unei conduite moral-profesionale ireproşabile. Arbitrii manifestă o probitate absolută fiind loiali 
cazului şi nu celor care i-au propus. 

De obicei părțile cunosc lumea arbitrilor şi au cunoştinţe privind modul în care ar trebui 
abordată problema numirii acestora. Aceasta este valabil şi pentru avocaţii lor şi clubul de apărare 
(P«&I — Protection & Indemnity). 

În ceea ce priveşte majoritatea litigiilor de la Londra, părţile vor avea în vedere numirea unui 
arbitru din domeniul maritim. Un mic număr dintre aceştia sunt implicaţi în mod permanent în arbitrajul 
maritim. Unii combină activitatea de arbitraj cu propriile lor cariere, care de obicei implică activități 
maritime, adesea ca brokeri. Alţii s-au retras parţial sau total din serviciul lor în domeniul maritim. 
Aproape toţi aceşti arbitri sunt membri ai Asociaţiei (AAML). 

Sunt şi alţii, de obicei avocaţi şi avocaţi pledanți practicanți, sau chiar foşti avocaţi 
practicanți, care activează ocazional ca arbitri. 

Avocaţii practicanți nu se implică în aşa măsură încât să le afecteze activitatea de bază, 
care desigur le ocupă cea mai mare parte din timp. În mod special, totuşi, părţile pot conveni să 
supună litigiul spre soluţionare unui avocat ca arbitru unic sau unui complet de doi arbitrii poate 
solicita unei astfel de persoane sa fie supraarbitru. 

Numirea arbitrilor sau supraarbitrilor de către AAML 

În majoritatea cazurilor clauza arbitrală prevede că fiecare parte numeşte un arbitru. Cu 
toate acestea, clauzele pot fi diferite. Astfel, uneori clauza prevede că arbitrul se va numi de o 
instituţie sau de un angajat al unei instituţii independente. 

Contractul standard Norwegian Sale Form are o clauză astfel: "ARBITRAJ: Orice dispută 
ce ia naştere în legătură cu interpretarea şi executarea prezentului contract se va soluţiona în 
arbitraj în oraşul ...... , şi va fi deferită unui arbitru unic numit de părți. Dacă părţile nu agreează 
asupra numirii arbitrului, disputa va fi soluţionată de trei arbitrii, câte unul numit de părți şi al 
treilea numit de .....”! 

În locurile libere se vor introduce de către părţi locul arbitrajului, respectiv instituţia care 
numeşte supraarbitrul. Dacă locurile libere nu sunt completate, se va înţelege locul arbitrajului la 
Londra şi instituţia - Asociaţia de Arbitraj Maritim de la Londra. De altfel, şi părțile de cele mai 
multe ori convin în acest sens. Se poate completa ultimul spaţiu liber şi cu "preşedintele AAML”. 


! The London Maritime Arbitration Association, LMAA Terms, London; 


Partea sau avocatul părții se adresează unui arbitru pentru a vedea dacă este dispus să 
primească o numire şi îi descrie în două fraze natura litigiului, arătând părțile şi nava şi, de obicei, 
data charterparty-ului. 

În cazul unui arbitru ocupat, atât cel care îl numeşte cât şi arbitrul ar trebui să aibă în vedere 
momentul când ar putea avea loc audierile şi dacă acesta din urmă s-ar putea prezenta. 

Partea care numeşte arbitrul trebuie să aibă în vedere faptul că numirea este completă numai 
după ce arbitrul a acceptat-o în mod expres, cu referire la acel litigiu. Se foloseşte uneori instituţia 
" arbitrului permanent, care nu este abordat de parte, dar al cărui nume este transmis celeilalte 
părți. Este o abordare periculoasă, căci acest lucru ar putea fi considerat mai târziu un viciu de 
procedură care să ducă la desfiinţarea hotărârii. 

Pe de altă parte, numirea nu este completă până ce nu este notificată celeilalte părți. În 
practică este bine să se facă notificarea avocatului sau clubului celeilalte părţi. Nu este bine să se 
facă notificarea brokerului (agentului) părții, care ar putea susţine ulterior că nu are împuternicire 
decât de a încheia contracte. Oricum, este recomandat ca partea care trimite notificarea să se 
asigure că aceasta a ajuns la partea cealaltă sau la un agent al sau împuternicit în acest sens. 

Taxa de numire a arbitrilor 

Asociaţia a aprobat o taxă de numire de 200 lire sterline. Această taxă va fi plătită de partea 
care a numit arbitrul către arbitrul numit, şi reprezintă echivalentul muncii pe care acesta o depune 
în stabilirea naturii cazului şi organizarea abordării unei rezolvări, precum şi echivalentul folosirii 
numelui său de acum încolo în comunicările dintre părți. 

Arbitrajul în cadrul AAML este un arbitraj ad hoc, întrucât taxele şi onorariile arbitrale 
revin direct arbitrilor şi nu asociaţiei (cum ar fi cazul arbitrajului instituţional). Arbitrii plătesc 
numai cotizații de membrii ai Asociaţiei de Arbitraj Maritim din Londra. 

Calificarea arbitrilor 

Când trebuie să aibă loc o numire, cei care fac numirea (partea, avocatul sau clubul) trebuie 
să se asigure că arbitrul este calificat. Această cerinţă, ca şi altele, poate să nu fie respectată, dar 
în acest caz trebuie ca cealaltă parte să fie de acord să nu conteste calificarea arbitrului. Cu toate 
acestea, ar putea fi totuşi probleme privind hotărârea arbitrală, din cauza viciului de procedură. Cel 
mai bine este ca arbitrul, dacă are îndoieli cu privire la calificarea sa, să refuze numirea. Buna 
credință manifestată astfel va fi mai importantă decât taxele de arbitraj pe care le pierde. Cei care 
doreau să-l numească vor evita astfel pierderi pe care le-ar fi putut suferi dacă arbitrul nu ar fi 
declinat oferta. 

Clauza de arbitraj Centrocon prevede: “Toate litigiile izvorâte din contract, vor fi deferite, 
dacă părţile nu convin asupra unui arbitru unic, către doi arbitri din Londra, membri ai Bursei şi 
din domeniul maritim şi/sau al comerțului cu cereale câte unul numit de fiecare parte, aceşti 
arbitri având dreptul să numească un supraarbitru. Hotărârea arbitrală nu va fi desfiinţată pe 
motiv că arbitrii nu au calificarea cerută mai sus, decât dacă acest motiv a fost ridicat înainte de 
emiterea hotărârii". 

O clauză arbitrală poate prevedea, mai simplu, că arbitrul trebuie să fie "comerciant". În 
acest caz, se va urmări ca arbitrii să aibă spirit comercial, indiferent de profesia lor, şi nu neapărat 


să fie comercianţi de profesie. Altădată însă, contractul va statua expres: "comercianţi, nu avocaţi”. 
Relaţia dintre parte şi arbitrul numit de ea 

Fiecare parte, avocat, club de apărare sau uneori club P&I alege un arbitru. Dacă nu este 
prevăzută în clauza arbitrală numirea a trei arbitrii, completul va fi constituit din cei doi arbitrii. În 
acest stadiu al procedurii, arbitrii nu pot fi sfătuitori ai părţilor care i-au numit. 

Orice relaţie s-ar stabili între parte şi arbitrul numit de ea, nu este indicat ca arbitrul să 
sfătuiască partea sau ca partea sa urmărească ca punctul său de vedere să fie adoptat de arbitrul 
său. Arbitrii au rol de funcționari publici; publicul fiind aici părțile şi avocaţii lor. Astfel, acţiunile 
arbitrilor trebuie să fie publice, adică să nu angajeze discuţii private cu partea care i-a numit. O 
parte poate telefona sau scrie arbitrului pe care l-a numit solicitând informaţii sau pentru a face un 
comentariu sau poate solicita arbitrului să întreprindă o anumită acţiune. Aceste comunicări 
trebuiesc făcute astfel încât să ajungă la cunoştinţa celeilalte părți, fie prin comunicare de către 
parte fie de către arbitrul său. Ca regulă generală, o parte ar trebui să trimită comunicările prin fax 
sau telex către arbitru şi în copie către cealaltă parte. 

Componenţa completului arbitral 
Doi arbitrii şi trei arbitrii 

Clauza arbitrală poate prevedea arbitrajul de către doi arbitrii, câte unul numit de fiecare 
parte. Aceştia pot numi oricând un supraarbitru, dar sunt obligaţi să o facă numai atunci când nu 
se pun de acord. Dacă totuşi reușesc să se înţeleagă, va fi mai eficient din punctul de vedere al 
costurilor. Uneori natura cazului şi probabilitatea ca cei doi să nu se pună de acord impun numirea 
unui supraarbitru într-un stadiu inițial al procedurii, aşa încât acesta să cunoască litigiul de la 
început, deşi nu va fi implicat de fapt. Supraarbitrul decide în final soarta litigiului. 

Pe de altă parte, o clauză arbitrală poate prevedea soluţionarea de către trei arbitrii, câte 
unul numit de fiecare parte, şi al treilea numit de primii doi. Aceasta înseamnă că doi arbitrii 
numesc un al treilea (care nu este supraarbitru), iar decizia va fi luată cu majoritate (deci, de oricare 
doi dintre ei). 

Arbitrul unic 

O clauză arbitrală poate prevedea că litigiul se va soluţiona de un arbitru unic. O astfel de 
clauză nu este uzuală, dar atunci când este întâlnită de obicei prevede că acest arbitru va fi numit 
de o autoritate independentă, cum ar fi Preşedintele Asociaţiei de Arbitraj Maritim de la Londra. 
Pe de altă parte, dacă nu se face referire în contract la completul de arbitri, se va considera că 
litigiul se judecă de un arbitru unic. 

Moduri de numire a arbitrului unic, altfel decât de către părți: 

a) se face referire la un arbitru unic, dar părţile nu se pun de acord şi acesta este numit de Curte; 
b) arbitrul unic refuză să acţioneze, sau nu poate, sau decedează şi Curtea numeşte alt arbitru 
deoarece părțile nu au ales un altul; 

c) o singură parte numeşte arbitrul unic, deoarece cealaltă parte nu a numit nici o persoană sau nu 
a numit o altă persoană în locul celei convenite iniţial, care refuză sau nu poate să acționeze sau 
decedează; 

d) Curtea numeşte un arbitru unic în locul unui complet revocat; 


e) Curtea solicită supraarbitrului să înlocuiască completul cu un arbitru unic. 

O convenţie privind numirea unui arbitru unic poate fi încheiată de părți chiar dacă iniţial 
clauza arbitrală prevedea doi sau trei arbitri. Părțile pot agrea în acest sens pentru a economisi timp 
şi bani. Totuşi, foarte puţine clauze arbitrale numesc un arbitru unic de la început. 

Astfel, majoritatea contractelor internaționale stabilesc clauza arbitrajului la Londra. Nu 
este de recomandat să introduci în aceste contracte clauza arbitrului unic. Ulterior, după ce părțile 
cunosc natura litigiului şi încep practic procedura arbitrajului, se poate dovedi totuşi că arbitrul 
unic este de dorit în cauză. În acest caz, părţile vor încheia o convenţie în acest sens, aşa cum am 
arătat mai sus. 


Tribunalul arbitral maritim de la New York 


Alegerea arbitrilor 

SAM (Societatea Arbitrilor Maritimi) publică o listă cu membrii săi, care conţine o 
descriere a trecutului şi a experienţei şi a ariilor în care sunt specializaţi. La cerere, oficiul SAM 
va înainta o copie a acestei liste. 

Părțile au posibilitatea în termen de 15 zile să studieze lista şi să-şi manifeste opţiunea 
asupra numelui arbitrului aflat pe listă, enumerând şi alte nume în ordinea descrescătoare a 
preferințelor. Dacă arbitrul ales nu poate fi contactat sau declină desemnarea, părțile mai au la 
dispoziţie un termen de 7 zile să facă noi opţiuni. Când listele celor două părţi ajung la conducerea 
curţii de arbitraj, se compară preferinţele indicate şi se notează alegerile reciproce. În cazul în care 
părțile nu sunt capabile să facă propuneri reciproce, SAM are puterea să facă numirea fără să 
sugereze părţilor alte opţiuni de pe listele suplimentare; această variantă este posibilă când iniţial 
părțile cer o asemenea modalitate de soluţionare a cazului. 

Conform clauzei arbitrale de la New York arbitrii trebuie să fie “commercial men”. 
„Oamenii comerţului” (persoane din domeniul comercial) au fost definiţi de către Asociaţia Legii 
Maritime a SUA (baroul maritim SUA) ca fiind „comercianţi” („commercial persons”), indiferent 
de gen (feminin/masculin). Într-o decizie a instanţelor din New York, Înalta Curte Federală a SUA, 
Curtea de Apel pentru A Doua Circumscripţie a SUA au definit „comercianţii” ca fiind persoane 
care deţin experiență solidă, practică comercială şi care lucrează sau au lucrat în domeniul 
comerțului cel puţin 10 ani. 

Conform Curţii, un avocat a cărui unică experienţă o constituie practicarea legii comerciale 
nu este pe atât de calificat pe cât este un „comercial”. Clauzele arbitrale din unele contracte de 
navlosire prevăd că preşedintele (supraarbitrul) va trebui să fie procurorul Ministerului Marinei”. 

Întrucât clauza arbitrală poate prevedea expres numirea ca arbitru a unui “comerciant”, se 
înţelege în acest caz că poate fi numită şi o femeie în această calitate; esenţial este ca persoana 
respectivă să aibă o practică comercială importantă şi să lucreze sau să fi lucrat în afaceri 
comerciale. 

Conform jurisprudenţei americane, un avocat care are experiență comercială în 

soluționarea cazurilor comerciale nu se încadrează în această categorie. 

Conform arbitrajului new-yorkez, o persoană nu poate fi şi arbitru şi avocat în acelaşi timp. 
Arbitrul ar trebui să aibă alt “job” întrucât veniturile din arbitraj sunt suplimentare.De aceea 
vorbim despre part-time arbitrators la New York, în timp ce la Londra există full-time arbitrators. 
Numirea arbitrilor. Situaţii particulare 

Pentru ca nominalizarea „arbitrului originar” să fie validă se cere o atenţie deosebită asupra 
următoarelor condiţii de formă: 
arbitrul să-şi fi oferit disponibilitatea de a fi numit; 
arbitrul să fi acceptat în mod specific numirea; 
numirea şi identitatea arbitrului astfel numit să fi fost comunicate celeilalte părți. 

După ce partea sau avocatul ei au analizat trecutul şi experienţa potenţialilor arbitri înscrişi 
pe listă, se procedează la selectarea şi contactarea arbitrului. 

Arbitrul este înștiințat de către părți asupra interesului pe care îl au de a-l numi pe arbitru, 
identificării părților implicate şi pe scurt va descrie natura litigiului, astfel ca potenţialul arbitru să 
poată determina dacă are experienţa necesară privind problema pe care o implică litigiul şi nu are 
nici un conflict de interse. Persoana arbitrului este, de obicei, competentă să răspundă prompt la 
cererea părţii privind astfel de informaţii. Apoi partea confirmă numirea arbitrului în scris. În SUA, 
arbitrilor le este cerut să arate unele sau toate relaţiile pe care le au cu şefii (directorii), cu avocaţii 
şi colegii arbitrii care pot fi implicaţi într-un caz distinct (similar). 

Marea majoritate a arbitrajelor maritime sunt ad-hoc, ceea ce înseamnă că fiecare parte 
desemnează un arbitru, iar cei astfel aleşi vor numi un al treilea. Părțile pot fi de acord, de asemenea, cu 
un singur arbitru, în schimb. Câteva arbitraje maritime sunt administrate de către Asociaţia Americană 
de Arbitraj (AAA), o instituţie care are de asemenea un complet maritim compus în majoritate din 
avocaţi practicieni şi/sau din avocaţi pensionaţi. Într-un arbitraj AAA părţile trebuie să plătească taxe 
administrative în funcție de valoarea pretenţiei reclamantului sau a contrapretenției. 

Un proces arbitral la New York este inițiat de către reclamant care anunţă pe cealaltă parte 
că invocă clauza arbitrală din contractul de navlosire sau din alt tip de contract şi în mod simultan 
anunţă pe cealaltă parte despre numele, adresa, numărul de telefon şi de fax ale arbitrilor pe care 
i-a nominalizat. 

Conform celei mai comune clauze arbitrale de la New York aşa cum este „Clauza 17” din 
Time Charter Party privind Schimbul de produse al New York, cei trei arbitrii trebuie să fie numiţi 
astfel: fiecare parte la diferend numeşte un arbitru, iar cei doi arbitri aleşi de părţi, apoi, numesc 
pe al treilea arbitru care va avea rol de preşedinte (supraarbitru) al completului arbitral care va 
prezida procesul. Reclamantul numeşte cel dintâi arbitrul şi solicită oponentului său să-l numească 
pe al său. Cu toate acestea, dacă contractul de navlosire sau oricare contract ar prevedea un singur 
arbitru, începe prin a pune la dispoziţie părţii adverse o listă cu arbitrii pe care ii sugerează, asupra 
căreia trebuie să ajungă la o înţelegere, astfel încât singurul arbitru numit să poate fi selectat. Dacă 
nu cad de acord asupra unui singur arbitru, trebuie să apeleze la o instanţă judecătorească pentru 
ca aceasta să numească unul. Dacă părțile sunt de acord numai cu arbitrajul dar nu menţionează 
numărul arbitrilor, conform legii, litigiul va fi soluționat de un singur arbitru. 


O procedură aparte se desfăşoară în cazul în care o parte nu desemnează un arbitru. În situația 
în care contractele de navlosire sau oricare alt contract arată că arbitrajul la New York va fi condus de 
trei arbitri, dar nu implică un arbitraj desfăşurat sub regulile Societăţii Arbitrilor Maritimi, singurul mod 
în care îl poţi sili pe oponentul tău la arbitraj este sesizarea unei instanţe judecătoreşti. Acest lucru va 
solicita un avocat care să completeze o moțiune de a impune arbitrajul în faţa Curţii Districtuale 
Federale, de obicei în fața Curţii Districtuale a SUA pentru Districtul de Sud al New York. Instanţei îi 
va fi solicitat să desemneze un arbitru în locul părţii adverse, pentru a se alătura celui numit deja. Cei 
doi arbitrii îl vor alege pe cel de-al treilea. 

Dacă contractul de navlosire sau orice contract specifică faptul că arbitrajul va fi condus 
conform Regulilor Arbitrilor Maritimi, în loc să impui arbitrajul în faţa instanţei, se pot evita 
costurile şi pierderea de timp pe care le presupun procesul în faţa instanţei judecătoreşti prin simpla 
invocare a Secţiunii 10 din Reguli şi informându-ţi adversarul că are la dispoziţie 20 de zile să 
desemneze un arbitru, şi dacă nu se va conforma, îl vei alege şi pe cel de-al doilea. Cei doi arbitrii 
astfel desemnaţi trebuie să îl numească pe al treilea, care va fi preşedinte (supraarbitru). La 
momentul acela, completul este legal constituit şi poţi declanşa procesul arbitral. 

Unele contracte de navlosire prevăd ca disputele să fie adjudecate Procedurii Arbitrale 
Restrânse a SAM. Conform acestei proceduri, litiganţii sunt încurajați să fie de acord cu un singur 
arbitru. Dacă nu poţi fi de acord, îţi poţi desemna arbitrul şi vei acorda 15 zile adversarului pentru 
a-l alege pe cel de-al doilea arbitru, iar dacă nu va face acest lucru, arbitrul desemnat de tine va 
deveni singurul arbitru care ca conduce procesul. Dacă adversarul va desemna un arbitru, arbitrii 
numiţi de ambele părţi vor trebui să fie de acord asupra celui de-al treilea în 10 zile de la data când 
au acceptat numirea lor. 

Alte contracte de navlosire arată că arbitrajul va fi condus de doi arbitrii. Dacă părțile nu 
vor fi în măsură să cadă de acord, vor trebui să desemneze un arbitru care va prezida ca arbitru 
unic. Acest tip de clauză arbitrală este cel mai des întâlnită în procedurile de la Londra, dar pot în 
unele situaţii să se întâlnească şi la New York. Conform sistemului arbitrului unic, odată ce arbitrii 
numiţi de cele două părţi nu cad de acord, vor înainta arbitrului unic propriile argumente în scris 
sau verbal împreună cu înscrisurile primite anterior, prezentând poziţia lor asupra problemei față 
de care nu sunt de acord. În consecinţă, arbitrul va deveni arbitru unic şi va pronunţa hotărârea sa 
asupra chestiunilor nerezolvate care nu au putut fi rezolvate de către arbitrii numiţi de cele două 
părți. 

Abținerea şi revocarea arbitrilor 

Nu poate fi arbitru o persoană care are sau a avut un interes financiar sau personal în 
soluţionarea unui litigiu sau care a cunoscut dintr-o sursă interesată detalii legate de caz, înainte să 
cunoască în mod oficial obiectul litigiului. 

Înainte de începerea procedurii arbitrale, arbitrii sunt obligaţi să aducă la cunoştinţă orice 
motive care i-ar putea împiedica să dea o hotărâre obiectivă şi imparțială. Astfel de motive includ 
relaţii personale şi relaţii de afaceri cu: 

a) părţile în litigiu; 
b) alte companii afiliate sau asociate părților; 


c) avocaţii părților; 
d) ceilalți arbitri din complet. 

Nici un arbitru nu va accepta numirea şi nu va face parte din complet atunci când acesta 
sau angajaţii au un interes direct sau indirect în cauză. 

După primirea declaraţiei de abţinere a arbitrului, părțile pot să îl accepte sau să îl revoce. 

Dacă una din părţi solicită revocarea unui arbitru, i se vor aduce la cunoştinţă acestuia 
motivele. Dacă arbitrul consideră că nu sunt motive suficiente de abţinere, judecata va continua, 
dar partea care se consideră lezată are dreptul să atace hotărârea. 

Arbitrajele SAM participă la un arbitraj ad-hoc, cum de altfel este cerut de clauzele 
arbitrale uzuale: părțile sau avocaţii desemnează arbitrii direct şi comunică cu preşedintele 
(supraarbitrul) sau arbitrul unic după ce a fost constituit completul. Arbitrii se vor pronunţa asupra 
onorariilor în hotărârea arbitrală pe care o vor da şi pot solicita depunerea unor garanţii în contul 
de garanţii al SAM sau păstrarea garanţiilor de către avocaţii părților. 

Conform Codului Etic al SAM, arbitrilor SAM le este impus să fie imparțiali indiferent 
dacă sunt desemnaţi sau nu. Conform Legii Federale Arbitrale, care reglementează arbitrajul 
maritim din SUA, o hotărâre arbitrală poate fi anulată pe motiv de „lipsă de imparțialitate 
evidentă”. 

O parte nu trebuie să fie reprezentată de un avocat în procesul arbitral, în mod obligatoriu. 
Conform Regulilor SAM orice persoană autorizată în mod corespunzător poate acţiona în numele 
şi pe seama reclamantului sau a pârâtului. Totuşi, dacă cealaltă parte angajeaza un avocat, procesul 
arbitral fără avocat trebuie judecat cu atenţie. 

Puterile arbitrilor 
La New York puterile arbitrilor izvorăsc din conţinutul clauzei arbitrale, fiind strict 
limitate de dispoziţiile acesteia”. 

Un arbitru are puteri substanțiale asupra conducerii unei cauze: sub multe aspecte această 
putere este mai mare decât cea a majorităţii judecătorilor. Într-un articol scris în urmă cu câţiva ani 
se puneau în discuţie „cele nouă domenii frecvente în care sunt exercitate puterile arbitrului 
maritim de la New York”. 

Aceste domenii frecvente contribuie ca importantă definiţie a naturii arbitrajului de la New 
York şi se concentrează asupra următoarelor: 1.suspendarea şi admisibilitatea probelor; 
2.cercetarea; 3.puterea de a impune sancţiuni; 4.cunoştinţele de expert ale arbitrului; 
S.investigaţiile şi consultaţiile terţului; 6.daunele cu caracter punitiv; 7.functus officio şi finalitatea 
hotărârii arbitrale; 8.imunitatea arbitrului la susceptibilitate; 9.siguranţa arbitrilor pentru onorariile 
lor. Arbitrajul tipic al SAM poate consta în una sau mai multe dezbateri, în cadrul cărora părțile 
pot oferi orice probă pe care o consideră relevantă, cu o intervenţie minimă sau fără o intervenţie 
din partea arbitrilor. Părțile pot arăta pretenţile lor şi contra-pretenţiilor lor între ei sau prin avocaţi 
care îi reprezintă. Martorii pot sau nu să fie chemaţi să depună mărturie sub jurământ şi, dacă este 
solicitat, trebuie să se supună interogatorului. 


3 Spre deosebire de Londra unde arbitrul englez are drepturi asupra acordării costurilor arbitrale după criterii pe care 

Doar dacă părțile nu se înţeleg altfel, un reporter al curţii (grefier angajat) este de obicei 
angajat să înregistreze dezbaterile. În finalul prezentării probelor, părţile fac schimb de rezumate 
sau răspunsuri la rezumatele cauzei, sau îşi pot prezenta argumentele finale în faza numită 
„Argumentul Verbal Final” (Final Oral Argument) în loc să facă schimb de rezumate (sau pe lângă 
rezumatele post-arbitraj). 

Un alt neajuns al Federal Arbitration Act este acela că omite să conţină reguli detaliate 
pentru a conduce un arbitraj care a cerut intervenţia curții. De asemenea, FAA a neglijat să creeze 
parametrii care să definească puterea arbitrilor de a controla procedura. 

Lipsa instrucţiunilor procedurale a rezultat, în general, din faptul că completul de arbitrii 
are puteri discreţionare care includ abilitatea de a programa audierile, de a decide dacă audiază sau 
exclud probe, de a emite citaţii, de a dispune întocmirea actelor, de a comanda înregistrarea 
garanţiei pre-arbitraj (anterior arbitrajului), de a da hotărâri „interimare” şi hotărâre privind 
onorariile avocaţilor. Arbitrii, de asemenea, sunt frecvent solicitaţi să soluţioneze litigii privind 
divulgările care apar din a se hotărî dacă o cerere de a divulga este împovărătoare în ceea ce 
priveşte aplicabilitatea privilegiului avocat-client. 

Arbitrajul reprezintă supunerea unei dispute unuia sau mai multor persoane imparţiale 
pentru a da o decizie finală şi obligatorie. Hotărârile arbitrale sunt deciziile arbitrilor. Forma 
hotărârilor arbitrale este în scris şi sunt învestite cu forță obligatorie de către instanțele 
judecătoreşti conform statutelor statale şi federale. Acţiunile de învestire, atunci când este necesar, 
sunt aduse de către părți în faţa arbitrajului. 

Taxele de arbitraj SAM 

Metoda stabilirii onorariilor arbitrilor, ca element procedural, diferă la Londra faţă de New 
York. La Londra, plata onorariilor este datorată asupra emiterii hotărârii arbitrale, şi oricare dintre părți, 
asupra plăţii integrale răspunderii sale privind onorariul, poate ridica hotărârea arbitrală. 

În New York, arbitrii emit hotărârea “pe credit”. Ca regulă generală, plata este așteptată 
timp de 30 de zile după emiterea hotărârii arbitrale şi poate veni de la oricare dintre părți în mod 
direct, de la avocat sau de la Contul de Garanţii al SAM (Escrow Account). 

Pentru acest aspect, este în regulă să se afirme că odată cu trecerea anilor, arbitrii de la New 
York nu au strâns sume semnificative datorate pentru hotărârile abitrale. 

Arbitrii de la New York nu încasează taxe pentru plata onorariilor lor, spre deosebire de 
alte foruri. 

SAM nu încasează taxe administrative după cum nici nu administrează cauzele. Singurele 
taxe sunt cele privitoare la clasarea litigiilor şi asistarea instituțională a acestora. 


Tribunalul arbitral al CIC Paris 


Constituirea completului arbitral 

Dacă părțile nu numesc ele însele arbitrii, şi dacă nu convin altfel, arbitrii vor fi numiţi de 
Comitetul permanent de arbitraj maritim. 

Dacă părțile au convenit ca litigiul să fie soluționat de un arbitru unic şi nu îl nominează în 
30 de zile de la data când reclamantul a comunicat cererea de chemare în judecată pârâtului, 


arbitrul unic va fi numit de Comitetul permanent. 

Dacă litigiul urmează să fie soluționat de trei arbitri, fiecare parte trebuie să nomineze un 
arbitru, în cererea de chemare în judecată, respectiv în întâmpinare. Persoana numită va fi 
independentă faţă de partea care l-a numit. 

Dacă o parte nu nominează un arbitru, numirea va fi facută de Comitetul permanent. Cel 
de-al treilea arbitru, care va avea funcția de secretar al instanţei va fi numit de arbitrii numiți de 
părți (dacă părțile nu îl numesc ele însele) într-un timp limită. 

În cazul în care cei doi arbitri nu reuşesc să agreeze asupra celui de-al treilea arbitru în 
timpul limită fixat de părți sau de Comitetul permanent, el va fi numit de Comitetul permanent. 

Dacă părțile nu au convenit asupra numărului arbitrilor, Comitetul permanent va numi un 
arbitru unic, dacă natura litigiului nu determină Comitetul să numească trei arbitri. Într-un astfel 
de caz, părţile vor avea la dispoziţie 21 de zile pentru a-şi numi câte un arbitru. 

Atunci când Comitetul permanent urmează să numească arbitrul unic sau Secretarul 
instanţei, aceştia vor fi aleşi din altă ţară decât ţările de origine ale părților. 

Totuşi, dacă se impune şi dacă părțile sunt de acord, arbitrul unic sau Secretarul pot fi aleşi 
şi din ţările de origine ale părţilor. 

Potrivit art. 13 din Regulamentul CIC arbitrii şi părţile încheie nu un act de arbitraj ci un act 
de precizare a misiunii. 

Cât priveşte actul de misiune la care se referă Regulamentul CIC acesta trebuie să cuprindă 
următoarele menţiuni: 
-nume, prenume, calitatea părților; 
- adresa părţilor la care acestora li se pot face în mod valabil comunicări în cursul arbitrajului 
- expunerea sumară a pretențiilor părţilor 
- determinarea punctelor în litigiul de soluţionat 
- numele, prenumele, calitatea şi adresa arbitrilor-sediul arbitrajului 
- precizări privind regulile aplicabile procedurii şi, după caz, puterilor de mediatori amiabili ale 
arbitrilor. 
-orice alte menţiuni cerute pentru pronunţarea unei sentinţe legale sau considerate utile de Curtea 
de Arbitraj sau de arbitrii. 

O caracteristică unică a arbitrajului organizat de Curtea CIC o reprezintă supravegherea 
permanentă a fiecărui dosar arbitral de către una din cele şapte echipe consituite în cadrul 
Secretariatului, fiecare din ele condusă de un consilier, gata să ofere asistenţă şi informaţii de 
specialitate. 

Regulile de procedură arbitrală prevăd că părțile şi arbitrii sunt îndatoraţi să comunice 
Secretariatului copii de pe toate actele procesuale folosite sau emise în arbitraj. 

De asemenea, spre deosebire de majoritatea instituţiilor permanente de arbitraj, Curtea - 
deşi nu intervine direct în soluţionarea propriu-zisă a litigiului, aceasta revenind în exclusivitate 
arbitrului sau arbitrilor ce constituie tribunalul arbitral-supraveghează îndeaproape întreaga 
procedură arbitrală, începând cu cererea introductivă de chemare în arbitraj şi până la pronunţarea 

hotărârii arbitrale finale, urmărind progresul cauzelor şi decizând, acolo unde este cazul, ce măsuri 
sunt necesare pentru a asigura celeritatea arbitrajului ori pentru a asigura desfăşurarea acestuia în 
strictă conformitate cu Regulile de procedură CIC. 

Printre atribuţiile Curţii, în acest sens, se numără: numirea arbitrilor în cazurile prevăzute 
de normele de procedură arbitrală, confirmarea arbitrilor numiţi de către părți, rezolvarea cererilor 
de recuzare a arbitrilor, verificarea prealabilă şi aprobarea tuturor hotărârilor arbitrale, stabilirea 
onorariilor cuvenite arbitrilor etc. 

Revocarea arbitrului 

Dacă una din părți solicită revocarea unui arbitru, Comitetul permanent va hotărî prin 
hotărâre definitivă asupra revocării. 

Dacă un arbitru moare sau nu îşi poate îndeplini funcția sau trebuie să se abţină urmare a 
revocării sau din orice alt motiv sau dacă Comitetul permanent, după cercetări prealabile, hotărăşte 
că arbitrul nu îşi îndeplineşte funcţia conform Regulamentului sau în limitele de timp prevăzute, 
acesta va fi înlocuit. 

Odată cu înlocuirea sa, se pot repeta audierile preliminare de către noul complet de arbitri. 

Cererea de recuzare, va fi de urgenţă înlocuit, dar dacă se opune sau nu dă nici un răspuns în 
acest sens, se va recurge la un proces judecat de Comitetul Permanent al Camerei de Arbitraj 
Maritim din Paris, care va hotărî cu privire la admisibilitatea solicitării de recuzare. 

În situaţia în care cererea de recuzare este admisă, arbitrul este înlocuit, dar dacă este respinsă, 
este posibil ca cel care a făcut această solicitare să fie pus la plata unor despăgubiri civile, a căror 
valoare variază. 

În „Actul de Arbitraj”, articolul 23, aliniatele 1, 2, 3, se dispune modul în care pot fi revocaţi 
arbitrii şi cauzele care conduc la o astfel de situaţie, părțile fiind libere să îşi stabilească situaţiile 
în care este permisă revocarea unui arbitru, prevăd acest lucru în convenţia arbitrală, dar în 
cazul în care nu există nici o reglementare cu privire la acest lucru, arbitrul nu poate fi revocat 
atunci când părțile convin ca acesta să nu fie revocat şi în cazul în care o instituţie de arbitraj, un 
organism sau o persoană este împuternicită de către părți de a avea o competenţă în acest sens. 

Camera de Arbitraj Maritim din Paris, în cazul revocării unui arbitru de către părți, 
analizează, prin Comitetul Permanent, dacă cererea respectivă este întemeiată sau nu, şi în 
consecinţă, dacă arbitrul va fi sau nu înlocuit din completul arbitral. 

La fel şi Comitetul Asociaţiei de Arbitraj Maritim din Londra se pronunţă în acest sens, după 
o prealabilă şi atentă analiză a solicitării de revocare, inclusiv cu ascultarea arbitrului respectiv, 
atunci când situația impune această obligaţie. 


Tribunalul arbitral maritim de la Tokyo 


Numirea arbitrilor 

TOMAC, în 14 zile de la data când s-a trimis sau trebuia trimisă întâmpinarea pârâtului, va 
nominaliza un număr rezonabil de arbitrii candidați dintre persoanele afişate în "Lista arbitrilor” 
şi care nu au nici o legătură cu vreuna din părți sau cu problema în litigiu şi va comunica părților 
o Listă de arbitri candidaţi, cuprinzând numele şi biografiile scurte ale acestor persoane. Totuşi, 


pot fi numite, pe această listă şi persoane care nu se află pe "Lista arbitrilor" TOMAC, a căror 
nominalizare se consideră necesară într-un anumit litigiu. 

Fiecare parte, în 14 zile de la data când li s-a comunicat Lista de arbitri candidaţi, va 
comunica TOMAC poziţia sa privind numirea unui arbitru. Dacă partea nu comunică poziția sa 
sau în comunicare nu îşi specifică clar opţiunile, se va considera că oricare dintre arbitrii de pe 
listă sunt acceptaţi de parte. 

TOMAC, având în vedere opţiunile exprimate ale părților, va numi de pe lista de candidaţi 
un număr impar de arbitri sau un arbitru unic. Totuşi, dacă un candidat nominalizat de părţi nu 
poate accepta numirea ca arbitru din motive justificate, TOMAC va anunţa părțile şi va numi un 
alt arbitru fără a mai trimite părților lista de candidați. 

Dacă clauza arbitrală prevede numirea arbitrilor de către părţi, aceştia trebuie să facă parte 
din "Lista arbitrilor” TOMAC . 

În acest caz, fiecare parte, în 35 de zile de la data depunerii cererii de chemare în judecată 
a reclamantului, va notifica cealaltă parte şi Secretariatul TOMAC cu privire la numele arbitrului 
ales; în caz că nu se face o astfel de notificare, TOMAC va numi un arbitru în numele părţii care 
nu a efectuat acest act". În oricare din situaţii, TOMAC va sfătui părţile cu privire la numele 
arbitrilor. 

